text:
今日起到身返學架!雖然噚晚都係夜訓左少少.不過今日返學都幾好,幾開心同無乜廢堂而又唔俾做自己野.頭3堂ue,wlk好好,俾我地睇 supersize me or 史力加,最後佢播左supersize me,之前都想睇,現家終於有機會睇,不過一路睇大家一路替個果男人擔心,佢都幾勇,甘心去做日日食老麥既白老鼠.然後我地又一路擔心自己既econ,不 停dup低頭望下notes,又"惡"高個頭睇戲.
然後中間果3堂都離唔開d econ,但真係溫得好慢好慢又唔係好入腦咁.最後ut時,原來d題目真係有d新意@﹏@”.
近來好開心咁寫d紀念冊,但自己又未俾哂d人,俾得d又未俾d,要快d派俾人lu.本野唔該暴力曉瑜(今日打左我唔知幾多野)同我kof佢^^,呵呵~
唔駛去補習,但又已經留左sch一陣,決定就陪onon留落去,一留就留到十點先走=口=,第一次咁夜係ktc走.我地無懼supersize me,都係食左麥記.不過我地兩個今日既心情都勁high,唔知仲乜鬼.去到邊就笑到邊.連出去買野,一句"有d凍"+個果situation,都可以笑 一餐.不正常既一日.
途中我同安安好無奈咁見到d人係unix center出面係咁影相,係對住籃球場打波既人影,我都唔知佢地算係偷拍定算係光明正大咁影O_o.如果真係 要影人地打籃球既型樣,作為就快離校既回憶,就應該走落去影,就算技術唔叻,點都好過企好個度成粒鐘影百幾張相都係同一角度.可能我對攝影有d執著掛~始 終我覺得如果要影別人既話,就應該盡力影到人地好d.unless係要做某d表達or點點點.;]
衰哥同tiffany玩我隻toro玩到好勁呀,除左教佢返工儲錢去旅行外,又開左好多新地方去,toro好招積但又好cute!!間唔中有遇到黑貓.
今日,遇到好多美好既野添=開心.


c: text/html

text:
因為波生對shopping 完全冇興趣,所以佢自己乍去行Casa Mila,我就去double C 潮聖.最後買咗一個boy chanel 同 classic style wallet in chain!
Saturday, 30 November 2013
2013 西葡十天匆匆遊 (7) – 巴塞隆拿 (Barcelona)
Day 8 – 2013.10.05 (Sat) - 巴塞隆拿 (Barcelona)
今日…係全個旅程中我最期待嘅一曰,……因為今日有自由活動時間!即係我嘅shopping time!!
我對1992年係Barcelona舉行嘅Olympic Games有好深印象. 雖然當年我好細個,不過到E家我重好記得個好精彩嘅開幕式! 我記得有一part 係跳flamenco dance,得一個人係台到跳,但係就能夠draw all my attention. 重有點聖火果part,個神手真係好勁! 從果時開始,我就好想去Barcelona!
Lunch之後,我特別興奮,因為我終於可以去shopping.
一直都好想好想買多個香兒獎勵自己,不過香港d shops 長期排長龍,我又好懶排隊.係西班牙買名牌真係好方便,一條格拉西亞大道(Passeig de Gracia) 就有晒你想要嘅嘢.由加泰羅尼亞廣場( Plaça de Catalunya) 行到去 米拉之家 (Casa Mila)大約要20分鐘,沿路有好多名店.
米拉之家 (Casa Mila)
因為波生對shopping 完全冇興趣,所以佢自己乍去行Casa Mila,我就去double C 潮聖.最後買咗一個boy chanel 同 classic style wallet in chain!
巴特洛大宅 (Casa Batlo)
買完就同波生會合,之後去咗Casa Batlo 巴特洛大宅,另一間高迪design嘅屋.
Casa Batlo馬賽克雕塑嘅天台.
巴塞嘅夜景(特別係Casa Mila & Casa Batlo) 應該都以幾靚架,可惜我哋住嘅酒店都幾偏僻,冇得自己再出黎影相.
P.S. 雖然個個去過Casa Mila 都話好值得去,屋頂有好多黑武士頭(Stars War 嘅黑武士做型都係跟佢),好得意.不過我唔後悔,因為女人買到鍾意嘅手袋果種開心,男人係唔會明嘅.
Subscribe to: Post Comments (Atom)

robotstxt: allowed

filter: keep


text:
本身四季水晶package已經包埋裙掛,不過睇過d質素麻麻地,金線唔係幾夠金,睇落殘殘地咁,而且size都偏細,所以都係打算係外面租.另外訂酒席時都送左張免費租用金鳳凰珠石掛既coupon,如果想租用金銀線就要另外加錢,我見都係要加錢,咁都係正正經經去繡莊租好過.
上網search下d繡莊,比較多人提起既有錦發,永隆,美華三間,不過去到先知美華舖面已經執左,唔再做租褂.而鴻運都有人講,不過comment好壞參半,而且係元朗(好耐之後先知原來尖沙咀都有分店),所以完全冇考慮.
錦發
有日夜晚過去上海街,先去錦發睇,因為人地都就收工,睇左兩三件就走.招呼既姨姨都幾熱情,雖然唔係熱情在拎褂出黎你試,但試左上身既都會俾意見,雖然有少少push人既感覺,但都尚算感覺良好.冇記錯好似小五福$500,中五福$800左右.見好多b2b都租小福,所以試件上身,試完姨姨話小福好似唔係好岩我,因為我唔係細粒既人,小福著起感覺太多紅色,唔夠端莊大體,都幾一語中的.之後再試大部分新娘都揀既水波腳,好似trendy d咁,結果原來我都係著平邊順眼d好睇d,於是姨姨就再拎件新淨d既平邊中福我試,話之前都係著過一兩次,所以好新淨,租$1,100.我仔細望過$800同$1,100既分別,好似真係d料挺d同金線閃d,俾我揀都會揀$1,100個件.但因為未去永隆,我當然唔會輕率地做決定.至於會唔會封褂呢個問題,唔知係我唔記得問定話唔會,總之就冇印象會封褂.
中五福花腳平邊
中五福龍鳳腳平邊
中五福龍鳳腳水波邊
永隆
今日係旺角試完妝,突然醒起好近上海街,於是就過埋去永隆睇.去到見到有b2b試緊件大五福,d褂都幾靚喎,勁興奮~因為知道自己唔岩著小福,就叫姨姨拎中福,大福同褂后我試,姨姨話褂后同大福都係一樣,所以試左中福同大福兩種.永隆既姨姨好nice,我試左好多件都冇黑面/俾說話我聽,而且會盡量搵多幾件出黎俾我試俾我揀,勁好人!價錢方面,中福$880,大福$980,感覺好似大福抵d,都係多$100,哈哈…新淨程度,基本上件件都好新淨,比錦發$800的都明顯地新淨,可能同錦發$1,100既差唔多~顏色方面,永隆既紅係鮮紅,配上金銀線成件都好順眼;錦發既紅係大紅,配上金銀線睇落contrast大d,我自己就鍾意前者多d.而且永隆仲話揀好款之後會封褂,雖然唔知真定假,起碼都叫有個唔會走樣既希望!原來除左平邊同水波邊,圖案仲有分龍鳳,花,魚,又有分金龍金鳳定金龍彩鳳,夾埋都有好多個組合~大家可以睇睇:
大五福花腳水波邊
大五福魚腳平邊 (我覺得d魚都幾得意幾搞笑,好似好卡通咁)
大五福龍鳳腳平邊 (一開始提到個位b2b本來揀唔到要平邊好定水波邊好,最後佢揀左呢件,所以之後姨姨就收起左冇得再俾我租,封褂之說又幾真喎)
中五福金龍金鳳龍鳳腳平邊 (原本好鍾意呢件的,覺得金龍金鳳好sharp,可惜呢件個領位做得太開,加上個膊太窄,放棄了)
中五福金龍金鳳花腳平邊 (我再問姨姨有冇金鳳龍鳳,但就只有花腳,冇龍鳳腳)
中五福龍鳳腳平邊 (最後揀左呢條,因為睇落最順眼最平均)
落訂時我仲問姨姨係咪可以送埋睡衣俾我,只有一款,有紅,棗紅,粉紅三色,姨姨都問我點解咁叻識問送睡衣,哈哈…所以大家記得要開口問呀,唔問唔送架!


text:
一月又重複前三月走勢, 升一陣又跌番起步三千處. 上高過年結班師找數, 又要抽銀根, 而家話內地通脹五巴仙, 保守啲都要計雙啩, 十個應無走雞, 香江乘多一半都怕且夠, 起碼五個以上嘞. 係資金抽緊下, 公仔紙市場短期都唔會有運行嘞. 怕且要禱告新嚟之大鱷, 幾時發慈悲, 炒番起個市, 雖則調轉炒, 都可以發過個豬頭.
2379 一役, 大折讓供股除權后即炒高, 以為鴻鵠埋嚟, 即沽賺幾倍咁話, 點知大股東否決供嘢, 即刻奶哂. 呢啲唔誠實既對手, 莊又係佢, 規矩又係佢定, 對賭又係佢, 散戶賭贏, 都係慘勝而已, 怕且九成都係輸到乾乾淨淨. 股神話投資對手要做得女婿過, 都唔好話無道理, 我就唔會將啲錢交畀啲賊嘞, 要防佢地或甚而要係賊囊偷金, 不如畫好幅圖, 或計好盤數好過囉, 起碼機會大得多.
睇番自己過去一年轉倉活動, 結論都係唔轉好過轉, 明顯如轉出和黃, XLF 轉深滬金融, 386 轉巴西石油, 真係全部都係哂兩面轉角關鍵處, 真係無話可說, 亦可證自己亦為市場之一部份, 所以一動不如一靜, 會盡量減少買賣, 起碼慳番啲心力同使費, 實倉亦如是. 咁幾時先轉, 咁怕且唔係係超價, 或係超值時囉, 通常騰雞同唔想做嗰啲買賣, 都係啱同供獻最大既, 平時其實影響不大, 持倉多少才係要點囉.


text:
星期五, 8月 30
回收
個谷哥又死死地, 都係記録個買賣算.尐軟嘢升得咁勁,但上次珠船沽早咗都係要后悔,食都要慢慢嚟.十年息係咁升,又要收水,咁宏利真係實食無痴牙,1125 太少貨, 咁就補番尐,36 都有板睇囉.
呢一個月尐新興係咁跌, 雖則大中華早跌成半年有多,但係套息盤收水下, 唔跌先至怪.兩印沖沖咁就無咗二十, 都唔好話唔傷喎.但今次係每況愈佳, 而唔係日泊西山,如已發展要再持續買屋,再去增加消費, 咁新興都係可以慢慢多番尐生意啩,而且而家尐國債都無以前咁誇, 所以中線我都會睇高尐,當然睇位低尐買會安全尐既,不嬲都係架嘞.
癈物之中超過五成都係廚余,剩番個尐都係紙鐵膠.紙鐵回收都算係幾高,仲要堆填既都因而家未有廢物收費同唔方便住戶揼啫.如果政府承諾尐收費全用嚟環保同合理回水畀尐低收入戶,相信要過立法會真係話都無咁易,點都易過擴堆填同起焚化爐啩.咁又係,又要做多尐嘢,又要諗爆頭,又唔可以持續咁使幾百億,又唔可以徵地,有咪為先.係收費下,如垃圾房附近已有收紙收鐵箱,咁個一兩成咁就解決了,將尐收入分尐畀清潔公司,效率當然高得多啩.以前都有哨水桶收埋嚟喂豬,而家話用嚟做魚糧同肥田料,係得既而家就唔會多到溜出海嘞.收費當然是減廚余既不二法門,但政府都要讓尐利出嚟先有人係有規模咁投資,而唔係嚟扼津貼.用嚟喂豬又好,做乜都好,只要合符合最低環保規定就得,收既成本可以係零,十年后真係有錢賺先再講公平競爭嘞.膠同玻璃不嬲都係難回收同勁污染,咁一係提高入口稅,一係要廠高實名回收先至有得救嘞.
發佈者: Philip 2 留言
訂閱: 文章 (Atom)


text:
叫左SET 鐵板蛋包飯, 呢個係餐湯
黎喇, 仲有個沙律, 蛋包飯面係雞肉同菇, 味道都唔錯架!~
食飽飽就周圍行下, 成個商場都係買潮流服飾, 冇咩特別~ 外面呢間係咪移民局?
行完就撘返車返新宿喇, 其實都幾辛苦, 因為我對CONVERSE著到兩隻腳指尾都生水泡呀!! 好彩買到NB咋.
係AFTERNOON TEA 見到幾可愛既BAMBI 精品, 好想買晒返HK 呀!
但好貴@@
晚上0係新宿求期食一餐, 博多天神拉麵, 點解遊客MENU比日文餐單貴100YEN? 點解個蛋唔係流心蛋? 點解成碗麵都咁差勁, 咁唔好食呢?
食到滿腔怨言之下, 返酒店影下戰利品仲好:
係橫濱買左幾盒手信, 拎住周圍行, 都幾辛苦.另外有NEW BALANCE 粉色996, 之後幾日靠佢喇!
下面白色TEE 買比李生, 紅盒係咖哩, 當然唔少得KITTY 筆啦
呢0的係新宿買, UNIQLO 背心做緊490YEN 定390YEN一件, 買左5件, HK 買要79蚊架~
AFTERNOON TEA 洗頭水試用裝, 桃子, 玫瑰味, 每包525 YEN, 藍色花花杯,而家用先知冇保溫功效>.<
生菜貓書必買, 仲有幫朋友買既熊本熊雜誌
宵夜當然唔少得FAMILY MART PUDDING, 綠茶味
呢個係雞蛋味, 好滑呀


text:
Saturday, 3 November 2007
The Bourne Ultimatum
今日妹仔放假, 朝早同佢去完大統華返o黎, 下午就開呢齣戲睇, Bourne 系列o既第三集.
同頭兩集相似, 故事主要講 Jason Bourne 一邊被人追殺, 一邊要想辦法回憶返之前失憶o既片段. 今集個 feel 冇第二集咁陰沉, 同埋上一集 d 剪接太快, 節制太急, 今次有所改善, 不過有 d 打鬥鏡頭仲係太快, 睇得唔清楚. 不過其實呢個系列三集都好睇, 故事唔錯, 有追看性, 動作又一流, 非常出色o既追逐,槍戰,隻抽場面都有, 由頭緊張到尾. 連平時唔睇動作片o既妹仔都睇到好肉緊. d CIA 成日都捉唔到 Bourne 係太誇張, 不過齣戲拍得 Bourne 好機智, 反應快, 所以都算有說服力, 唔會令人覺得劇情癮居. 呢個系列其中一個精彩地方係o個 d 出去追殺 Bourne o既勁抽殺手, 第一集 Clive Owen 做o個個 Professor, 同第二集o個個 Kirill 都令人印象深刻, 今集 d 殺手都唔弱, 雖然我都係鍾意第一隻個 Professor 多 d.
不知不覺中, 已經變成 Jason Bourne o既 fan, 結尾見佢o係水中游走, 不由好似戲中o個個女仔咁微笑一o野. 雖然 Bourne d 記憶已經回復, 但係總希望仲有得拍落去, 睇埋 Bourne 同而家俾佢搞到要走路o個個女仔之前有乜瓜葛.
Posted by Howtindog at 17:30
Labels: 電影
0 comments:
Subscribe to: Post Comments (Atom)


text:
經歷成個禮拜嘅疑似穿水既驚魂,為咗買個安心,39週幾都仲去私家產檢,Check完之後話我羊水量仲好夠,覺得應該唔係滲羊水,終於都放下心頭大石!.最後一次產檢,終於有張正面嘅超聲波相,但個樣....
我睇到之後笑死我,我睇完之後仲同阿媽講話做咩咁醜樣 XDDD 診所個姑娘聽到好大反應問我地話邊個BB醜樣,之後我問我講緊自己個BB,哈哈!佢睇完話超聲波係咁,咁我都唔信我個BB出到黎係咁樣嘅...做完檢查放心咗,仲同阿媽去剧個扒,仲行陣街先番屋企!
誰不知,第二日瞓到就黎天光嘅時候,又好似之前咁feel到下面有D暖暖地嘅水流出黎,本身同自己講流料黎嘅,點知唔對勁,開始開水喉咁收唔到掣!好在本身之前嘅分泌流量越黎越多,已經轉用咗m巾,如果唔係真係一床都係!我即刻叫醒老公,之後行入去廁所,但已經成條褲濕晒..一除褲坐上馬桶,D羊水湧晒出黎仲見埋紅,直情好似TVB劇嘅情節一樣!
我冷靜落黎就諗到有排都唔可以洗頭,但又記起穿咗水唔可以沖涼,驚會感染,於是我決定淨係洗頭!我一邊洗頭,一邊叫老公拎定走佬袋!之後叫醒埋阿媽通知佢,吹埋個頭換好衫就call的士入院喇!今次堅料喇!
因為驚穿水會整到人地架車濕晒,所以拎定條大毛巾墊住先上車.上到車就開始覺得個肚痛痛地,仲諗緊呢個痛楚究竟開咗幾多度呢? 但我仲喺的士上面好悠閒咁食菠蘿包,諗番轉頭呢D根本唔算係陣痛...
今次直接上2樓產房,去到同姑娘講話我穿水,登記完資料,話咗俾佢聽我朝早5點半穿水,大概15分鐘陣痛一次,佢就安排我瞓上床駁機,上次入過去產前房已經有經驗,一個機係check BB心跳,另外有個掣,feel到BB郁就按一下.我瞓咗喺度成半個鐘都唔係好覺BB郁,之後姑娘話BB瞓咗覺,佢地又推下我個肚,又轉下pose咁,仲俾咗個指甲鉗我叫我剪指甲.
其間一直都無人同我check過子宮度數,直至去到7點零,我聽到兩個姑娘講野,我估佢地應該係就黎換班,但話穿咗水都唔check又唔得之類,之後就過黎同我check宮頸喇...唔知係佢個手摰好D定我有晒心理準備,今次又無上次咁痛喎.但令我最重創嘅係,佢check完同我講,話真係穿咗水,但係...一...度...都...未...開...!!!
我之前上網睇,明明話一穿咗水,度數會開得好快架,所以成日都想係穿水先!點解會一度都未開架?但我已經覺得痛喇喎...
之後佢就話要送我上產前房度等,又再次換番呢件粉紅色衫,之後有個姐姐入黎同我check個走佬袋,話唔需要既野叫屋企人拎走先.之後就用輪椅推我上番4樓喇!當時嘅我仲心諗,穿咗水一定要24小時內生,咁起碼有個限期.我當時仲好樂觀咁諗...可能過多一陣已經開幾度啦!我經驗記得,8點零9點醫生會黎巡房,可能到時又有進展呢...
之後佢推我出去見番老公,就叫佢幫我拎走其中一個袋,仲同佢講未有咁快生得,叫佢番公司整理埋D野同攞假,總之記得聽電話就得喇.
上到病房之後食完早餐,我就用我之前download咗計陣痛時間嘅app去記錄低我陣痛既時間,已經好有規律地大概5分鐘痛一次,每次都有成45秒.之後就到醫生巡房喇,我同佢講我陣痛嘅頻率,諗住佢會再check下啦,點知佢話我未有耐先生得,佢話我都未知咩先係真係痛,話我到時一定笑唔出...第一個令我感到沮喪嘅消息,佢話會等4點幾先會再同我check...話痛得越密越強就會開得越快..
我開始密切留意我陣痛嘅頻率,去到10點幾,個姑娘黎同我摸肚,話摸到BB仲未落盤,仲教我自己摸...即係話真係有排!仲叫我一陣學玩fitball,可以舒緩痛楚同快D落盤...
之後有個紅十字會既職員黎問我捐唔捐臍帶血,其實我上次入院已經有職員同我介紹過,所以一黎我就話ok喇.但佢話因為我5點半已經穿咗水,所以如果今晚10點半前都未生就用唔到喇...我當時諗,唔會10點半都未生到掛?!填完之後我就喺走廊行來行去希望快D生得..
好不容易去到中午12點,呢刻我已經有D痛到面容扭曲..老公已經喺公司番咗屋企再幫我拎咗飯黎俾我食喇.其間對面床有個太太,遲我少少入院,已經係第二胎,佢入到黎已經好似好痛,但我見佢一直都保持冷靜,直至佢食食下飯,佢屋企人幫佢按鐘話佢好痛,佢仲痛到慘叫...之後幾個人衝入黎好快手就幫佢轉去輪椅話可以送去產房喇!佢既叫聲的確令人不寒而悚!
其實都痛到無咩胃口食飯,食完之後又再繼續忍痛,開始痛到腰骨都痛埋,應該係有D進展掛...我問姑娘拎咗個暖包希望可以舒緩下.呢個時侯對面床又黎咗一個等生既產婦,佢黎咗無耐已經痛到嗌,仲喊出黎.姑娘仲鬧佢,話嗌同喊都無用...嗰時可能我未係真係好痛(雖然嗰一刻我已經痛到想死,但原來沒有最痛,只有更痛) 所以仲可以好冷靜咁用呼吸法.不過最好笑係個太太竟然可以喺陣痛既間距時間打電話俾d client ,我諗佢平時應該係個工作狂!
之後去到2點,就叫咗我去做fitball,有個物理治療師教我地一齊做.佢教咗我地幾組動作,但我想話做完仲痛咗!樂觀地諗係個產程有進展所以痛咗...
做完番上床我已經痛到想死...死忍難忍忍到4點,終於有人同我check宮頸喇,我好期待佢話俾我聽我已經開晒!Check 完之後佢話可以落產房,叫我通知先生過黎,我仲心諗今次掂喇!之後我問醫生其實開咗幾多度,佢話兩度.吓?咁咪即係仲有排?唔理啦,如果唔得就唔會送我去產房啦!之後我執好晒D野就等人推我落去,一出到去就見到老公到咗.去到產房就係我嘅惡夢正式開始..
我落到去佢叫我除晒D衫換件紫色衫,之後我痛到行上床都行唔到,俾D姑娘喝令我之後,我終於瞓咗上張床駁埋機,呢個機仲可以check到陣痛既時間.之後佢問我落催生藥好唔好,咁梗係好啦,快D搞掂嘛.仲問我要唔要笑氣,咁梗係要啦!但最令我沮喪既消息係,佢話8點鐘先會再黎check開咗幾多度!8點?!而家先5點喳喎!!
產房個空間好大,但白色既冷燈光加上冷冰冰既儀器,配合我勁痛又無助既感覺,好有恐懼鬥室既feel....令我有一絲安慰既係,我本黎以為係差唔多生得老公先可以入黎,點知原來呢一刻佢已經可以入黎陪我...佢入到黎之後,又有人送咗碗粥入黎,我想講呢一刻我已經痛到連餐具都拎唔起...因為一痛又要聞個笑氣,加上我已經痛到唔係好食到..所以食咗好耐都食唔完..
我一抬頭就望到個鐘...真係度秒如年...呢幾個鐘我記得我無數次同姑娘講我好痛..問有無方法減痛...佢話因為BB心跳唔係好正常定胎動唔係好活躍,所以唔可以做無痛...只可以用笑氣...其實我想講,個笑氣係對止痛一D效果都無,只係會令人wing wing 地,但喺無辦法之下當有個寄託...但聞得多或者方法不當係會令人作嘔!
都唔知過咗幾耐,開始變成急屎既痛,係搞肚痛嗰隻痛既十倍!!勁想痾又唔俾人痾嗰種...我諗去到急屎既痛應該差唔多啦!我又多次按個鐘同姑娘講我好痛好想痾...多次佢入黎睇都話未得...我多次懇求佢再幫我check下幾多度,但佢話因為我已經穿咗水,唔可以check太多次,會好易感染....淨係叫我吸笑氣,我話我吸到想嘔,就俾咗個嘔吐袋我...我又再次陷入絕望...
我不斷吸個笑聲,吸到要換過支新....已經痛到手軟腳軟...又吸到暈陀陀...每一次準備陣痛既時候,就好似坐過山車去到最高未衝落黎嗰下既心慌感覺...每一下呢個感覺我就好後悔點解我要順產....我每隔兩三分鐘就有呢下感覺,真係難以想像可以幾個鐘內不停咁坐過山車....
好辛苦好辛苦先等到八點...終於可以check度數喇!!好想即刻就生得呀!!奇蹟並無出現..佢話我開咗6度...咁即係仲有差唔多一半?!?!但姑娘安撫我話我已經算開得好快,話開到呢個度數,後期就會快好多...我又再問要等到幾時...佢話....四個鐘先可以check一次...即係...12點?!?!我就死喇...4個鐘又4個鐘,真係好似4年又4年咁耐!!!
8點後呢段時間我已經去到失去理智...我完全失控咁亂用力亂呼吸,又覺得雙手麻痺晒...呢個時候叫老公見到我一拎起個笑氣,就指導我慢慢用鼻吸氣,慢慢用口呼氣...我每次一痛就用我散渙既目光望住老公,佢叫我吸就吸,呼就呼...我印象中都work咗一段時間...直至去到唔work..我直情用住個笑氣好似透唔到氣咁...我又再按鐘叫姑娘...同佢講我真係要痾..佢話唔會check度數,除非見到BB個頭,佢幫我望完當然係失望啦...仲叫我唔好亂痾,如果唔係我自己個傷口同BB個頭都會腫...但我當時已經不受控制...呢幾個鐘真係我人生最絕望既時候...
我劇痛到幾乎暈低 (其實我講咗無數次想真係暈低唔再覺得痛),迷迷糊糊咁終於去到10點幾,我再次痛到頂唔順又控掣叫姑娘,我又再次用懇求既語調同佢講我真係好痛...問佢我生得未...今次個答案終於有少少唔同! 佢話因為有個產婦要緊急開刀做緊手術,另一個產婦都等緊開刀,所以醫生唔得閒!話11點幾就會黎再睇我!我後期清醒既時候諗番,即係話本身如果有醫生得閒,我係可以早少少生!?!?!
終於捱到11點幾,突然間有一班人衝入黎叫我老公出去,話醫生要做檢查!之後就話因為我已經穿水超過18小時,所以要打抗生素!之後有人check完我個子宮就話我開晒可以生得!!呢班人極速各就各位!一開波就拎起個腳踏叫我放對腳上去,我已經痛到咩都睇唔到,隻腳亂撐,個姑娘即刻又喝止我,我又用懇求既語調同佢講,我放唔到...你可唔可以幫我...成功放咗上去之後,就叫我一陣痛既時候就用手揸住個手柄發力!呢個時候我淨係feel到下面好多野整我,又打麻醉針,又剪會陰,又要用尿喉放尿...但呢一刻我成身已經痛到唔屬於我自己,我淨係想快D生出黎唔駛再痛!
終於都可以出力喇,一陣痛嗰時就好多人同我打氣,叫我出盡力!痾咗幾下之後,我聽到佢地講話BB心跳開始唔正常,叫醫生準備定吸盤...之後我老公就入番黎,醫生就同我地講話BB而家個情況可能要用吸盤附助生產,有可能有咩風險等等,仲話如果都唔成功,就可能要轉做緊急開刀,話無問題就簽名同意,嗰下根本肉隨鉆板上!我隻手痛到震晒咁簽咗個名..之後就話因為要醫生助產,所以老公唔可以陪產,叫佢出去外面等.
之後醫生就準備好個吸盤,就等下一轉既陣痛,點知呢下陣痛等左好耐都唔黎,而我淨係記得頭先醫生一句話可能要轉開刀,我真係同佢搏命!!一痛嗰一下,我真係咩飲奶既力都出埋!!又有人喺我個肚勁推,嗰下之後,醫生就同我講話數123,我再出多下力痾埋BB個身出黎,即係話BB個頭已經出咗黎?點解無BB喊聲既?嗰一下之後,我就feel到好大舊野滑咗出黎,之後就拎咗去隔離張枱度吸BB個咀入面既水出黎,終於都聽到BB喊喇....啱啱趕得切4月6號23:55出世!但因為我穿水太耐,BB 出世有少少發燒,所以要拎去觀察..姑娘拎咗BB放咗喺我身上一下,叫我錫啖BB就拎走咗佢喇..
醫生幫我拎埋個胎盤出黎之後,陣痛既劇痛終於都停咗,之後就聯針,比起頭先十幾個鐘既痛楚真係唔算得係咩...但之後原來都未完,原來仲要觀察子宮收縮既情況,佢地叫我搓肚幫助子宮收縮,又無講要老連咁大力,我搓咗一陣隻手又攰,個人又攰,就瞓著咗一陣,隔咗半個鐘左右個姑娘入黎check就話我無努力搓肚,所以子宮收縮唔理想,止唔到血,要吊藥幫手止血....但因為我本身左手條點滴俾D血塞住左,搞到要吉埋右手....
仲有可能因為我頭先聞得過量笑氣又或者唔小心用口吸咗,我成晚去到第二朝都勁想嘔同覺得個喉嚨好似焯傷咗咁....而因為拎咗BB去觀察,所以佢唔係同我同房...咁我就可以安心休息喇...因為隻手吊住藥,個傷口又痛,我到咗第二朝拎番個電話出黎先真正睇清楚BB個樣.
經歷完十級痛楚,加上成晚都仲好唔舒服,到到朝早先清醒番問姑娘我個BB點,但後來先知原來產後房同嬰兒觀察房係分開運作,所以佢地唔知BB個狀況,叫我自己晏少少冇唔舒服自己落去睇.之後到食完晏晝飯,就到爸B積去睇BB,原來爸爸媽媽係可以隨時入去探BB,媽媽仲可以喺指定時間入去餵人奶.我終於喺清醒嘅時候見到我BB喇!
喺公立醫院生BB,出到黎真係可以立刻學識湊BB!D姑娘一見到我地黎到,就叫我地自己同BB換片,餵奶,掃風,換衫,我地起初連BB都唔夠膽抱起,兩三日後就已經做到呢D野!BB都好叻叻,觀察完24小時之後,check埋其他報告都冇事就推番去產後房俾我自己湊喇.我本身好佩服其他媽媽,一生完就可以即刻照顧自己個BB,之前我一生完,自己一個瞓喺度休息都辛苦到爆!聽出院講座,上產後運動班都差D唔想去...但原來母愛係好偉大,BB一喺我隔離之後,咩傷口痛都唔記得,因為所有野都要自己一腳踢,加上我BB遲咗先跟我,仲要密集式去育嬰室學餵人奶!無覺好瞓嘅日子就由呢一刻開始...唔怪得之前D媽媽成日話會懷念大肚嘅日子,而家回想番我已經好懷念,起碼想去邊就去邊,仲享受到女皇式嘅照顧,而家就到BB有皇太子級嘅照顧喇!媽媽,加油啦!


text:
淨係飲盒裝奶
(我諗維持左約半年, 好似冇高到/重到)
不過3月中, 參加左 計劃
Jayden又開始飲返奶粉啦
仲一次可以飲8安奶
哈哈, 真神奇
點解會有咁大轉變呢?
因為多得 個營養師
除左我同K baba之外
Jayden好聽其他人話
例如: 老師, 牙醫, 鋼琴老師, 營養師
人地講一句, 好過我講十句
.....
自從3月中見左營養師之後
Jayden就多左注意自己o既飲食
因為...
當時, 營養師俾左一d建議我
其中包括,
建議Jayden多做運動
少吃零食,
每日飲2杯膳兒加, 每杯約8安
吸收多d營養
嘻嘻, Jayden真係好入腦
佢而家會主動同我講話要飲「營養奶」
佢好鍾意叫膳兒加做「營養奶」
佢飲完之後, 會覺得自己多左營養, 好搞笑
不過, Jayden每日飲唔到2杯8安
只係飲得一杯半
算啦, 我唔迫佢
只要佢肯飲就okay了
一陣迫到佢嘔仲大穫
唔知點解
我覺得Jayden飲左膳兒加之後
對大脾多左d肉
哈, 好似有d誇張, 但我真心覺得
除左飲奶, Jayden仲食多左蕃茄同蘿蔔
以前佢好鬼衰, 唔食ga
因咩事佢無啦啦主動食呢?
因為…Jayden記得營養師話蕃茄蘿蔔好有營養
哈哈哈哈, 營養師幫左我唔少
.....
昨日, 第二次見營養師啦
同3月中比較
Jayden高左1.8 cm, 重左差唔多2磅
Yeah!!
Jayden知道後, 自己都好開心
今日營養師鼓勵Jayden除左keep住飲膳兒加之餘
仲要食多d蔬菜
Jayden當時係咁點頭, 表示明白
返到屋企之後
Jayden話「我其實鍾意食菜」
「我想飲奶」
wakaka, 營養師o既威力真係勁呀!!!


text:
唔知大家同小妹會唔會一樣,孩提時候喜歡假日同屋企人一齊去飲茶呢?!由於小妹都算得上係大家族長大(話說自己一房人半齊時都要兩張大枱嫁),所以細細個既時候已經好鍾意飲茶依個活動.
點解?!之唔係因為可以叫滿成枱好似一座座蒸籠山般既食物,然後兩張枱之間再互傳食物,依D有傾有講既互動交流同一齊分享真係好開心.正正因為依個原因依家同朋友間聚會都有時揀飲茶,可以叫好多食物大家一齊開心SHARE!!!
可能我太鍾意飲茶既原因,連公關都邀請我同一大班朋友一齊去試下位處太子既北斗翁頂尊火鍋料理,一入去已經有朋友先到開定茶同位等,真係好開心呀!
記得小朋友時都係有點心車四圍係身邊,但因為安全問題依家好多茶樓都會用點心紙取代,雖然唔可以好似細個時咁喜歡邊籠就拎邊籠,但北斗翁既點心紙上多款食物都已經滿足到小妹啦!!!
首先為大家介紹鮑汁鳳爪啦!雖然小妹平日唔多食「踩腳趾」(好old school既名),但為左要一試有幾出名都食左一隻,味道可以再濃味一點,同再「林」身d,但都算可口.
介紹完有名既鮑汁鳳爪, 當然要介紹另一出名既菜式,即燒極品BB豬.唔!!!食肉獸既小妹食第一舊就已經愛上啦!BB豬皮脆,而且肉味香濃,令人想一食再食.
燒味系列又點只得BB豬,仲有脆皮燒鵝添,燒鵝皮燒到脆卜卜,但個鵝肉就keep住好juicy,肉質好嫩滑,真係值得一試!
去到茶樓又點可唔試腸粉系列呢?! 好野今次有兩款不同既腸粉可以試到,分別係蜜汁叉燒腸同鮮蝦腸.兩個腸粉既皮都好薄好滑,完全唔會食到有粉粒,証明粉漿開得好!
而蝦腸d蝦好大隻之餘仲要係爽口,唔會好似d死蝦同急凍蝦d肉質「梅」的.
叉燒腸都唔馬虎嫁,唔係平日燒味叉燒既頭頭巴尾尾,係真正入味既叉燒切成適中大小.
由於我鍾意飲茶都係因細個既時候原故,所以去到茶樓都一定必定會點以下既4款點心.
第一樣當然係小朋友最愛既鮮蝦燒賣啦!每粒燒賣都有鮮蝦係入面,而豬肉同蝦既比例剛剛好,令燒賣入口彈牙之餘又不失口感,味道上亦有陣陣蝦味.
第二樣既當然係牛肉球啦!同平日食既山竹牛肉有d唔同,因為唔係用腐竹放係牛肉球底,而係用較健康既茶取代,令食起上來都唔單止食肉,仲有蔬菜.
第三樣當然係豉汁蒸排骨啦!排骨都幾入味,而且真係有骨,唔係一大堆碎肉整成.
第四樣都可以少得蝦餃呢?! 未食之前已經睇到蝦餃內有原隻鮮蝦,所以蝦餃唔止餡靚仲好皮薄添.
去到茶樓又點可以缺少飽點呀!我地有蠔皇叉燒飽,叉燒飽同既汁剛剛好,而飽的皮都好軟,好好味,你睇下我同lulu食得幾開心就知啦!!
除左蠔皇叉燒飽之外,飽點又點可以少得我的最愛大壽飽呢?!
原來北斗翁既大壽飽又係好有名嫁,你睇幾大個既壽桃飽,有我半隻手,而分開入面仲有成1/4個咸蛋黃呀!除左細個既時候會見咁足料既壽桃飽之外,依家真係買少見少.
一啖咬落去就食到甜味剛剛好既蓮蓉,而咸蛋黃份量又唔會太多令個飽唔會太膩,依家諗起都好回味!!!
當然豬腳仔都係出名既菜式之一啦!!!細細隻,但好入味,可惜已經飽飽地,只係食左一件.
要完美既一餐又點可以少得有d甜點呢?!
北斗翁都有好多選,其中我地點左既四個甜品入面,杞子桂花糕就係我既首選.
入口唔會即刻溶,有糕點應有既咬口,仲有陣陣桂花香味,鍾意花香同茶香既小妹好like ar!!!
你睇我地一大班人點止食左上面介紹咁小既點心呢!!!成枱都係美食真係令人回味!!!
雖然唔可以一一同大家分享每個點心既味道,但都希望同大家一齊欣賞到其他美味既點心!
北菇棉花雞
XO醬蒸魚雲
薑蔥牛柏葉
竹笙素菜餃
食完一頓咁豐富既點心午餐真係又開心又興趣,而且仲令我諗起小朋友時同家人去飲茶既時光,真係好想即刻可以再去北斗翁飲茶呀!
餐廳資料:
名稱:北斗翁頂尊火鍋料理 Beidouweng Hotpot Cuisine
地址:太子彌敦道789號健峯保險大廈地下及1樓
電話:2397 6633


text:
屋企人都一齊去睇,一行7人一齊去睇場.
好彩預鬆左時間,因為要到灣仔接埋家姐,所以要行紅隧,好塞車呀,結婚前都要搵幾個星期六同男友試一試行路線嚟預吓時間.
因為塞車,本身係有早既,仲諗住去飲杯嘢打發時間,依家就變成啱啱好.準時4:30PM到達.
立即聯絡職員,因為所有門係鎖住架,所以佢都問我地係咪人齊,人齊至一齊入去.
其實我一直都未入過去教堂內部,裡面果然好靚,真係無揀錯到地方,但講真,地方真係唔算大.所以如果預好多人嚟觀禮就未必啱用.
入到去,有一個學生練緊管風琴,哈哈... 咁順手俾我地知道埋如果租埋個琴既效果.都唔錯.(其實正常有人練習係唔俾人睇場架,但只係我先BOOK睇場,所以依家係個學生係我地睇場時,佢要暫停練習)
細佬同男友就立即試咪同音響,如果播緊歌又用無線咪,會有少少影響,咁可能用返有變咪會好d d 喎.
不過其實我地支無線咪都可能有少少問題,所以都試講吓嘢,睇吓唔用咪得唔得.因為如果我地支咪唔得,就要俾$480租伯大尼支無線咪喇,其實好鬼貴.
依度係無更衣室架,所以只可以用傷殘人仕既洗手間,或者教堂內後面既位.
有人講過,4點至6點既陽光影入伯大尼內係最靚架.真係好靚,但我註冊時間係1-3點
陽光影入嚟,真係好靚.
停車場收費表,HK$40/小時,好貴.
伯大尼既外觀.
有一免費油畫架提供使用.
我返到屋企至諗起,我其中一樣最想睇既長台,我係無睇到架,因為要睇吓要唔要另外買布料佈置吓張台.


text:
而家更加要睇實佢
從網上揾度啲bb成長嘅資料參考一吓, 當然個個bb都唔同啦~
- 轉身 - 三四個月既BB會開始有意欲想翻身,通常練習一個多月就會自己識架喇
- 爬 - 學識翻轉之後,BB既手手腳腳會開始郁黎郁去學爬,開頭手腳未協調會不斷轉圈,大約一個月到,BB就可以用雙手推自己向前.不過要正式爬 (即係個身離地,只用手腳) 就大約要七八個月先得
- 坐 - 大約六七個月,BB可以自己坐直,唔使扶住亦唔會再東倒西歪
- 企 - 通常BB識坐之後,佢地都會嘗試用手捉著D野令自己企起身,一般七八個月識坐果時都可以自己扶著野企到幾秒,佢一識扶住起身,就會慢慢穩定,大約九個月就可以大人扶住企得耐D.要正式自己企定定就要差唔多一歲先得
- 行 - 大約一歲時候都可以由大人扶住兩隻手行到幾步,過多一個月就可以自己行到幾步,大部份一歲半前都可以自己行到架喇
- 出牙 - 一般六個月開始會出牙,但係四個月都會有機會出牙,一直至到一歲,都係BB出牙既正常時間
- 講野 - 六個月既時候會開始依依牙牙,十個月會有叫媽媽或者奶奶既聲音,一歲時可以講到三四個簡單既單字,兩歲就可以講到 一兩 句有名詞同動詞既句子
小檬大約3個月時,會夜晚先沖涼(我唔係好怕佢凍 ..)
佢就會知道沖完涼就食,食完就瞓,所以放喺床仔好快就瞓著!
如果你BB成日夜晚唔肯瞓,試吓咁樣, 睇吓work唔work!
不過我諗起碼佢有三四個月先得!


text:
講吓小檬媽媽嘅家人
小檬婆婆煮得一手好餸,
真係食到lam lam脷
以前都有跟佢學吓,而家跟本冇時間.
佢湊住小檬之後,煮嘅都係簡簡單單.
我地放工之後返去有餐食已經偷笑.都唔理係咩架喇..
有時佢都煮到啲好野比我地食...每次見到都好感動!!
鮑魚雞粥,比起沙田果啲冇味雞粥,我呀媽媽嘅雞粥應該係冇得頂.
仲有煲仔飯/豉油雞/咕嚕肉/炸豬排/粉C蟹煲..
過時過節,佢又整咗蘿蔔糕,馬蹄糕,芋蝦,
真係好食過買果啲好多,蘿蔔糕就係我賣飛佛!
一次可以食好多!!
但係又會好肥喎..不過唔理喇..有個藉口肥,
真係大肚媽媽,食咗先講喇!!
照顧我地就唔使講啦...佢真係做足二百分!!幾辛苦都唔會呻一句!
而小檬舅父呢,就係我老公返咗大陸之後嘅後備師機,
就算未有BB之前,如果佢放工夾得啱啲時間,(佢返shift)
佢都會打嚟話接埋我!
有晚返咗婆婆初佢話放工返嚟車我地返屋企,
到佢差不多八點都未放工(仲拍緊劇),
我地話自己搭的士,唔等佢喇..等佢唔使趕,又未食飯.
點知差不多九點幾我地都諗住行,佢就已經返緊嚟
,叫我地等佢車我地.奇怪點解咁快,
原本佢驚我地夜, 就搭的士去車房攞返架車再嚟車我地.
(如果等佢公司啲巴士有排等)
之前仲幫我地買埋個唔知咩嘅高清解碼盒,上嚟裝埋.
上次已經幫我地搬走個座地喇叭.
如果等我老公都唔知等到幾時.
小檬比隻蚊針到腫哂/打第三支水豆針都係佢同婆婆帶佢去.
有時又幫手同小檬洗patpat,雖然可能淨係同佢玩
又同小檬踢波,教佢踩定個波...叫小檬守龍門.
所以小檬都好痴佢,尋晚食奶仲要佢入嚟陪佢,
佢唔走又唔肯瞓.
佢咁錫小檬, 我都好開心
小檬同小檬媽除咗爸爸之外,
仲有兩個咁錫佢地嘅人,真係好感恩!


text:
Tuesday, December 23, 2014
聖誕快樂!
呢排真係好懶呀,話就話有亞媽係屋企好似得閒D,但事實係,我都要照顧埋佢架! 好似上個星期六,就因為Hannah姐肚痾,搞到我都痾埋一份,休息左成日先算係好D,星期日有朋友來開xmas party, 我都怕自己頂吾順,好彩都算OK,今次total有6個family來join我地既聖誕party, 真係幾開心呀,大家食下傾下玩下,咁就一日了,雖然我身體不適,但見到咁多朋友來我又興奮了一輪,哈哈! anyway, 希望大家有個愉快既聖誕,我來緊放假到下年,所以係blog度提早同大家講happy new year啦! 新一年希望大家健康快樂,我會好掛住你地呀!
Monday, December 8, 2014
走失記
上星期六我亞媽終於都到了, yeah! 本來一心諗住終於有個人可以幫手湊下d 女,我可以hea 下,可以訓一覺靚既,可以咩都唔洗做,可以唔駛幫手沖涼洗頭,可以唔駛........ 事實係,我除左做以上所講,仲要安撫兩隻魔怪,因為佢地唔跟我亞媽,妹妹更加係見到佢就喊,唉!我之前完全無諗過呢一點,真係快樂沖昏頭腦,完全唔知妹妹有幾怕生保,真係該煨了. 所以 weekend 完全無休息過,仲要湊埋我亞媽,真係忙到嘔! 加上妹妹近排訓得超樣衰,晚晚喊醒幾個鐘,其實我睡眠時間就係得個幾個鐘,我都就快崩潰了!! 琴晚我就sleep train 佢,佢就喊左 2 個鐘而我就訓左 2 個鐘,真是他媽的!
講番個題目,星期日我地一家同埋我姑媽個d 飲茶,我姑媽都見過 hannah 佢地,所以 hannah 都跟跟地佢既. 之後,我地走時,老公出去攞車,我抱住妹妹,亞媽幫手執袋,我見姑媽幫hannah 著衫,諗住佢會睇實佢先啦,亞媽叫我d 野,我就一秒鐘無睇實個女,轉過頭,hannah 已經唔知去左邊,我個刻真係心都離一離,佢兩歲幾,無電話,無記認,我唔見左佢我唔知可以邊度揾番佢,同埋我老公一定炳到我9 彩,我真係堅驚!! 我發覺唔見左佢之後,就極速飛奔去門口方向揾佢,你知啦,飲茶時間多人,佢又細粒,真係幾難揾,我真係慌張呀,好彩衝出去門口就見到佢,佢仲打算出埋去街tim, 真係嚇到我鼻哥㝫無肉呀! 如果真係出左街,真係極危險,走失左唔知點算,衝出馬路就更恐怖呀,唉!!!!!!! 事後都有勁同佢講,但佢聽唔聽到明就唔知啦. 呢個教訓就教訓我以後都唔好假手於人, 諗住個個係我姑媽會幫手睇下,點知佢仲好似無事無幹咁,真係吹脹! 唔知呢個世界有無個植入身體內既 gps 呢? 有的話,麻煩話我知!!
Tuesday, December 2, 2014
掛泵了
無錯,過左一年之後,我既任務已經完成,換言之,我已經掛泵了. 其實今年要湊兩個,我都無諗過仲可以堅持到一年,我不得不比個like 自己. 一年,話短唔短,話長唔長,我知有人會 keep 住食人奶,都有人一早餵奶粉,講真,我想餵人奶係因為對個女好,而我又唔想嘥錢,同埋我唔想見到m 小姐揾我. 不過經過一年,我相信我都係時候要停,我都想有自己既life. 雖然有無泵其實都係唔夠時間用,但起碼唔駛泵時,出街方便d, 我又唔駛定時定候泵,早上夜晚可以抽多半個鐘休息,呢d 時間已經好寶貴了. 其實 99 都話我點解要餵咁耐,搞到佢瘦哂,我想講既係,佢瘦唔瘦唔係因為我d 奶,係佢自己唔吸收,你無得吹脹佢,係,我個細女唔肥,但我相信健康就ok 吧. 唔一定個bb 肥先至等於ok 吧. 係呢度好多謝有份 support 我既人, 雖然成日比人打沉話餵人奶,其實我自己要成日泵都辛苦架,所以有份 support 我既人,我真係感覺到呀!
唔知仲有無機會用個泵,但都好多謝奶泵對住我咁耐,一日3 次,一年內對住佢真係多個屋企人,哈哈哈. 佢真係陪左我呢兩年艱難日子呀!!
減奶時個陣真係勁辛苦,谷到個胸就爆,但係咁飲麥精 and 減少泵既次數就慢慢無lu...... 其實都算好彩,因為知有d 人勁難減呢!
希望大家好好珍惜有得泵既日子呀
Subscribe to: Posts (Atom)


text:
有個韓國工作嘅朋友來 Melbourne 要聚舊飲杯咖啡,強烈要求去呢間 white mojo.
{環境 ⭐}其實裝修唔錯,現代氣息,錯就錯在用大量超白光燈,一入去就見光死!大佬呀,而家係蒲完去想帶條女番屋企前去下 7 仔翠華照妖鏡睇下條女個樣惦唔惦咩?
全間野爆滿要在門口入面等幾分鐘,咁就有機會俾我望下間野,嘩好多亞洲人!睇真啲好似全部韓妹!再睇真啲佢地一開口講野,屌原來係大陸人!個個著得好潮全身名牌/化韓妝整容,塊面渣白到螢光,加鮮橙色咬唇妝,慘慘豬一字眉嘅偽韓妹!
坐得好迫,一路聽住四周大聲講國語,我地三個根本傾唔到計,落左 club 咁.
我地張台比較近門口,光猛猛地我就同門口十個等位第外賣的留學生你眼望我眼.
我覺得間野可能被 bloggers or models or wechat 網紅登過先咁爆滿,大家冒名而來.
{食物 ⭐⭐⭐⭐}食物係唔錯嘅,menu 都幾有心思,加好多乜 seeds 物 berries 咁,呢期健康達人最愛的 super foods.
櫃台又有好多色彩繽紛好靚望落好好味的蛋糕甜點,賣相一流,不過我冇試到.
雖然係閒日,由於爆滿,服務係非常慢,不過來得咖啡店想吹水就預左坐番兩個鐘,所以 ok.
{咖啡} 我唔理你環境服務其他客人喇,杯咖啡先係重點.竟然唔熱!😡
我唔知係佢地太多單所以 heat 唔夠度數丫?定其實杯咖啡放左在 bench 灘凍哂先有伙記拎過黎,總之我第一啖已經唔熱,第二啖微暖,之後就大半杯是室溫的.
因為呢杯暖咖啡,我一定唔會再幫襯.
大家要記住,lowina 對飲食冇乜要求,總之唔辣嘅野我都會食,通常乜都覺得好味,我話好食嘅野大家可以唔信我,但我話難食的話你地就真係唔好去了.


text:
CNBLUE同一班 FNC嘅同門藝人喺香港舉行一連兩場嘅家族騷,人氣最強依然係鄭容和,一出場 fans叫到拆天.
日韓到會
一個養全家 鄭容和
韓國娛樂圈嘅團隊意識好強,同一間唱片公司嘅藝人,直情好似一家人,唔似香港時不時就傳出邊個同邊個爭寵做一哥一姐的是非.
旗下有 CNBLUE, FT Island等等人氣組合嘅唱片公司 FNC娛樂,喺香港舉行家族晒冷騷.除咗有兩隊大哥坐鎮之外,仲帶埋師弟妹 Juniel, N.Flying及 AOA一齊嚟,有錢齊齊搵,以為人多勢眾好辦事,結果都係靠晒兩個大佬—— CNBLUE鄭容和同 FT Island李洪基,九成觀眾睇佢哋.睇嚟唱片公司想捧新人,要改朝換代都仲要等一段時間.
FT Island屁股要緊
其實開家族騷,一班師弟妹都係為兩隊大師兄暖場,唱咗個幾鐘,終於到 FT Island!主音李洪基風騷食住棒棒糖出場,大唱 3月推出嘅新碟歌,好似《 Pray》,《 Time To》等等,一向表現奔放嘅李洪基,喺台上跳個不停,跑來跑去,炒熱全場氣氛.多次來港嘅 FT Island,好識氹香港 fans,廣東話唔只「大家好」,「我愛你」咁行貨,李洪基更用廣東話同 fans講「我依家 pat pat唔痛」,原來佢之前因為生痔瘡而做咗兩次手術,估唔到咁都可以同 fans分享, band友真係無偶像包袱!之後仲用行動證明自己康復,唱足十首歌都係跳跳扎, fans應該信佢好番晒!
CNBLUE人氣最強
韓國人一向長幼有序,不過 CNBLUE可以壓過師兄 FT Island,成為最後一隊壓軸出場,證明喺香港人氣有幾強. CNBLUE一出場以《 Coffee Shop》揭開序幕,平時官仔骨骨嘅鄭容和,表演嘅時候完全變成另一個人,換上 T恤牛仔褲嘅 band友打扮,一樣滿場飛,仲一度彈住結他走落台,同 fans近距離接觸! CNBLUE連續三年嚟到香港舉行演唱會,鄭容和今年更加喺香港舉行個人演唱會,對香港一啲都唔陌生,四位成員係講廣東話最好嘅一隊,不停話「好掛住大家」,「玩得開心啲」,真係特別有親切感.唱咗八首歌之後,再同家族其他成員一齊大合唱,一班男仔仲跟 AOA學跳扭腰舞,玩到癲晒!睇完兩日演唱會,最開心都係一班 fans,因為 FT Island又宣布,會喺 8月嚟香港舉行演唱會, fans想抖吓都無時間呀!
AOA短裙誘惑
韓國唱片公司好興將所有藝人聚集一齊開家族騷,不過去海外做有難度,因為太大堆頭,製作費相應提高,門票賣得貴都無得賺,以往 SM Town( Super Junior所屬唱片公司)同 YG Family( BIGBANG所屬唱片公司)演唱會計劃都胎死腹中,只係得上年 JYP家族嚟過. FNC Kingdom算揼本,今次巡迴 5月喺首爾開始,香港係第二站,之後仲會去到日本,台灣等地方.一連兩場嘅演唱會先由新進男團 N.Flying打頭陣,四位成員同師兄一樣,唔唱洗腦 K-Pop,行 band路線,努力用英文同 fans打招呼,誠意分大加!之後出場嘅係創作女歌手 Juniel,拎住結他自彈自唱 3首清新小品,大騷唱功! FNC入面唯一一隊跳舞女團 AOA,短裙仔,扭腰舞,典型 K-Pop歌,睇到佢哋先覺得自己係睇緊韓星演唱會,不過第一次嚟香港表演,學廣東話唔多標準,下次要練好啲喇!


text:
林夏薇身材fit到爆呀!夏天有咩做好?咁熱梗係去游水開船P啦!靚女人妻林夏薇呢日同劇集《乘勝狙擊》嘅演員,好似陳展鵬,趙希洛同埋傅嘉莉等人開船P.婚後成日都大騷性感嘅林夏薇,可謂係咁多個女仔之中嘅焦點!着上粉紅色三點式泳衣嘅林夏薇,大騷Fit爆身材,而趙希洛同莊思敏雖然都有着泳衣,但佢哋加咗件衫喺面,性感欠奉,點知傅嘉莉仲屈機,直情着住長袖衫嚟開船P,真係見到都覺得熱呀!呢次船P,林夏薇真係贏到開 ...
林夏薇身材fit到爆呀!夏天有咩做好?咁熱梗係去游水開船P靚女人妻林夏薇呢日同劇集《乘勝狙擊》嘅演員,好似陳展鵬,趙希洛同埋傅嘉莉等人開船P.婚後成日都大騷性感嘅林夏薇,可謂係咁多個女仔之中嘅焦點!着上粉紅色三點式泳衣嘅林夏薇,大騷Fit爆身材,而趙希洛同莊思敏雖然都有着泳衣,但佢哋加咗件衫喺面,性感欠奉,點知傅嘉莉仲屈機,直情着住長袖衫嚟開船P,真係見到都覺得熱呀!呢次船P,林夏薇真係贏到開 ...
夏天有咩做好?咁熱梗係去游水開船P靚女人妻林夏薇呢日同劇集《乘勝狙擊》嘅演員,好似陳展鵬,趙希洛同埋傅嘉莉等人開船P.
婚後成日都大騷性感嘅林夏薇,可謂係咁多個女仔之中嘅焦點!着上粉紅色三點式泳衣嘅林夏薇,大騷Fit爆身材,而趙希洛同莊思敏雖然都有着泳衣,但佢哋加咗件衫喺面,性感欠奉,點知傅嘉莉仲屈機,直情着住長袖衫嚟開船P,真係見到都覺得熱呀!
呢次船P,林夏薇真係贏到開巷!最後佢同陳展鵬玩自拍嗰陣,仲要唔覺意咁露出兩吋「事業線」,人妻真係魅力沒法擋!


text:
爆壹爆
牛津大胸夜蒲女 有愛心
早排佐敦一間夜場,搞咗個乜嘢事業線比賽,即係一班女仔鬥低胸,鬥晒事業線囉.唔好以為參加嘅女仔,都係胸大又冇腦嘅 MK妹想出位.爆哥就識咗當晚得到亞軍嘅 Sammie,傾落先知,咦,呢條女唔講得笑.
有幾猛料?講出來嚇屎你,原來大胸 Sammie係人生勝利組,自稱係英國華威大學法律碩士,再喺牛津大學讀哲學同宗教,即係十優港姐麥明詩男友林作個校友.而 Sammie畢業後返咗香港工作,依家已經係一間投資公司嘅 CEO,真係巴屎閉.爆哥當晚見佢著到鬼咁低胸,加上佢身材好勁,一副戰鬥格咁款,仲以為佢係等仔溝嘅 MK妹添. Sammie同爆哥講,平時星期一至五,佢都會好專心返工,好少出去玩.但到週末,就喜歡約埋朋友出去老蘭夜蒲輕鬆吓.
除咗夜蒲, Sammie原來好有愛心,年幾前同一班朋友組成一支義工隊,定期去油麻地探訪露宿者和獨居老人.聽 Sammie講,義工隊成員會收集身邊朋友捐出嘅物資,好似衣服,日用品同食物,再轉送俾露宿者同三個尼泊爾難民家庭,「小朋友點可以瞓街㗎?尤其是呢排天氣咁凍,希望政府可以盡快幫到佢哋.」哇,有愛心到呢,爆哥都想去露宿半晚等姐姐錫.
勝和超級叔父「國龍」仙遊
上星期有一晚凌晨,爆哥又收到江湖朋友電話.呢個時間打嚟,多數唔會係好事,今次都唔例外.朋友話,和勝和超級元老國龍,喺仁安醫院病逝,終年九十歲.國龍係勝和嘅精神領袖,所以當晚好多勝和猛人,都即刻趕去醫院,見國龍最後一面.
聽朋友講,國龍雖然已經一把年紀,但喺社團入面,仍然係最有地位一個.因為國龍係香港打完仗光復後,和勝和第一任坐館,依家勝和成個社團,起碼有八成人都係國龍嘅徒孫,幾猛幾寸嘅大哥見到佢都要低聲下氣.由於佢咁有江湖地位,所以每次佢開聲話邊個做坐館,都唔會有人夠膽反對.而呢排江湖上已經吹晒風,話勝和會幫國龍大搞喪禮,已經定咗今個月二十九號,喺世界殯儀館設靈舉行幫祭,三月一號出殯.而八人扶靈名單中,除咗現任四個辦事人之外,其餘四個會係社團有分量嘅元老,包括國華,三萬同埋英偉等人,但就冇呢期避走嘅上海仔份.
酒樓部長喪插反魚翅黨
爆哥好多撈家老友鍾意魚翅撈飯,梳翅幼啲都睇唔上眼,特別係尖咀鹿鳴春嘅雞煲翅,就堅好味,真係食到個嘴流晒口水.
不過凡事有兩面,而家講求保護生態,愈嚟愈多人提倡唔好食魚翅,好似上星期五爆哥去北角某間酒樓食 lunch,食食吓有嘢睇,見到一群著住鯊魚 look嘅人走上酒樓,仲扮到雙鰭被割斷血淋淋咁樣,令人即刻反晒胃.最激係佢哋剷上酒樓,呼籲食客唔好食魚翅,部長即刻嬲爆爆衝出嚟,喪鬧佢哋依家經濟咁差仲出嚟搞搞震阻住做生意,成間酒樓花生友即刻攞部手機影低兼高呼:「擺你上網啦,咩呀,咩呀,睇吓邊個 hitrate高.」被人插,快閃黨「香港護鯊會」成員 Joan都好無奈,佢同爆哥講,佢哋無非都係想喚醒大家愛護鯊魚,呢個係世界潮流,佢哋一旦被割去雙鰭,根本冇可能生存到.都明嘅,要食少啲啦各位.新年快樂呀!
爆哥乜料
金融界撈家,穿梭黑白政商界,朋友遍布旺角至中環,每星期都八到
唔同料,同《壹》仔讀者過吓癮!


text:
粗口港姐》同TREEGUN一樣咁_馮盈盈刪男友嘴相唔刪粗口留言今屆港姐馮盈盈,真係一夜成名,不過唔係因為攞咗冠軍,而係喺佢嘅FACEBOOK度,有好多寫晒粗口鬧政府嘅留言,佢仲話TREEGUN到底要_幾多鑊先夠,其實佢同TREEGUN_嘅程度,咪不遑多讓囉!因為佢一入圍港姐,大台啲人已經叫啲女仔刪走FACEBOOK同IG,有機會影响港姐形象嘅相,費事俾傳媒起底,馮盈盈都好聽話,即刻刪晒同醫生男友M ...
粗口港姐》同TREE GUN一樣咁_ 馮盈盈刪男友嘴相唔刪粗口留言
今屆港姐馮盈盈,真係一夜成名,不過唔係因為攞咗冠軍,而係喺佢嘅FACEBOOK度,有好多寫晒粗口鬧政府嘅留言,佢仲話TREE GUN到底要_幾多鑊先夠,其實佢同TREE GUN_嘅程度,咪不遑多讓囉!
因為佢一入圍港姐,大台啲人已經叫啲女仔刪走FACEBOOK同IG,有機會影响港姐形象嘅相,費事俾傳媒起底,馮盈盈都好聽話,即刻刪晒同醫生男友MARTIN嘅親密嘴嘴相,不過百密一疏,佢冇叫埋男友刪相囉,結果呢批嘴相,都係流出.
至於最破壞港姐高貴形象,嗰啲粗口留言佢全部留停低晒,一個都冇刪,巳家俾人摷晒出嚟,佢都冇得唔認冇寫過,但係佢話:「平時言行,同人日常交往,冇可能講呢啲嘢,女仔都要斯文啲,唔應該講!」


text:
2013年4月13日星期六
庫斯克:高達斌陳淨心這種貨色
[不好意思,本篇比較口語化]
連歪理都不如
睇CCTVB報導陽光時務個研討會,當然係睇下高達斌點樣曲線救國.我估CCTVB已經剪最見得人嗰段,但佢都係好似文盲咁講啲冇邏輯嘅嘢,連歪理都不如,無理可言.佢話民主只係西方近三四百年嘅嘢,係舶來品,香港唔一定要學,應該學嘅係中國傳統文化仁義禮智嗰啲.跟住長毛就嘲笑高達斌,話佢反對中共,因為馬克斯係德國猶太人.
查實四百年前,係萬曆年間,當時仲未有電話,咁點解高達斌又用呢?
同一個場合,陳淨心帶咗班愛港力嚟踩場,在場搗亂,但奇就奇在佢地連搗亂個台型都騎呢過人.
講開高達斌,陳淨心呢啲角色,其實佢地係層級最低嘅爛頭卒,負責攪亂對家個場.佢地賣相差,講嘢無知唔係問題,而且最恐怖嘅係佢地好似乎真係好似好亢奮咁.呢種水平嘅貨色,召集到成班都係同等水平貨色.響正常民主社會,呢班人嘅水平當然係連挽鞋嘅資格都冇,頂多就係一百幾十個極右狂徒嘅頭頭.而家佢地上位,就好似抗日嗰陣,只要肯做爛頭卒,就水平幾差都有得做漢奸咁.
土共水平也不見得好
高,陳呢啲最低級嘅爛頭卒當然係騎呢,但我試過唔只一次潛入西環同土共組織嘅座談會之類,發覺無論係西環官員,土共組織頭面人物,爭住埋堆嘅生意人,土共區議員同黨工,講嘅嘢其實水平唔高得過高達斌幾多,只係流利啲,少啲笑位咁.就算係你電視見到班土共立法會議員,唔理係所謂法律副教授,有錢太子女定係傳統土共,一樣好似鄉下出嚟咁.
土共世界當然有聰明人,不過大體上都係上面講嗰種水平嘅人,佢地好多係活響個封閉系統幾十年,見識有限,新埋堆嘅就物以類聚,一樣咁低水平.不過,有啲人就似乎係扮出嚟,為咗埋班,所以要突出自己有幾左,仲要係左得嚟同班土共一般水準.有啲新埋堆嘅人,例如啲澳洲嚟嘅大律師,本身冇料,但小人得志,財大氣粗,以為自己好巴閉,對住電視鏡頭語無倫次丟人現眼都不自知.
仲有一種人更無恥,就係爭住做三姓家奴嗰種,英國人統治嘅時候就宣誓效忠英女皇,服侍完英國人就服侍中共,甘心做打手,擺出一副狐假虎威嘅嘴臉,為咗表忠,講嘅說話仲衰過土共.以無恥程度計,呢班人比起土共,有過之而無不及.
總之,響西環嘅指揮之下,憑藉無限資源,呢班人就掌握愈來愈多委員會,公帑組織,議會議席.再提大家一次,而家就好似抗日時期,有志之士唔肯賣靈魂,但大把小丑無賴爭住賣,賣相幾核突都有得做漢奸上位.
農村包圍城市
仲有,唔好忘記,而家中共實行農村包圍城市.日復日咁放人落嚟溝淡你地班本來嘅人,人地受大陸教育,唔識你地講嘅咩核心價值,總之土共可以以無限資源發展新移民網絡,日日洗腦.你地班香港人覺得愛港力,愛港之聲,土共水平又低,又言而無信?有乜所謂?人地有好多農村水平嘅群眾支持.
當你有一日一覺醒來,發現周圍嘅農村已經被改造成功,議會投票又投贏你地,政府上下都係佢地,你有份交稅嘅公帑源源不絕支持佢地,人地名正言順咁對你進行人民民主專政,後悔都太遲.
時務論壇-公民抗命佔領中環
Posted by 混沌 at 下午6:04
Labels: 庫斯克


text:
哩朝一早起身睇吓窗出面咩環境先!
風已經無前一日咁大,不過浪就大咗好多啊!
見前一日好多人同一時間食早餐做成少少混亂,所以哩朝早少少落去餐廳食早餐.
七點幾落到去,果然無咩人,鐘意坐邊都得呀!
食完早餐後返上房拾整嘢到大堂集合,公司搞手話我哋知佢哋已經通知晒人事部同各部門亞頭我哋聽日返唔到工,至於扣唔扣返大假就返到去先再開會決定(到而家都未公佈,不過聽聞傾向唔會扣返我哋假),但當然家屬,朋友就要自己打返自己公司處理啦!
九點半準時開車離開返高雄,我之前都一直擔心路面嘅情況,好彩雖然大部路沿海邊但都無出現水浸或道路受損,行咗大半個鐘,司機比我哋落車去去洗手間,其實只係半個鐘未有哩個需要,所以大家都走晒去岸邊睇浪.
跟住坐多個半鐘就返到高雄.哩日第一個行程係去維格買手信,哩個原本係我哋臨離開前嘅一個項目呀!
買完手信又去食飯,食飽之後就去夢時代
哩個係我哋原本旅程最後一個項目,跟住就出機場,所以時間唔多,不過而家真係大把時間,比三個鐘我哋,Shopping 唔係我強項,三個鐘都唔知行去邊好!
行咗一陣地庫嘅超市同三樓嘅誠品睇咗一陣書,就無咩好做,好彩商場內有WIFI,原來我哋前一日失去聯絡真係嚇親好多人,一輪報平安之後,得知香港將會喺黃昏時份掛八號風球,比我哋預期早咗!當然諗可能只可以掛到聽日嘅中午咋!咁我哋咪有半日「曠工」.
又到集合時間,大家上返車出發去食晚飯,導遊話如果平常嘅團遇到哩種打風滯留嘅情況,一般哩晚嘅唔會再幫大家安排晚飯,但哩次喺包團同埋我哋公司要求,所以哩晚亦幫我哋訂咗喺酒店裡面食晚飯,同時佢通知我哋聽日返香港160張登機証亦已經攞到手,所以我哋今晚同聽日都可以放心咁去玩,唔使擔心返唔到香港喎!
聽咗哩個消息,大家都好似鬆口氣,而且見到各領隊同導遊前兩日實在為咗幫我哋安排各樣事項而忙到頭昏腦漲,哩刻大家心情都好興奮,而且哩晚嘅餸菜亦係咁多餐哩面最豐富同好味,又咁啱哩到大堂有個舞台,於是大家都好高興咁上去影合同祝酒,哩個場面好似去咗飲咁呀!
食飽飯就去行六甲夜市,哩個夜市比起墾丁大街差好遠,哩到多嘢食好多,只不過之前食得太飽,食唔落.
幫襯咗一杯好出名嘅鄭老牌苦瓜汁,幾好飲喎!另外佢嘅木八瓜奶都好出名咖!當晚好多強國人都喺到爭先搶購呀!
因為我哋臨時滯留高雄,旅遊公司霎時間無可能搵到一間酒店可以同時容納百六人,所以要分開咗四間酒店入住,我哋被分配咗去華皇酒店,地點同酒店設備都唔錯,唔單只大堂有WIFI,連每間房都有,比起前兩晚嘅六褔莊真係無得比呀!
由晚飯開始,無論食,住同節目都比原定行程精彩,哩半日同聽日額外旅程先係我哋今次行程重點呀!
....續 4.1@三天變四天高雄,墾丁追風遊


text:
燒腩仔未足兩歲,艾菲已經心大心細想買scooter畀佢玩,仲一早睇中咗反斗城賣緊架3in1嘅scooter添,不過七百幾蚊部真係有D貴,加上燒腩仔當時連單車都仲未識踩,平日已經唔係多時間帶佢落去玩,再加多部scooter就肯定會冷落部單車,感覺好似有D浪費,所以呢件事就不了了之咗.
直至最近復活節去米高朋友屋企玩,主人家拎咗個女(大燒腩仔兩個月)部scooter出來畀小朋友玩,呢個燒腩仔居然一上車就識踩,嗰吓感覺真係好amazing(因為真係無教過,完全唔知佢點解會識),再加上佢宜家都總算踩到幾步單車,而喺朋友屋企玩完之後亦對部scooter念念不忘,於是買scooter呢件事又再次喺艾菲腦海到重燃.
米高都知買scooter呢件事係遲定早嘅問題,所以無反對仲叫艾菲要揀部好D,不過反斗城熱賣緊嘅實在太貴,出面街賣二三百蚊嘅又多人話唔好踩唔穩陣,之後醒起呢個世界仲有樣嘢叫淘寶,再加上BK到有唔少媽媽買過話OK,於是就膽粗粗咁上淘寶搵,終於畀艾菲搵到間有過千個好評,加30蚊人仔就可以順豐直接運落香港嘅鋪頭,佢有摺得埋同無得摺兩款揀,見都只係相差廿蚊人仔就揀咗摺得埋呢款,送埋護膝護踭,車頭燈同鈴鈴,承惠198人仔一部,連運費到香港即大約300蚊就OK.
藍色係燒腩仔自己揀(如果艾菲揀一定要sharp醒嘅綠色),佢放學返來見到部scooter,即刻興奮到「嘩」一聲叫出來,見到佢呢個反應艾菲就覺得物有所值,而貪玩嘅艾菲都忍唔住試踩咗幾腳(部車可以較高低,適合70cm-160cm嘅人玩,即係細粒嘅艾菲絕對玩得),部車都幾smooth同穩陣,感覺似係唔易爛,不過
等咗幾日終於有時間帶燒腩仔落樓下平台試車,呢個小朋友一聽到有得玩就即刻開心到忘晒形,不過玩之前我哋都堅持要佢戴咗護膝護踭先,因為佢個人實在太輪盡,平日行路都成日橫衝直撞好易跌,頭盔艾菲就仍然物色中,雖然佢未必肯戴(佢本身對戴帽好抗拒),不過都好大機會會買返個畀佢威,始終安全第一嘛.
玩咗陣就車神上身,為咗令D閃燈轆著燈,勁大膽咁越踩越快...
不過佢其實仲未識得轉方向,轉彎...係手動嘅...
停車呢...係就咁跳落來,kakaka...
燒腩仔:有本事就來追我啦,bye bye你條尾...


text:
第一間試嘅餐廳係The Green, 係酒店嘅lobby lounge
呢個lounge 感覺好寬敞, 因為樓底有三層樓(定係五層呢? 突然間唔記得咗...)咁高
亦因為咁, 餐廳有一個好高嘅酒架/櫃, 可以儲存幾千支酒.
呢一幅牆係採用一個Poly U學生嘅設計, 由好多唔同嘅字拆開而成
而另一個特色, 就係呢幅橫跨三層樓嘅植物牆, 有80種植物由荷蘭運到, 呢幅牆有自動灑水設計.
唉吔! 耍講返的食物同service 啦.
正式menu還未印好
暫用A4 size letterhead 打印而成
Waitress幫我落單時介紹一個Happy hour set, 紅酒+小食, 包兩杯酒&三款小食. 第一位waitress比較緊張, 落單時唔能夠全部記得所有食物, 有些酒及食物問題亦未能回答. 但佢笑容滿面, 後來請另一位waitress來解答我嘅問題.
我地兩個人, 每人一個set, 咁可以先飲一杯白酒, 再飲一杯紅酒
小食有墨西哥粟米片, 呢個味道唔錯
炸蘑菇ok, 炸水牛芝士唔夠熱, serrano ham 唔錯
芝士cracket, 的餅乾唔夠脆, 另外嗰一小碟係橄欖銀魚柳. 的綠橄欖好鹹, 的銀魚柳釀咗入橄欖入面, 好難食出有魚味, 比的橄欖鹹味蓋過, 唔啱食.
呢間餐廳其實坐得頗舒服, 樓底高, 聲音向上走, 我隔離一兩檯都有人傾謁講笑, 但係都唔覺得好嘈.
雖然某些地方仍需改善, 但感覺良好....


text:
小小個人感受---人有三衰六旺九劫
讀書時間我真係唔鍾意攪事 , 但往往就枱上有名 , 讀書時知道既有 4 個人會放我上去 , 是是非非點都會有架喇 ,
第一次就係俾三個人叫左入廁所 , 好彩就安然咁出返黎 , 但有一次係冤屈既 , 但有d人對我有義 , 我唔可以無情 , 所以打不還手 ,
事實係點我已經知答案就ok , 所以對我有義既 , 我一定唔會忘記 .
係我20歲果一年 , 我腦發現有血管泡 , 當時正在撕裂 , 即係等於中風一類 , 做左一個緊急手術 , 開腦手術做左6個鐘 , 要將腦血管正浸血既泡泡用鉗夾實佢 , 我第一次執返條命 .
但同時我腦入面仲有一個血管泡
我要做第二次手術 , 呢個手術就唔需要開腦 , 用一個導管放入白金線圈入泡泡內封實個血管泡 , 好可惜呢個手術失敗 , 但我人健在 .
第三次腦手術都係用一個導管但要放入支架封實血管頸 , 再放入白金線圈入泡泡內封實個血管泡 , 今次手術成功 , 又成功延續左我一次生命 .
22歲果一年撞過兩次車 , 好彩都係小事 , 無受d乜傷 , 換來一個好好交通經驗 , 同年都因為手裂骨要做手術
結婚果一年精彩 , 百感交集 , 兩個兄弟放飛機 , 要熱烈地鼓掌 , 同時失去2個所謂兄弟 , 識左十幾年又如何 , 不過都要好多謝我一個小學同學代替左做我兄弟 , 仲有一個誤入自我世界既朋友 , 佢係我中學第一個真正識既同學
事件入面反映人性醜惡表面上係睇唔到 , 但實際上暗潮洶湧 , 見人講人話 , 見外星人講假話 , 結婚本來好簡單一件事 , 但是非都係不停 , 真係唔知點解 , 但口係生係人地度 , 要講要剩我無言+感激
2011年高層次既人性醜惡出現 , 一個同你好朋友 , 好似大家都傾到心事 , 都會share樂趣既朋友 , 原來暗地已經拉行哂弓 ,
及早發現佢唔係一個好人 , 佢把弓拉得幾勁都好 , 都係放唔出 , 但我真心當佢係朋友架 , 到現在我都會因為事件唔開心 ,
因為真心朋友買小見小了 ..
不過最利害既人應該係一個長期拉弓而且發射到你唔會入肉 , 只係輕輕咁掂住你 , 佢只需要係箭既尾部慢慢拍慢慢拍就入肉架喇 , 呢d係有組織有計劃 , 呢d人就係所講既因果循環 , 永遠都還唔哂 , 有報應既人 .
係我生命入面真係遇過好多事同人 , 經歷既甜酸苦辣都捱得過 , 死都差d死過一次 , 上天對我應該都唔錯 , 若係前世今生種落既因果 , 應該都還得九九十十
輸羸唔重要 , 最重要係結果 , 羸左個世界返黎又如何 , 見得人拜得神又如何 , 拜幾多神見幾多人 , 都勝唔過事實 , 到最後都係會穿 , 是正是邪真都唔會重要 .


text:
Sunday, October 23, 2011
第一階段已經啟動
撈頭對殖民地管理嚴整,每個角落都有CCTV監控,偷窺到嘅錄像屬於國家機密不可能外漏,撈頭監視到嘅開車撞死人又或我老竇係李天王之類遠比媒體報導嘅發生頻繁,為何只有女童悅悅被撞流出網絡?以前提到有官方背景嘅鄭天同劉閣不斷散播仇粵言論好唔正常,而家由官方有意提供證據喺平面媒體公開仇粵,我認為撈頭滅粵嘅第一階段已經啟動.一時間廣東人無情冷血嘅話題喺公眾輿論傳開,一發不可收拾,加緊對粵人管制同抵制粵人經濟活動熱議.六中全會嘅召開明文要管制輿論方向同收緊地方輿論空間,其意在於喺政策性唔畀粵人為自己辯護澄清事實.呢次佛山女童事件經由香港媒體我哋知道女童並非佛山人,路人都係撈頭,唯有救助者係我粵人,撈頭散播仇粵起碼喺粵地功虧一簣,但喺中原就已經成功.撈頭殖民者仇恨粵人就向嚟如此,而且佢哋仲引導粵人互相仇恨,同灌輸粵人自我卑劣感.多年嚟粵人用自己嘅文化傳統抵抗撈頭嘅行徑,所以撈頭殖民者必定會消滅粵語同其它粵人傳統,而且要連香港嘅粵語通用化都會禁止,到時粵人不能互相溝通,語系與撈無異果陣,我哋自然亦會認為廣東人冷血無情.撈頭殖民者詭計未能百分完成,因為佢哋估唔到粵人阿婆會出手救人,佢哋再次低估粵人嘅善與撈頭自身民族嘅惡有天分地別,所以撈頭只好栽贓阿婆別有用心,居心叵測.可見嘅將來會有更多官方流出嘅對粵污蔑新聞,同時粵地媒體嘅採訪權會進一步縮小,記者亦會被打得更頻繁,全國仇粵成為常態,撈頭嘅滅粵行動第二階段就會啟動.查實很多人都能夠係佛山女童事件中睇到前兆,好心粵人陳賢妹以拾荒為生,而冷血嘅撈頭都係小老闆,往日粵人為商,撈頭為工嘅概念已經調轉.喺金融市場萎縮,經濟衰退嘅時候,撈頭殖民不斷移民嚟粵地同粵人爭奪就業機會,喺人口嘅壓力下粵人必敗.以往逢年過節撈頭必大量返鄉展示佢哋喺粵地嘅掠奪品,今時今日撈頭已經賴死唔走,而且仲會拉攏其親戚嚟粵團圓建立新嘅殖民據點,推高地價嘅同時破壞粵地農業架構.到時經濟再轉下滑,撈頭必定會話粵人冷血霸佔好多就業機會,趁機剝奪更多粵人就業崗位,製造粵人貧窮.撈頭價值觀貧既賤,對賤既可大開殺戒,何放賤民態度冷血,就更加該殺.撈頭殖民者對中原嘅統治已經不穩,唯有轉移不穩因數至粵地,方可延續其王朝,粵人再次成為週期性犧牲品令我傷心,唯有擺脫殖民先可擺脫痛苦.
粵人切記:粵人有情撈無情, 粵人行善天助,撈頭犯賤人誅.粵撈文明終須一戰,粵人必定脫離中國殖民.
粵人切記:粵人有情撈無情, 粵人行善天助,撈頭犯賤人誅.粵撈文明終須一戰,粵人必定脫離中國殖民.


text:
文:獨目橋
政府真係唔發牌俾王維基,呢一著其實真係幾屈機.一方面應付左公眾對於多啲免費電影台訴求,一旦有人將討論帶落去點解唔俾王維基,就可以用官腔回應之餘又將個波卸走,仲可以借啲意抹黑埋支持嘅人嘅用心:原來你支持發多個電視牌係別有用心,又可以轉移視線.
政府咁樣做法响經濟上可以繼續令無線獨大(因為有線同now基本上唔會好似王維基咁拍咁多電視劇同無線打對台,而電視劇基本上係免費電視台最賺錢項目),係徹底嘅官商勾結.
而喺政治上,現時一個親中一個扮中立嘅電視台狀態最符合政府控制輿論所需,而縱使王維基係政協,但佢嘅履歷同過往言行對於中央以至特區政府黎講實在太大風險,反而吳光正同小小超易控制啲又玩開電視市場,易傾啲,喺穩定壓倒一切所以有呢個決定唔出奇.說到底,政府驚變,驚亂,驚要浪費時間精力打交道招安,所以寧願全部預舊人玩,易拉攏啲,可見其管治能力之弱,也可見政府對民情解讀能力之弱:市民好大程度係因為討厭無線嘅節目但又無得揀(因為亞視連競爭嘅能力都無),而同時睇到王維基嘅電視劇節目有質素,可以有得揀,所以先越黎越要求政府增發牌照,但政府以為發多幾個牌就可以解決同疏導民怨,實是誤判民情.
最後,你磨左王維基咁耐,唔好用未來投資投入做理由!王維基為左個免費電視牌燒左幾廿億,用心製作架!你用嗰啲一籃(定係呢個「男」字?呢個一男子準則又係邊個男子呢?)子準則呀,有營運經營呀,循序漸進發牌呀,市場發展呀,太多電視台呀,行會保密制度不能透露太多呀去回應?基本上呢啲人肉錄音機式答案都唔能夠回應點解係有線同now唔係王維基(當然,純粹從節目質素講,有線同now係ok嘅,但係都係無回應王維基點解無份),既然講到咁有理據咁公平客觀,何不開誠布公,由公眾評價?
政府堅持循序漸進,但其實發2個牌同發3個牌差得幾多?係咪真係發2個就可以健康發展,發3個就即刻會市場爆炸?點樣論証上述推論有效先?另一方面,自由市場自由競爭,假如香港真係容納唔到5個電視台,咁5個台裏面最弱嗰個咪由佢倒閉,自然淘汰囉,點解要限死4個(而其實明知有一個根本係hea 做)?最緊要嘅係,通訊局當年已做過詳細嘅審批,包括各公司的經濟能力及節目質素等,並認為3個申請者都符合條件,原則上同意批出牌照.咁依家行政會議推翻通訊局嘅理據何在?仲有呀,政府由始至終都無講過用咩準則發牌!說了算?!
香港人,諗吓自己可以做乜,除左like啲page,試吓喺現實生活影響身邊嘅人,俾佢地知道成件事嘅來龍去脈.


text:
2014年12月2日 星期二
(DAY 5)由布院散策
先行去唔使十分鐘路程,今晚下榻嘅溫泉旅館擺低行李,
我哋就正式遊覽呢個據稱最受日本OL 歡迎嘅溫泉鄉 - 由布院
遊客可以坐馬車遊覽由布院,
我哋去到嘅時候預約已經去到好後,
所以就冇坐到,
影張相留念先~
跟住就立刻去當地名物 B-speak 去預約蛋糕捲 (相片遺失,冇晒紀錄...嗚)
之所以要預訂係我哋係打算夜晚宵夜至食,
唔想拎住蛋糕捲四圍行,
就預訂等佢臨關門時取.
訂完蛋糕捲,
就去食 LUNCH 啦,
原先一早諗定去 由布まぶし 心 食嘅,
點知臨時休業,
我哋就分成兩批,
自己搵食,
我同另外兩家揀咗對面一間樓上餐廳食,
該餐廳 (冇記低名) 由兩個和藹老婆婆主理,
食物冇乜印象了,
應該係不過不失,
反而印象最深係兩位婆婆好友善,
猛用不甚流利嘅英語同我哋溝通,
介紹啲名勝比我哋,
佢哋極推介金鱗湖 (咁出名,我哋本身都已落實會去)
餐廳望過對面嘅景色
食完飯就去返車站嘅諮詢處搵姐姐代訂明天去九州自然動物園嘅的士,
我哋表示其中一架的士要坐5人 (2大人,3小朋友)
的士負責果邊表示冇問題,
然後姐姐就同我哋講預訂嘅的士聽朝會去旅館門口接我哋 --- 又幾好喎
然後就正式行由布院嘅商店街.
我哋沿途買吓雪糕食,又行吓啲鋪頭,
去到呢度,
班細路就央求我哋去試...
間鋪頭分幾個小池 ,
大家就順時針分別試唔同池比啲魚清理死皮,
有個池啲魚寧舍大條,
幾嚇人吓,
見唔少日本人都避開呢個池 XD
我試過,幾過癮~
跟住就去金鱗湖,
聽講到天冷天光時,
湖面泛起一層霞氣至靚
行到攰攰哋,
去開業冇耐,全球第一間以Snoopy 為主題嘅茶座抖吓先
唔少人慕名而來,
我哋又人多,
所以都要等吓
仲有好似兩隻史諾比毛仔陪大家嘆吓茶 (手快有手慢冇)
行返去旅館lu
(待續)
訂閱: 張貼留言 (Atom)


text:
2016年9月13日 星期二
(食.粉嶺)♬ 可一不可再 ❤ 絕對要調整味道及食材的加藤屋 ♪゚
近來每個星期都會番去娘家比阿B 婆婆睇下玩下
所以每次番去粉嶺都會留意下有咩新既食店
唔洗來來去去都係食緊大X活大X 樂咁呢D 餐廳呀
早前阿妹就話火車站附近有間新餐廳
位置比較鬆動D ,即使帶埋BB 車入去都唔覺得阻人
因為而家番左去有時都會開架車仔出黎,
所以有一間可以比我擺到車仔既餐廳我都會去試下
今次我就去左呢間風格有d 日本連鎖快餐既"加藤屋"
同樣又係以牛肉飯專門店做賣點
等我又睇下佢有幾特別啦
入到餐廳無論格局,野食既種類都係同吉x 家差不多
多左既就係不同種類既豚肉飯同埋有鐵板上既黑椒牛肉飯
咁熟面口既配搭既?
本身媽咪話佢好肚餓所以想呢個鐵板牛肉飯,
不過當日店員指Tea time 暫未供應到呢個鐵板牛肉飯
就建議我可以享用它家既下午茶餐
見佢價錢都好似幾抵食就叫左兩個下午茶試下啦
媽咪話好肚餓咁就叫左呢個牛肉飯試下
老實既佢同吉X 家既擺法真的好似
唔講唔知真係以為食緊吉X家
不過呢個牛肉飯連媽咪咁肚餓黎講都可以講唔好味
首先點解咁唔好味呢?D 牛肉好鞋同冇牛肉味
就連任食打邊爐既都比佢好
D 飯冇汁想用黎送下飯都唔得
咁媽咪講到咁差,我冇理由唔試下佢講咁架
的確D 牛好鞋好UN ,要大大力地扯開佢先食到
然後就到我既雞扒米粉,開頭拎既時候就覺得碗野好似咁清咁既
仲心諗洗唔洗搵豉油吊下味呢?
點知個湯底同D 色完全不成正比,湯底好濃味
一定有落左"師父"落去,我食完要狂飲水
雞扒就不過不失,起碼唔會覺得好鞋口先
真係個湯底太重口味,食唔慣既朋友會飲好多好多水
本身就想加點D 靖魚啦,帶子串燒啦同呢個薯餅既
不過佢每個餐只可以加一樣,咁揀左靖魚又話岩岩賣曬
帶子又要等下先因為要燒,諗諗下就算啦
試左個牛肉薯餅先啦,本身諗住呢D 都應該係現貨再炸
應該唔會難食得去邊卦,......
點知牛肉薯餅我食唔到有牛肉味,同埋D 薯餅就似食緊薯蓉咁樣
然後又好油,雖然夠但係真係唔得掂
連媽咪都問我點左樣咩野食番黎,完全食唔出係咩黎
老實講,本身對呢間有少少參考人地連鎖餐廳既加藤屋
不存在有什麼好吃之想法,但係冇諗到佢咁Copy Cat
但係味道都唔跟足d ,或者佢整好食d 其實應該都有不少既客路
加上佢既下午餐都係幾抵食既,款式都多但係....
始於佢既食材同味道真係唔係個個都可以接受到
或者遲d 佢會再改善既,但係我已經未必再有心機去試佢地
希望你地都喜歡小妹既介紹啦
想隨時留意小妹既Blog 既動態及生活點滴
記得要Like 我既專頁啦
↓↓↓↓↓↓↓
以下地方可以找到小妹架^^
BlogSpot ❤ Instagram ❤ OpenRice ❤ FB 專頁
TheZtyle ❤ BeautyLife ❤ She Blog ❤
訂閱: 張貼留言 (Atom)


text:
Hello,今日突然想打呢篇文,會用口語係因為想打快D同直接D.雖然可能睇既人唔會好多,但只要我身邊有一個朋友睇,我都覺得好值得.事先聲明,好對唔住,我想講既野未完全組織得好好,但我會盡力表達.
兩年前,我一個人歐遊既時候因為太窮,所以成日去couchsurfing,即係沙發衝浪,原理大概係你兩手空空去一個陌生人屋企,訓人地Sofa,當中冇錢銀交易,只為左識新朋友同唔洗瞓街. 我個陣係瑞典Stockholm就係用呢種模式借宿左三晚,我個host係一個土生土長既瑞典男仔,叫Andre,大我四五歲,出左黎做野兩年,自己住,金色頭髮加藍眼睛,好正.佢話因為自己讀大學個陣去過一年美國exchange,所以一路都好掛住去旅行既感覺,但又因為要返工無得周圍走,於是就想透過做host去識多d唔同國家既surfer.
咁我地第二晚就去左downtown食好出名既瑞典肉丸,姐係IKEA既本地版,好貴,同個味都好唔同,但呢d後話啦.之後,我地就無無聊聊咁周圍行下,傾左成晚旅行啊讀書啊影相啊個d最後又殺出一句:「Is Hong Kong China? 」其實當時我真係政治極冷感,真係冷感過所有港豬既港豬,最大既志願係移民,邊到都好(除左大6),總之唔想留係香港.不過個條問題無論邊個問,我都一lun定同佢講得好清楚:「No!」然後再解釋十五分鐘,差不多就好似Auman個段片既講法咁.然後Andre又問:「What's the biggest challenge now?」講真,我個時真係對政治幾乎一無所知,況且係芬蘭stay左半年日日hey lets party真係乜都脫哂節,連用廣東話爆句粗都窒機,唔係講笑.不過我記得我同佢講:「I THINK Hong Kong is breaking apart.」 其實我都唔想識少少扮代表,但我個下終於明白你出得去exchange你真係已經順理成章變成左香港既代表,無論你想定唔想,有資格定無資格.對唔住,我覺醒得遲,個陣只能用我有既認知去解釋我既觀點,講完一輪灰哂機,所以就隨口問下:「How about in Stockholm? What's the problem lately?」
佢比左一個最精彩既答案,我一世都記得.Andre指一指旁邊,話:「Oh… We are now arguing which COLOUR to use when we repaint this historical building.」
我呆左,真係呆左一分鐘.個幢應該係一幢歷史建築,類似parliament d frd,Andre話佢地掙扎緊要用米黃色定淺粉紅色(好似係呢兩個options,唉,是旦啦),又話邊隻色代表緊d咩價值,又話老一輩想要咩色,後生一輩想要咩色,嘈左好耐…… Er,其實之後佢講個d我乜都聽唔入耳,因為,喂,大佬啊,我地香港連特首都唔到我地揀,而你地連幢唔知乜鬼野既外牆油咩色都有得揀?!什麼玩法……
當時我除左羨慕,都係羨慕,點解可以差咁遠.
每一次出國都會有好多人問我「Is Hong Kong China?」,由我13歲問到依家,我每一次都會好認真咁答.一開始係為左面子,為左劃清界線,為左唔想人地當我係大6人;之後唔單止為左一啖氣,更重要既係講事實,講香港同大陸有咩唔同,講呢個moment面對緊D乜,想世界關注我地,想其他國家既人知道香港發生緊咩事. 係歐洲,小至學生佔領大學抗議,大至人民公投否決政府派錢,都可以好理所當然咁發生.係歐洲,基本上你唔會揾到一個唔願意傾政治既人,我同所有熟既歐洲朋友通通都傾過,上年係德國Carpooling既時候甚至試過同個本身唔識既司機傾政治傾左6個鐘,non-stop.係歐洲,我同識既朋友一傾到社會時事全部唔會同我講「I don't know」,個個有一套自己既睇法,而且好想了解多D周圍發生緊咩事.我有兩個以前係芬蘭識既同學,一個來自荷蘭,一個來自立陶宛,我們每隔幾個月就會黎一次視象會議(姐係Skype啦),每次一定傾到政治,我個frd直頭講到明: 傾愛情同政治都係同等重要既必傾Agenda.果陣佔中好多歐洲朋友一睇到新聞都Whatsapp問我情況,我敢講反應仲快過我大把香港朋友.
我覺得歐洲既大部份人都好高質,肯用腦,識思考,有個氣場比我覺得佢地值得擁有自由.人地幸福,乜都有得揀,唔係天跌落黎,唔係你唔關心社會既時候塊地爆出黎既權利.(你收兵都要派糧啦,溝女都要早晨食左飯未做咩唔開心啦下嘛,笑喊. )我講咁多其實只係想帶出,我地去旅行羨慕人地呢樣個樣,冇問題,但記得諗埋點解會咁,可唔可以唔好一味淨係羨慕,可唔可以唔好淨係掛住影相打卡呃like,可唔可以花多少少時間了解多少少 .我明香港人都好忙,日日返工放工再chur多一樣興趣其實已經好攰,話唔定要進修,仲要陪屋企男女朋友等等,時間同精神都係好有限,我完全明,不過冇架,你都有義務盡力關注,起碼要對得住自己.我都明歐洲既教育同香港比真係冇得比,個個細細個開始了解社會,唔係為考試,concept同我地好唔一樣,不過冇架,要改變都係要由自己做起.
都係個句,我只係覺得,香港人係值得過得比依家好.
我唔會再講咩記得去投票呢D講到口都臭,我只係想講,我真心唔介意鑊鑊都比外國朋友問Is Hong Kong China,唔介意向佢地解釋一萬次點解Hong Kong is not China,我甚至係好想解釋得多幾次就幾次,因為我怕以後冇得再解釋,我怕以後連個No都無得講.
同埋,其實去得愈多地方,我就愈鍾意香港,愈唔甘心移民 .就算幾想環遊世界,想去幾多地方,我都一定會返黎.始終,呢道先係屋企.
(純粹個人諗法,原諒我1999,我都未諗掂投邊個,但千其唔好Hea投,一齊討論下啦:))


text:
今日Sat 一早起身要同龍BB 去讀PN 個間翠茵小字宙國際幼兒/稚園影校服相, 佢安排左龍BB 9:00am~10:00am 依段時間影相, 我地大約9點幾去到幼稚園已經見到勁多大人同細路等緊, 跟住我要排隊攞籌, 見到個籌同老師叫緊既no. 重有成幾十個要等, 嘩......真係眼都突埋! 原來今日重有好多K1~K3既學生等影相, 怪吾得之有咁多人等啦......本來我重念住那那臨影完相飛撲去中環睇熊貓同見下肚B, 點之最後影完都要攪到11:00am 先走得! (特別鳴謝一仔媽讓出熊貓入場卷, 我地趕吾切去睇熊貓真係好可惜)
幼稚園今日都安排幾周到, 佢地安排左D 課室比學生做下手工藝! 入到課室每個位上面都有把扇, 旁邊有幾個貼紙係比佢地貼落把扇度, 又有顏色筆畫畫!
睇下龍BB 幾認真落力完成件勞作, 我會拎佢返屋企好好收藏, 話晒都係龍BB 第一件係幼稚園親自完成既勞作呀MA!
幼稚園又安排左另一邊比學生食茶點!
龍BB 食到幾滋味成碟清晒, 食完再飲牛奶! 食飽飽之後我就叫龍BB 自己去扔垃圾!
另外幼稚園重有Sir 滑梯同活動室比學生玩消磨下D 時間! 活躍既龍BB 左玩右玩D 時間就澎澎聲咁過!
輪到龍BB 時因為未訂夏季校服, 所以要即場借左件校服比龍BB 影相, 龍BB 影相個陣都好合作乖乖企定定咁影(真係無念到佢會咁合作喎)!
但係當我離開幼稚園時先醒起當時掛住同龍BB 整理校服而吾記得自己幫佢影張校服相呀, 激C我喇~~~~~~
最後係幼稚園門口影返張補數! 加油呀龍BB, 你就快要開始你既讀書生涯喇......


text:
不吐不快.
bad taste 又好, 內容露骨又好, 不過如果話因為喺大學出版校報而惹上官非或將整件事情政治化又確實意料之外.
肥龍唔係贊同bad taste (講真,提及「人獸交」真係好差勁!), 不過同時又覺得大眾喺咪應該將成件事件交番俾由校方及同學們自己去解決會好啲呢.
方法,道理及好多野, 肥龍相信係愈辯愈明. 而好多野, 自有各自既平衡點.
同學們點解選呢個題材, 出版前定必心裏有數及理由.
不過...如果唔係為求出位而刻意離經叛道,嘩眾取寵, 導出與現有既道德所違背的題目及內容. 雖然敏感, 但亦唔至於要禁絕. 而整份校報內容, 亦不涉及人身攻擊及誹謗, 只係把為某個題材去討論, 奈何大眾只係著題材既道德與不道德?
反而肥龍諗社會係咪未有準備可以去討論呢類題材? 道德啦, 學生心智啦, 社會接受程度啦, 性別因素啦...
但如果係因為提出題材時已經自我審查及過濾, 肥龍相信往後見到及社會獲得既只會係一式一樣既大學產品.
再老套啲講, 係咪唔播唔講唔寫唔提就等如呢啲題材喺地球上從來唔存在呢? 另外, 如果要攝取有關呢的題材既資訊, 校報係咪唯一途徑? 正如性工作者, 係咪唔講就唔會喺社會上出現? 而大眾又唔知佢既存在呢?
唉...都唔知搞乜鬼...


text:
係出面食佐一輪西北風, 跟住就返番民宿準備食晚餐啦.
晚餐係呢個應該係客廳既地方食.
我初初以為民宿應該都係普普通通既膳食, 估唔到比我想像中正N倍, 有牛, 有天婦羅, 有刺身, 有燒魚.
右面個牛真係非常好食呀, 好食過前日係藤屋果個尾花沢牛:
由於呢餐飯真係好好食, 所以我同流沙包都食佐兩碗飯~
食完飯我地同民宿對夫婦(我估佢地應該係夫婦掛)傾佐陣, 我問呢排係咪成日落住雪, 佢地話唔係呀, 尋日都仲係好天架, D雪係今朝早先開始落(嗚, 點解呀... 我仲諗住呢度無咩燈火, 打算夜晚睇星星架麻)
係室內影出去既景色:
然後我地奇怪點解今晚得我地呢pair客, 照計呢D假期應該好多人黎白川郷先係架... 對夫婦話本來呢晚有10個客架, 但因為大雪既關係, 所以佢地黎唔到啦, 取消晒booking. 所以我同流沙包就好似包場咁, 今晚包起佐成間民宿, 我地可以慢慢咁食飯, 慢慢咁沖涼都唔怕會阻到其他人.
然後對夫婦話當初白川鄉觀光協會問佢接唔接受我予約果陣, 對夫婦見我係東京在住中, 諗住我都應該識D日文掛, 所以先肯接受我既予約咋. 佢話佢地平時都收到好多香港send黎既予約fax, 但因為係英文寫既, 對夫婦完全睇唔明; 加上對夫婦唔想雞同鴨講, 所以佢地推晒呢D唔識日文既港人予約. 我之前上網搵資料果陣, 見港人通常都係住大田屋, 我就唔知有無港人住過山本屋. 但如果大家識日文又想book山本屋的話, 最好比對夫婦知道你識日文呀~~ 唔識日文的話佢地一律唔會招呼的.
之後我地一齊睇紅白歌合戰, 睇完子供司會之後, 我地就返房準備訓了.
由於無咩好做, 我今晚10點幾就訓佐, 2010年我係睡夢中渡過囉. 係流沙包好有心咁打機打到12點, 到佐12點就叫醒我同我講新年快樂, 我醒佐五秒之後又再訓過...
2010年1月22日星期五
2009年12月31日(四) -- 白川郷之旅 part 4: dinner@民宿 山本屋
係出面食佐一輪西北風, 跟住就返番民宿準備食晚餐啦.


text:
你地介唔介意個老公用facebook唔比人知佢結左婚?
我覺得好唔開心呀.我之前同佢講過話唔鍾意佢同人玩facebook但後尾都比左佢玩(跟本佢唔會理我),佢話佢會 post 我地 d 相上去,但佢後尾又洗晒
給我老公既信:
其實有好多野同你傾都冇鬼用,因為同你講左你只會話返我唔岩,呢幾日我係度諗其實你都唔錫我,好多時你都因為小小事而發皮氣鬧我,我每一日都要逗你開心我先有好日子過,有陣時你好情好對我黎講係一件奢侈既事,我覺得我會好好珍惜個一刻,我話過我好似一個工人其實我仲衰過佢,起碼佢都係打份工,佢所工作得返黎既係人工,而我又要返工又要做晒家頭細務既人工只係希望係你既愛,但我好耐冇收過,點解次次同親我媽咪食飯果陣我好似開籠鳥咁,係因為你果陣時唔會鬧我,次次去親食飯我又想你去又唔想你去,想既因為我想見到你,唔想既因為好似要求你去咁,你知唔知你尋日鬧我買樓既事乜都唔理,我好唔開心,其實係我唔識,好多野我識我都自己做,有好多野我真係唔識先求你去做,我仲唔敢吹你好做,好似廚房果度叫左你成年都未去做,同埋你買樓果度都只係煩一年到,而我做家務就係以後,除非我真係可以放低你,其實我唔介意做家務,係因為我想你返到一個乾淨既屋企,令你覺得舒服,同時我唔介意你唔做,你做左我當一份花紅,我只係想你唔好整亂.


text:
一直都想嚟九龍寨城公園逛逛, 今日終於就啱時間嚟到, 嚟個九龍城一天遊!
我哋先在太子道東近警察遊樂會乘搭12A巴士去到福佬村道落車, 然後向公園方向行大約10分鐘
見到KCP九龍城廣場同Aeon就到啦! 公園就喺隔離噢!
其實九龍寨城公園就喺賈炳達道公園裡面, 所以去一個地方就可以滿足兩個願望!
一場嚟到梗係要喺門口影番張相先! 呢條柱唔知有幾多年歷史噢
賈炳達道公園同一般公園相約, 仲有一個緩跑徑同埋單車徑
開始玩之前先同小朋友去個洗手間先! 但係原來公園大到有3個洗手間咁多
沿路行上少少斜坡見到有些岩石特色的裝置! 行上去呢條天橋居高臨下望風景先
另一邊亦有幾個用小石堆砌的景點, 我驟眼睇覺得好似係英文字咁, 唔知有咩意思呢?
除咗石橋外仲有一個岩石拱門!
最近有朋友送咗兩部搖控車俾我, 我收埋咗幾個月, 今日終於大排用場, 送咗俾佢哋兩個
公園地方好大, 人又唔多, 鍾意點玩都得!
見到九龍寨城公園入口, 雖然未行完賈炳達道公園, 但係都行到嚟呢度就順便入去行吓!
一入到去已經被整個充滿中國色彩的環境包圍住!
沿途見到的建築物全都是亭台樓閣
整個九龍寨城公園有6個出入口, 分別係乾門,北門,艮門,東門,巽門,南門
我哋行行下去到乾門, 見到指示牌說明某些行為是禁止的, 「嚴禁賭博」的圖示好攪笑! 連「天九牌」都有!
園內一草一木一磚一瓦都充滿特別, 就連坑渠蓋都咁靚!
唔講唔知道下圖是香港拍的, 感覺也蠻像國內風景!
佢哋兩個一邊搖控住架車一邊繼續行!
因為今朝落過一陣雨所以樹蔭下的地方都是濕濕的
行行下仲俾我哋發現到小蛙蛙!!!!真係細到隻手指尾咁
圍住公園的這道磚牆實在很美, 忍唔住都要同佢哋影番張相!! 但係手上既搖控車真係同個境格格不入, 哈哈哈!
每一道出入口都刻有該門的名字! 「乾門」「艮門」...請問個「艮」字點讀!?
過咗「艮門」又見到一個洗手間, 但係呢個超有中國建築特色! 全係瓦片屋頂
唔怪之得咁多人鍾意嚟呢度影Cosplay! 同荔枝角公園相比, 我更喜歡這裡!
未知係咪多咗瓦片剩下, 所以設計者還利用了它們! 很讚
呢個地方叫「童樂苑」但係大家唔好誤會, 並唔係真係有遊樂設施
呢支大炮唔知有幾多年歷史?! (應該有寫上只是我沒有留意)
呢座叫「邀山樓」但係上層是禁止上去的!
另一邊從外看的角度更似古裝景
居然呢度有部人力車! 但係我諗我哋既下一代係唔會明白當年生活有幾艱難, 可能連部車都拎唔起, 何況要載人!
見到小橋流水真係即刻要吟番首詩!
這裡放有十二生肖石像, 每一個都好特別, 有的好寫實像真, 有的只係表達咗那生肖個意境特色
我最鍾意係羊, 除咗因為我自己係屬羊之外, 佢沒有模擬羊的真實狀態去造這像!
這裡有個方向座標, 每個方向都有簡單介紹, 但係最攪笑係會講埋「有巴士站往尖沙咀和香港」等字眼....即刻好冇Feel
穿過「童樂苑」就見到九龍寨城公園展覽館, 估唔到裡面都有驚喜!!!
Photo by CANON 5D Mark III, Len | EF 24-70mm f2.8L USM
呀劍評語: 賈炳達道公園跟九龍寨城公園都十分大, 行足大半日! 有時侯想慢活一點可以嚟呢度休息吓散吓步都係不錯選擇!
賈炳達道公園 簡介
公園內設有洗手間其他設施包括1條單車徑,1個兒童遊樂場,1個長者健身站,1個7人硬地足球場,4個籃球場和2個排球場
賈炳達道公園地址
九龍城賈炳達道
賈炳達道公園開放時間
每日24小時開放
九龍寨城公園 簡介
九龍寨城公園的原址是九龍寨城,是香港近代歷史其中一個最重要的遺蹟.遊覽其中,除了可以好好欣賞美景,還能緬懷上世紀的老香港風貌.
九龍寨城公園地址
九龍九龍城東正道
九龍寨城公園開放時間
每日上午六時半至晚上十一時
九龍寨城公園展覽館開放時間
每日上午十時至下午六時 (逢星期三休館)
電話
2716 9962
電郵
kwcp@lcsd.gov.hk
(以上資料更新至文章當日)


text:
今個月二十日承熹就100日大啦!
呢隻小魔怪真係越黎越抵打, 之前仲好乖咁肯自己訓, 食6oz奶, 次次唔洗十分鐘就飲晒, 單單o個個禮拜就即時重左, 大脾都粗埋.
但好景不常, 呢幾日佢又玩對抗, 突然間唔肯飲奶, 頭個幾十ml都好似OK, 但好快就兩頭擰, 跟住就死都唔肯飲.. 無論人奶或奶粉都唔濟(以前飲人奶會受落d), 每次一停左後再將佢打橫抱, 想墊條紗巾落下巴已經喊到拆天, 好似攞佢條命咁, 唔知想點?
飲奶飲得唔好, 相對訓覺又訓得唔好, 呢個係一個惡性循環, 真係唔知點好? 但佢又唔係唔舒服, 因為一唔迫佢飲奶, 打直抱起佢, 佢就同你笑, 死唔死! 唉, 最緊要佢唔係唔舒服, 可能係傳說中既厭奶期掛?!, 我地迫一兩次唔肯食就由佢, 希望過多一小陣就會回復正常啦!
我覺得湊小朋友真係好考耐性, 阿b今日正常唔代表以後都會正常, 因為bb一日一日咁大, 日日都會轉變, 吸收唔同既新事物, 佢會改變係理所當然; 做人父母, 最大問題唔係有冇四百萬去養bb, 而係有冇咁既耐性去照顧, 去教導一個小朋友.
我由細到大都無乜耐性, 三分鐘熱度, 仲有少少狂燥添..哈哈哈! 依家有左承熹, 家人都話 --- 哈, 依家有人你收你啦~
無錯, 神賜呢份禮物俾我, 令我感受到我除左要盡力教好承熹如何做人之餘, 同時我亦學習緊點去做一個人!
所以話: 做人父母甚艱難, 但都感恩神一直帶領!
承熹依家越黎越多野講, 仲越講越大聲, 第一次聽到佢笑得咁多聲卡卡聲, 好好笑!


text:
Elva苦練 3年瑜伽,訪問當日示範咗幾個動作,都輕鬆自如, hold住影相都面不改容.
真面目
搵出路 苦練 3年 倪晨曦轉行教瑜伽
06年前落選華姐倪晨曦( Elva)啱啱約滿寰宇,結束咗 6年賓主關係;原來 Elva已靜靜雞發展瑜伽事業,苦練咗 3年幾,最近就喺美國三藩市考咗瑜伽牌,嚟緊會主力拍片喺網上教瑜伽,同埋希望正式開班授徒, Elva仲話提議過老友苟芸慧學瑜伽減肥,不過食咗檸檬囉!
倪晨曦最近被網友封咗做瑜伽女神,只因 Elva喺 ig po咗多張做瑜伽嘅照片,高難度肢體動作加上 9頭身黃金比例身形,極速贏盡 like!其實 Elva玩瑜伽已經 3年幾,最近仲攞埋瑜伽牌添.
打算免費授徒
Elva示範完一連串瑜伽動作之後說:「我去美國跟師傅學,做咗 200個 training,再加其他一系列練習,上年喺三藩市攞咗個牌,可以教人.」佢話閒時會教下朋友,仲有圈中人向佢拜師,不過 Elva經常喺外地工作,遲啲至有機會開班,兼且會免費授徒添:「我有諗過開班,但唔係為咗搵錢,反而最想係做慈善,我經常喺 ig放啲健康食物相同 yoga相,都係想啲人做下運動,有健康嘅 life style,我唔太驚自己冇錢,努力付出咗自然有回報.」
Elva話圈中最老友係同是多倫多華姐的苟芸慧,對方成日被人叫肥苟, Elva就提議過對方跟佢做瑜伽減肥,不過苟芸慧唔多領情, Elva話:「我同佢都係表面好斯文,但心裡面剩係想 challenge啲好大極限嘅嘢,但係佢好忙好忙,希望佢多啲時間可以做下運動」
玩瑜伽都要 app
玩瑜伽梗係要有間好嘅健身中心,最有手機 app KFIT面世,有齊全港超過 300間運動健身中心嘅 fitness課程同設施資料,想揀一間啱自己心水嘅話咁易啦,仲可以會撞到 Elva添.
撰文,攝影:娛樂組


text:
2015年4月13日 星期一
為咗陳瀅寧願做隻腳? 陳瀅,
有網民話可以做到陳瀅隻狗仲幸福過做人. next 1/1 pre 瘋狂網民話連陳瀅嘅洗腳水都可以照飲. next 1/1 pre 甚至乎連腳皮都可以食埋. next 1/1 pre 不過就有網民話做陳瀅隻狗狗係最高招. next 1/1 pre 因為可以成日同陳瀅攬攬. next 1/1 pre 仲可以晚晚一齊瞓. next 1/1 pre 最絕係可以同陳瀅瘋狂錫錫. next 1/1 pre 自《四個女仔三個BAR》播出之後,陳瀅成功彈出成為新一代網民女神. next 1/1 pre 為咗一親女神香澤,一班網友可以去到幾盡?自無綫劇集《四個女仔三個BAR》播出後,女新人陳瀅成功突圍而出,成為一眾網民嘅女神,陳瀅亦係瞬間吸納咗大量嘅裙下之臣!當中更有唔少人為咗可以同女神更加親密,(以下網民嘅對話會令人引起不適,敬請小心!)就話連佢嘅洗腳水都可以飲,仲有網民話連腳皮都可以食埋,簡直瘋狂至極!除咗接收晒女神所有嘅嘢之外,今次更有網民甘願化身做陳瀅嘅愛犬,仲自認聰明向大家分享其好處多籮籮:「又有得身貼身抱抱,然後瘋狂錫錫,仲晚晚一齊訓教教(瞓覺覺)豬,諗起都甜!」未幾,即有人和應,大嘆原來做狗都可以咁幸福:「第一次覺得做狗係可以咁幸福~」當陳瀅忠粉都進入瘋狂狀態之際,亦有一啲心水清嘅網民,對女神嘅健康狀況非常擔心,指要錫都唔好錫得咁密:「錫狗真係好唔衛生!唔好錫得咁密」網民有話兒:行屍xx:好想飲陳瀅BB嘅洗腳水!!xx的她:點止(只)飲洗腳水呀!我連佢腳板嘅死皮同腳甲都食到乾乾淨淨添啊!xx老公:又有得身貼身抱抱,然後瘋狂錫錫,仲晚晚一齊訓教教(瞓覺覺)豬,諗起都甜!xx吉多已:錫狗真係好唔衛生!唔好錫得咁密超級滑xx:第一次覺得做狗係可以咁幸福~


text:
全知言
瞓着都識唱 洗腦歌無限 loop
不停 loop,不停 loop,洗腦歌之所以叫洗腦歌,就係你聽一,兩次就會喺腦海無限 loop,好似病毒入侵大腦一樣.
就算廿幾三十年前嘅舊歌都可以重新洗腦,好似〈相逢何必曾相識〉,〈獅子山下〉咁.
呀!唔好再講喇!我又不停 loop喇!
無謂令你令你令你令你……
何超儀 順便自 sell
最洗腦歌梗係我自己 plug緊嘅歌叫〈好女孩〉啦,因為我日又聽夜又聽準備要演出.呢幾年我做嘅歌全部都鍾意,有新鮮感嘛!呢隻歌係講做好女孩,「嗲哋叫我唔好做怪,媽咪要我學會煮菜,好女孩不能亂來,乖乖乖!」歌詞係范曉萱填嘅,啱我㗎!
黃美棋 支持大台
暫時對我嚟講最深刻嘅洗腦歌係〈越難越愛〉,因為套劇沈震軒一見到陳敏之嘅時候,呢首音樂一定會播,同埋啲情節好浪漫,所以最近一見到佢哋一定諗起呢首歌.喺屋企有時都會哼吓,因為個 melody成日都會播,起碼我𠵱家都仲記得首歌.
扮咕咕雞
要強烈推薦王蓉嘅〈小雞小雞〉,佢有咩特別之處呢?成首歌得幾句歌詞啫,就係「公雞,母雞,小雞同埋咕咕 day」,我覺得點解啲歌詞咁得意呢?咩叫「咕咕 day」就唔係咁清楚,首歌嘅旋律異常洗腦,個 MV又拍得幾靚!因為我睇 MV都鍾意留意吓啲時裝嘅!我起碼睇咗 3次.
泰臣 香港精神
係〈獅子山下〉.因為呢隻歌細細個就聽,呢排又聽好多喎!又好鍾意啲歌詞,又有貼身關係係香港人嘅歌啦,唱嘅亦係我好欣賞嘅羅文!間唔中自己都會哼起.又因為我由屋企返工都會經過獅子山,雖然 miss咗有條 banner嗰個 moment,不過對我嚟講係一個好有印象嘅地標嚟嘅!
民選最 loop 〈話你戇×〉好抵死
成日喺 facebook聽到,幾得意吖,啲歌詞又有粗口,好抵死!唱到又要咁認真.
電視播得多嘛!啲朋友喺 facebook又係咁洗版,聽咗好多次,出街都成日諗住,廿幾年前都有聽過,都識唱㗎,周星馳《家有囍事》都唱過
深入民心同埋好聽,啲歌詞幾好,呢排經常喺旺角佔領區聽到,我有拎過物資去,喺旺角都唱過吓㗎!


text:
關於我自己:由別人眼中的小公主變成好似好掂的新手全職媽媽,有個可愛的小Anki,世界都因佢而變得更有趣! contact us: yuki_pang927@yahoo.com.hk
2014年7月29日 星期二
5月19至6月8日Anki 14個月生活
又加緊寫寫寫~~
14個月嘅Anki已經用花洒沖涼,所以去旅行果時已經用花洒,
次次洗完包毛巾都好似隻猫仔,
下面呢張好多人問佢好似長頭髮
next送來的泳衣,我一買買2件,怕佢無貨
兩件都好鐘意,我覺得花花岩大BB多D~
暫時藍色Anki媽最愛
之後去食甜牙牙,我好鐘意呢間甜品,好食咁簡單~^^
星期日補返媽媽節
同媽咪食飯飯~
去德美,岩岩去完日本返黎食都覺佢同日本口味無分別,
實在太美味~
呢個冰菜真係好好味架~清新爽甜
德美出品 必屬佳品
所有魚生都係好新鮮,高質數
次次都會叫的雙層巴士海膽
食完雪糕我先記得我整好左個橙帶出黎比Anki食~
佢食到個樣酸到XDDD
徳美已經開左分店係對面了~
呢部雪糕機比我打左入冷宮,我揀直接食個生果最實際,
不過Anki大左的話,我應該會解封
527 第一次返PG
Anki表現麻麻,班上大多數都識行,
而上堂時間又咁岩佢訓教時間,
所以佢好摟
全程要抱實,但佢無大喊,而返左PG後,Anki呢日返到婆婆家即想自己行
Anki返的PG 係近似幼稚園學習自理咁(聽人講)
本身只想比佢上堂同其他小朋友玩,而Anki又真係好愛上堂
再大D應該報多日上全英嘅PG
希望佢好好享受呢段無憂的日子,
上堂前收玩具
Anki玩呢個泳叫到青根都出埋
要人攬到實
排排坐,食餅餅~
一人一粒,要練耐性
不過得一粒唔制,XDDDD
其實呢次係上次媽媽會抽獎抽到500現金卷,
同幾個媽媽一起報,見過幾次吧,Anki又真係好鐘意佢地
泳衣到手,3舅父就想Anki去佢會所游泳
爸媽都唔好水上活動都去買泳衣陪公主游水,
呢日係一間出名的精品部撞見我愛的柑B~
大個了好多~最後佢地都有拖下手仔架~
柑B真係好可愛~我同柑B咁近,下次要約出來見~
我呢,第一次去游水,其實無想過落水,
咁成部相機攞去,由於佢地帶佢去先~所以Anki一見我就摟抱
我影左一張先知原來唔比影相,
真係可惜,不過我都明白嘅,感恩呢張仲咁對焦
Anki游水個樣好Q,好攪笑,仲有個好正嘅哥哥跳水比Anki睇~個哥哥好靚仔 我估佢得8歲
係好有形
果晚我一合眼就見anki玩水個樣^^
游完水原本再去遊戲室,但撞正清潔時間只好去冒險樂園
呢日無攞B車,我其實要比佢訓,
不過無比,Anki都好順得人,點眼訓都唔發脾氣
佢已經呆哂~XDDDD
終於有樣佢好想玩,可惜佢得76CM
哈,眼人玩時佢好似知,好唔開心~好無奈
唱左20蚊,玩左2樣野,好高收費啊!
不過佢真係好眼訓
之後比同佢攞位食飯就見老公抱佢訓左半個鐘
好彩訓到,食得時叫醒佢都肯食
4個大人最開心~
Anki心諗下次唔好預我~
第二次返PG
已經好想自己行,雖然行到一卜一碌,
但佢肯自己行我已經好感恩,佢行哂成個班房
我比佢上堂呢個決定真係好正確
而捽手佢係跟我學 一歲已經係我手袋攞我隨身枝捽手液黎扮我捽手
可以自己食茶點
著上呢件口水肩
感覺佢第時返幼稚園嘅樣
熟手技工mi紙
返屋企有日見佢自己用匙羹餵巧虎食野
媽媽買左麵包書就係咁睇,我屋企d書好多都比佢整殘
星期六端午節,係佢堂姐家開水池比3個小魔怪玩
Anki著上靚靚泳衣可愛到迷死媽咪
佢地好忙
而星期日就放下anki同老公看戲
時間都幾趕,一放低就走
聽聞佢我走後2分鐘開始爆喊
我係咁睇戲睇電話,收到佢地出去食野
原來我2個哥哥陪佢
睇完啦啦聲返去,anki一見我們就爆喊
好似投訴我們掉下佢,氣我們了
使唔使喊得咁淒涼
之前係遊戲場玩得好開心
當日因有手足口病,又無得係遊戲室玩
轉去陪3個男士打桌球
打完一場 抱anki上去玩
佢好攪笑,放放下紅波如果放左其他色波去就會攞返出黎
佢意識到裡面只有紅波
玩衫衫後,今次醒呀!攞返架bb車
係bb車訓夠先食野
去了呢間食,好好味,正宗上海菜
訂閱: 張貼留言 (Atom)


text:
一般人都會以為五毛黨梗係嗰啲對住部電腦,足不出戶嘅毒男,憤青.其實行行出狀元啦,香港有一位專幫市建局同高官喺維基百科做「打手」嘅五毛,竟然勁到位居公營機構要職.八方今日就同大家揪出呢位相信係全城最貴嘅五毛.佢就係市建局企業傳訊總監Lawrence Yau邱松鶴!
有經常蒲維基百科嘅網友發現,有一位賬號Qshshq嘅網民,成日刪改一啲同市建局有關嘅條目,好似利東街抗爭咁,原本個版本係鬧爆市建局嘅社區評估係「一份有軀殼無靈魂的報告」,令居民失去保障.但有人改咗呢個條目喎,講到經市建局插手下,成個計劃又有「太陽能熱水系統,先進的省電照明設備」,變咗成個環保天堂咁.
專刪不利政府資訊
呢位Qshshq修改嘅嘢,唔單止唱好市建局,仲連對林鄭月娥同陳茂波嘅評價佢都理埋一份.例如加入埋林鄭做「市區重建」作風「實幹」.陳茂波嘅條目就仲堅,之前明明有網民留咗條link講劉迺強話過陳茂波,「不管他如何無能,甚至無恥,只要他不犯法,一段時期都要好好保住.」但呢句嘢後來又比Qshshq刪咗喎.
網友起底後,發現呢位Qshshq,原來就係市建局公關阿頭Lawrence!Lawrence噚日直認自己係有份改嘢,但佢話因為維基賬戶要用人名登記,佢要update市建局資訊先至咁做.咁點解要改埋林鄭同陳茂波啲嘢?佢話林鄭因為有做到市區重建工作;陳茂波單嘢,原來佢係想整番好一啲同張震遠有關嘅資料,但係就「錯手」刪錯咗其他嘢喎.佢話所有改動都係以事實為本,自己亦有喺網上提供個人資料以示問責.有網友就睇唔過眼,打算日內改番啲資料,「光復」歷史真相!
維基百科明明有文字批評陳茂波㗎(左),但係就俾市建局高層Lawrence Yau刪咗囉(右).互聯網
姓名:邱松鶴Lawrence Yau
職位:市建局企業傳訊總監,曾任職貿發局,無綫電視
五毛功績:更改維基百科多條批評市建局的條目,如利東街等;刪去對陳茂波的批評


text:
今個星期六爹爹要返工,媽咪懶得郁,唔想周圍去,即使去咁近嘅婆婆家都懶,所以決定同Ambrose 兩個人留在家中好了!
可能呢排有同Ambrose玩水彩,佢而家周不時都要求畫水彩畫.媽咪見反正留在家中,咁不如玩多少少,玩埋粉彩,等佢好似畫班咁畫完油水彩,始終Ambrose揸顏色筆畫野係好過用水彩畫筆,而且媽咪一直都唔太想Ambrose在地下畫水彩,好似唔多就手,所以今次索性來個新嘗試,睇吓可唔可以set好d地方俾佢畫水彩畫!
首先攞左張檯出黎,因為媽咪諗住佢一路畫媽咪一路在廚房整晚餐!但發覺原來畫紙好大張,擺上檯後,檯面已經無位放顏色,所以又拉黎Ambrose嘅high chair放顏色,都ok啦!
見最近同Ambrose玩多左水彩,次次都用kid paints唔加水,但如果用粉彩畫畫,咁水彩一定要加水先至無咁杰同實色,所以媽咪終於攞埋之前買落嘅paint
cups出黎,諗住開左一次都可以玩多幾次方便d!
今次Ambrose又係畫車,最搞笑係佢畫完橙色,再响車上用藍色再畫左一舊野,媽咪問佢係咩黎,佢話係巴士上層!哈哈!雖然雙層巴士其實唔應該咁畫,不過媽咪都好佩服佢嘅創意!Ambrose其實有得畫畫都幾專心,媽咪可以放心响廚房洗菜整晚飯.到媽咪出黎時,見到Ambrose已經畫好哂,差在未油水彩,最令媽咪意外嘅,就係佢畫左一枝紅綠燈同埋馬路,紅綠燈嘅顏色都畫啱位,真係叻仔!
Ambrose第二幅係畫火車,見火車有面,媽咪問佢係咩火車,佢話係Thomas,哈哈,咁又唔多似!佢仲畫埋火箭,但畫畫吓又走左去畫魚同蟹,真係幾天馬行空,唔知係咪好鍾意自己幅比賽畫,所以又想畫多一次,哈哈!不過媽咪唔係老師,又無時間同天份教佢同指點佢畫,都係由佢自由創作好了!
最後一幅其實係食完晚飯再畫嘅,係Ambrose不斷要求繼續畫,但明顯地佢已經無咩心機畫,有時仲叫媽咪幫佢油,所以媽咪都係見好就收,幫手一齊油埋個底色就收工!有時候媽咪都恨自己藝術天份咁差,Ambrose成日叫媽咪教佢畫呢樣果樣媽咪都係唔識,真係令佢好失望!本來Ambrose叫媽咪教佢畫青蛙,媽咪都唔識,所以結果青蛙個身體都係圓形,係唔似,Ambrose應該都覺得唔多似,自己畫完望左一陣都好似唔太滿意咁,哈哈!


text:
2009年2月27日 星期五
政府第二次產檢
今日去贊玉做產檢,話就話第二次,因為第一次只係見姑娘同抽血,都無咩做過,所以我覺得今次先係第一次咁!
今日要見醫生,都唔使等好耐就叫我.入到間房見到醫生都嚇一跳,佢個様重後生過我,我都好質疑佢得唔得,再望下個牌,原來係實習醫生,心裡面都無咩期望!又係問下你d好standard嘅問題,問我自己有無睇私家,我話有,佢重叫我下次攞埋私家嘅片黎睇,我心唸有無攪錯,我無睇私家嘅話,咁你咪咩都無得睇囉!我重主動話佢知我嘅預產期早左,佢又入埋落電腦度,再問下其他野,又反問我幾時預產期,我真係俾佢激死!之後就檢查乳房,我同佢講上年七,八月嘅時候做左個女性健康檢查,唔知係咪咁,佢都無咩檢查第二度,就用機聽小b心跳,佢都係俾左五秒咁多我聽就停左!之後就起得身嘞!
2009年2月26日 星期四
13 week 1 day (adjusted)
今日約左私家照OSCAR,目的係睇下小b會唔會有唐氏綜合症.首先係抽血,然後度頸皮,醫生話1.6mm,好正常喎!驗血報告一星期先有,到時就會知最後結果!不過我都放心嘅,小b頸皮係正常嘅,我覺得問題唔大!醫生重話我知小b大左一個禮拜,而家已經13 week 1 day,預產期由9月9日改早到9月2日,醫生重話好大機會最尾會係8月bb,咁都唔錯吖!
2009年2月21日 星期六
12 week 1 day
放左一個禮拜病假,腰肚痛又真係好左好多,唔通返工真係太操勞?
不過放左一個禮拜假,我都好似坐牢咁,事關奶奶日日都响度監視我!可能試過一次放長病假,兼且我成日都話肚痛,佢覺得呢d野係唔好同唔正常嘅,所以今次非常緊張,晚晚响我屋企瞓之餘,日日放左工十點幾就响我屋企嘞!唔可以話佢唔好嘅,因為佢煮足咁多餐俾我食,重就埋我幾時起身先煮,係好唔話得!
不過,因為我食唔落,加上佢覺得睇西醫只係知小b無事而唔會有藥去幫到我,所以佢捉我睇中醫.我真係唔想,我覺得呢個時候最好唔好攪咁多野,搏唔過,而且又唔知同個中醫夾唔夾,我唔想試!不過奶奶好堅持,話呢個中醫佢同事作小產都睇到生喎!我都唔知點say no,半推半就都去啦!d中藥都難飲架!試過有一晚飲完食晚飯,食唔落之餘重嘔埋出黎,重有好多次食完藥之後個胃好削好唔舒服咁,我都開始好怕食中藥!除左被迫睇中醫食中藥之外,奶奶又要我食多d野,不過我真係無胃口,根本食唔到,一日三餐之餘又煲湯,又生果,真係食唔到咁多!可能佢成日都煲藥材湯同炒菜心西蘭花,我而家都有d陰影!呢個禮拜,我大部份時間都响張床度,因為奶奶一見我坐sofa或者坐埋電腦,唔使十分鐘就會叫我入房休息,唔好坐喎!好彩我之前買左幾本書咋,唔係邊瞓到咁多喎!
呢個禮拜,我好期待星期六老公放工,因為我相信老公放假同我一齊,奶奶就會返屋企,咁我就自由嘞!
2009年2月16日 星期一
11 week 1 day (adjusted)
條腰痛左好耐,之前特登去左荷花買左個月亮枕,坐响度包住成條腰可以舒服d,但係都無咩好轉!上個禮拜開始個肚又痛,真係辛苦到想喊!上星期五同Ellen Law放左工行街,唔係行左好耐就累得要命!不過總算買到要買嘅孕婦內衣褲,好開心!不過腰痛肚痛都令我好辛苦,又擔心!之前中醫講過如果有腰痛肚痛又覺得好“聚”就要小心,可能作小產!我唸吓唸吓,又睇吓書,本書都有咁講,我又忍唔住同老公講,老公叫我睇醫生!不過星期六下午無醫生睇,我唔想又入急症,因為forum d人話政府見你作小產係唔會有咩幫你,私家嘅就會打針或俾藥.我即刻check吓平時個專科醫生,佢原來星期日會開,咁我哋唸住星期日佢開門即刻book佢睇吓最快幾時有得睇,原本以為即日都可能有機會,不過醫生去左做手術,所以無得睇,姑娘問我睇咩,我咪話佢知我腰痛肚痛,點知佢話正常,我梗係唔放心啦,佢又講一大堆理論話係正常,我忍唔住問咁即係最快幾時有期?佢先話23號,唉!我本身都約左26號覆診,如果等到23號就唔爭在等到26號啦!個姑娘叫我觀察多幾日先喎!唉!佢都唔知我痛左成個禮拜先至搵醫生,重點觀察多幾日喎!
我奶奶知道之後,分散叫人幫手睇下邊個醫生有期,今朝早九點半我重瞓緊嘅時候佢就打俾我話搵到一個响銅鑼灣,約左十一點半有得睇,咁我就仆起身梳洗食早餐出門口嘞!由屋企去銅鑼灣要轉多程車,如果係平時我一個人嘅話我會响金鐘或灣仔轉的士,但奶奶同我一齊,佢話响灣仔轉叮叮,我梗係唔敢講我想搭的士啦!其實我知道落左車後行去搭叮叮都遠遠哋,我又腰痛肚痛,唔想行,好彩奶奶見原地有巴士去銅鑼灣,咁就話唔行等巴士嘞!今日無啦啦又涼左,企响度等巴士都好涷,其實都遲到,唔明點解唔唸下搭的士,我可以無咁辛苦!
十一點八先到診所,原來都要等好耐,差唔多一點九先到我,等到傻左,無辦法啦,約到都好好!醫生問完一輪,佢話怕我腎有事,拍完條腰,好似無咩唔妥,再去照小b先知有無問題.姑娘問使唔使叫埋我奶奶入黎睇,其實我都好緊張,所以唔係幾想,醫生又問多次,咁唯有話好啦!醫生一照就睇到小b,佢重好活躍,我見佢彈左幾下,好似游水咁,醫生想度佢有幾長,都話佢好活躍,應該無咩事,見到佢彈下彈下好似好好玩咁,我都相信小b係ok嘅!我問醫生之前我嘅醫生話有隙,所以stick得唔太實,而家重有無?佢話佢見唔到有隙喎,重好似好奇怪點解有呢個說法咁,我無理啦!佢話見唔到,可能已經生埋左,即係無事啦!不過因為之前試過見啡,而家又腰痛肚痛,醫生都俾左幾日假我休息下,都無藥食,咁就九百大元,真係好貴!不過唔睇又唔安心嘅!
情人節
今個情人節將會係最後一個我同老公二人世界嘅情人節嘞!唔知第日會唔會整整吓唔慶祝呢!有左小b以黎都唔係幾舒服,所以都無咩心機唸禮物嘅野.後來,見老公話佢個shaver唔見左個charger,咁我就決定買個新shaver俾佢嘞!等老公放工要開會,我自己去買,再收埋响屋企.情人節我哋都唔興出去湊熱鬧,都係留响屯門,我就決定食泰國野,好掛住冬陰公呀!今年老公就無咩心思啦!我feel唔到佢自己出街買禮物嘛!佢就攪笑啦!收埋份禮物响床下底,點知我有一日搵野打開見到有一大包Chip and Dale床舖套裝,重以為奶奶買俾小b嘅,原來係老公嘅情人節禮物,我都未聽過有人會送呢d野做情人節禮物嘅!講真,自從大學住宿舍之後,我就唔會買卡通公仔床單,因為覺得有d低能咁,而且我都偏好花紋床單,亦對床單嘅針數有d要求,所以我會買死一個牌子,有保證之餘重match番已有嘅被舖嘛!我都記得老公都講過唔鐘意卡通公仔床單,對於呢套Chip and Dale床舖套裝我真係好意外!老公話襯番小b,好似開心d喎!但係佢對於呢d野真係門外漢,個被袋我吔明明係加大佢就買左雙人,原來佢咩都唔知,好彩佢重記得張床幾闊啫!
對於套床單,無可否認係好cheerful,但係真係唔得!Chip and Dale床舖套裝,牌子自然係Disney,我見袋面寫嘅針數係280針,唔係好低嘅,不過摸落唔似有280針囉!雖然我話我有要求,但係我都唔係高嘅,一般而言,我用開果隻牌子300針以上都ok架嘞!呢隻Disney話有280針,好似都唔係差好遠啫!點知用左一晚,我忍唔住同老公講,“好鞋呀”!我已經瞓得好差,加上套床單同個被袋都“鞋”到死,瞓唔到囉!老公就話都唔係咁誇張,但都認同好“鞋”囉!所以我哋都速速換番出黎嘞!真係嘥哂!不過,呢件事件俾我知道Disney床舖真係唔可以買囉!
我買果個百靈牌shaver,老公就好鍾意嘞!佢話好型喎!重要有得電動清洗,有成個座响度,好型喎!佢重影埋相放左落佢facebook度哂命,超攪笑!
2009年2月6日 星期五
9 week 4 day (adjusted)
今日返去覆診,睇吓小b有無事.上次小b有1.39cm長,今次有成2.66cm長,兩星期1cm,好叻!醫生幫我照,佢話重有一條隙,大概1cm長,0.5cm闊.我忍唔住話小b得2.66cm,但條隙都成1cm喎,比例都好大啦!醫生話ok,因為小b係2.66cm,不過成個胎囊都唔太細,比例上都可以,都唔太擔心喎!咁我都ok放心嘅!同醫生講我條腰好痛,佢只係話我好似比其他人痛早左,但佢又無再問落去,好似好正常咁,我就無追問嘞,雖然我都有d擔心唔知會唔會痛足咁多個月呢!
2009年2月2日 星期一
9 week (adjusted)
今日係我放完長假後嘅第一個工作天,放左咁耐假,真係好唔慣!放假嘅時候日日都瞓到好晏,今日要早起,之前果晚又緊張到成晚醒,重有成八個月流流長,以後都係咁都唔知點算!
訂閱: 文章 (Atom)


text:
第二日,包包同平時一樣8點幾就醒左
我訓得好差,好眼訓呀~
媽媽梳洗,佢就飲奶奶同自己睇書
之後我地就落樓下食麥當勞早餐,包包愛吃熱香餅同飲橙汁
之後就上房換衫,天氣咁好,把握機會去玩水!!
帶上前一晚買嘅泳鏡,爸爸諗住教下佢游水,點知呢個包包鬧情緒,見到我喺池邊就係咁話驚驚!! 明明前一日都玩得好開心?!
結果玩左30分鐘就上房,激死人啦~
因此我都有好鬆動時間執野,因為我地會轉酒店! 爸爸就同包包沖涼換衫.
我地book左酒店樓下盛宴嘅lunch buffet,住客優惠hkd 171,見咁抵又近就去食,點知中伏!!
食物選擇極少,連魚生都無,啲壽司係cheap到你唔會食.碗碟有水漬感覺污嘈.飲品區長期無杯提供!! 湯區無碗提供!! 甜品區無匙羹提供!! 下下要問waitor攞先有! 好多甜品放雪櫃,但個職員成日走開!! 個感覺真係好差,就算80蚊都唔會再食!!!!!
老公話第一次食buffet食唔飽!!
好在包包早上飲完奶再食麥當勞,到12點佢都唔太肚餓.所以佢只係食左少少飯,蛋糕同雪糕.
冷盆就係呢啲
另一碟係我嘅,171蚊就係食呢啲
食完就離開sheraton,去呢日住嘅銀河啦~
路過見到功夫熊貓
包包話:媽咪我想同panda影相
仲識對鏡頭笑,呢個仔影相愈來愈合作
金沙城係有shuttle bus去銀河
無黎一年,原來啲shuttle bus 變晒循環線!
一架大巴走幾間酒店
所以要人落車先有位上車
結果係等左好耐先上到車
明明好近嘅距離又坐左好耐(架車先去百老匯)
落車點又唔近check in counter
又要行一段路
星期日嘅銀河係超多人!!!
勁後悔唔坐的士喺正門落!!!
好在見我地有小朋友,銀河畀我地喺vip counter check in
好快就上房啦~
浴室有大玻璃窗,可落簾
包包見到媽咪喺另一邊佢覺得好神奇,哈哈
包包nap完之後
就去天浪陶園玩啦
落到去,嘩,啲人多到呢…
星期日下午喎
多人到沙灘椅都full晒!!
睇來真係好多人暑假帶小朋友來
媽媽我只喺旁邊望佢地玩
因為無著泳衣係唔畀落水,會有人bi你
好好笑,會經常聽到bibi聲
水唔深,見到包包同爸爸玩得好開心
我好想同個仔影多啲相
其實我有著泳衣喺入面,於是就去除衫落水
點知我一出去,呢個包包就樹熊式攬住我
仲係咁話好驚! -_-”
明明3分鐘前仲玩得好開心?!
激死我啦
以後游水我都要收埋自己先得!
咁唯有返房沖涼啦
同酒店講左慶祝生日 :)
有蛋糕送,我地正正有點餓呢
(其實包包下個月先生日)
之後就慢慢行去百老匯大街食晚飯
其實都幾遠,行15分鐘左右
但等得shuttle 黎都差不多時間
呢日條街唔多人
好多車仔檔,幾得意
我地去左度小月
唔記得影相
食物幾好味但選擇無台灣店咁多
個魯肉飯好細個,但包包好鍾意食
好彩同朋友借左架pockit
行返銀河好攰呀~
本想食甜品,但個肚好脹
食唔到
之後就返酒店休息了


text:
星期日晚,我同 Winnie 去咗洲際酒店度食 buffet,係呀,你無睇錯,真係去洲際酒店 o架!做乜喎,窮鬼唔去得大酒店食自助餐嘅咩!!咁反正一踏入 2010 已經每個月少咗 $3000 收入囉,咁唔掙在豪埋俾佢啦,反正都係囉!
哈哈,身邊朋友肯定依家喺度諗緊,你條友仔做乜喺度發噏風,但係我無發噏風呀,全部真人真事,無花無假 o架,只不過係埋單時唔係我出錢咋嘛! 其實果晚係好友 Louisa 請客,請我同 Winnie 食 buffet.因為之前 Arthur 同 Genevieve 嘅鋼琴同聲樂考試成績出咗,都好理想,呀唔係,應該係話好 "出人意表",真係我哋全部人都無諗過佢兩個有咁好成績,Genevieve 第一次就已經攞到 merit,而 Arthur 就仲勁,差 3 分就 distinction,我哋個個當然都好開心啦,咁咪食餐慶功宴囉!
但查實果晚嘅主角係 Winnie 至真,因為我教 Arthur 彈琴同幫 Genevieve 伴奏兼練 aural 係有收學費嘅,但 Winnie 幫佢哋練 aural 同考 mock exam,就只係純粹 "拍膊頭" 幫手,佢要老遠由屯門過去馬鞍山,真係一個東,一個西 o架!所以 Louisa 咪諗住請佢食番餐勁嘅囉!
好喇,發完噏風,係時間睇吓食物喇,去片 ~ ~ ~ ~ ~ ~ ~ ~ ~
先嚟個冷盤做前菜先,有龍蝦,凍蟹腳,煙三文同青口.龍蝦 OK,
青口好 "海鮮",但啲蟹腳就唔係我杯茶喇,無乜味,得個鹹字.
厚切三文魚同吞拿魚刺身,不過無乜味,所以 Winnie 話蝦係好食
啲,不過我唔好,所以無攞,但其實 Louisa 話最好食係帶子
刺身囉,不過我哋掛住傾偈,最終都無試到,可惜!
呢杯唔知叫乜嘅特飲原本係 Louisa order 嘅,不過味道真係好酸,
我試著少少都頂唔順,喺呢個時候"酸精" 當然要接收咗佢啦!
我同 Louisa 都估到 Winnie 試飲完個反應係點:「係有酸
味,不過都唔係好酸啫!」果然係酸精本色!!
熱食出場,有香口 pizza,salami,雞卷同兩款煎魚塊.但估唔到
呢碟最好食嘅反而係個黑麥包囉!
好快趣,Arthur 就已經開始攻 dessert,呢個 "朱古力精" 揀嘅甜品
果然係清一色朱古力,有 chocolate macaron,chocolate
mousse 同 chocolate cake.
到我食甜品喇,之前見到 Arthur 杯 mini choco mousse 咁精緻,我都
唔執輸,仲拎多兩件 mousse cake,係 rapsberry 同 chocolate.
我覺得 rapsberry 個味道對於我嚟講比較好味,比較 fresh.
繼續甜品,有 "人工" 勁凹肚臍嘅 madeleine,酥皮蘋果卷,麵包布甸,朱古力 mousse 同曲奇.個朱古力 mousse 係 Winnie 嘅推介,真係好香濃嘅朱古力味!
嘩,乜 Louisa 咁勁呀,帶定個盒去裝走啲 macaron!?梗係唔係啦,
人哋咁大方高貴,點會做埋哂啲咁樣衰嘅動作呀!查實佢嚟酒店前
去咗學整 macaron,所以一早已經同個 waiter 講明果啲係自己
整嘅,費時以為我哋專登帶個盒嚟裝走佢.
盒裡面果啲 macaron 係 Louisa 嘅作品,而盒上面果兩嚿就係酒店嘅 "粗製濫造" 貨色.Louisa 並唔係因為自己識整 macaron 就去踩人哋,佢真係無講錯 o架,酒店果啲真係好差囉,個樣整得唔靚,好求其,有啲餅仲夾到歪哂 o添!食過 macaron 嘅朋友都應該知道個 texture 係點喇,酒店整嘅有啲好韌,Winnie 形容似食緊橡皮糖;有啲就鬆脆到似食緊餅乾;有啲餡就係硬 meringue 嚟嘅,咁都得!So far 咁耐食過咁多 macaron,包捨埋 Louisa 喺法國帶返嚟果啲,都係佢自家製作最好食,因為好多都整得好韌,而法國最正宗果啲就超甜,甜到 un -頂- able!!而 Louisa 學整果啲就各方面都配合得啱啱好,個 recipe 幾得!
Genevieve 就拎咗好多 chocolate fountain strawberry 嚟食,剩咗喺
隻碟上面嘅古古力就要嚟畫碟,好靚 o架,真係幾有天份喎!
佢仲幫我同 Winnie 一人畫一隻 o添!
食完哂嘢,梗係要影番幅大合照留念啦!
呢張就係攪鬼 "NG" 相,「NG」 呢個字係有雙重意義 o架!係咩?
Hm……唔知 Winnie 參唔參透到呢,呵呵!
P.S. 我其實好早就已經到咗尖沙咀,行咗兩個新商場:「i-square」同「K11」.不過對於我嚟講都無乜特別,無咩好行,反而去到「K11」個正門見到幾靚,就影咗幾張相,不過質素好差,因為我唔係好識夜晚同黑暗環境影相,你哋睇到之前啲相就知啦,所以都無乜心機影,得果幾張,呢方面我係超低能呀,麻煩大家忍耐吓!


text:
每年天后誕,Winnie 屋企都會分到好多雞蛋,今年都唔例外,據聞有成六七十隻,所以早前佢就打電話俾我,話會俾大約二三十隻我整蛋糕.佢咁有心,我當然要整番個蛋糕回禮啦,而且仲可以快啲清埋屋企啲舊雞蛋,真係一舉兩得!
咁啱我又喺圖書館借咗本《西點蛋糕大百科》:
於是就試吓跟住本書學整個海綿蛋糕送俾 Winnie 同佢媽咪食,但無理由咁齋,清蛋糕一舊 o架!所以就試吓加入伯爵紅茶葉 (It's my favourite tea).之前亦請教過明仔好多次關於整呢款蛋糕,所以今次個蛋糕係集大成嘅實驗品,而 Winnie 就做咗我隻白老鼠喇!
呢幅就係 Winnie 喺佢屋企影嘅.有冇留意到個蛋糕面濕濕哋呢? Winnie 都有問過我呢個問題,我諗應該係因為表面糖份高,呢輪天氣又好潮濕所引致.不過就唔知點解個面會裂開咗呢?
由於海綿蛋糕主要係靠將空氣打入蛋黃同蛋白而膨脹,唔需要用泡打粉幫助膨脹,所以一焗完出爐就要即刻倒扣擺喺放涼架上面攤凍,如果唔係個表面就會因溫度驟降,熱脹冷縮嘅關係而塌下.亦就係因為咁,個蛋糕面被壓到一條條放涼架嘅印,好樣衰!
喺蛋糕裡面同表面都睇到有啲一點點黑色嘅物體,就係伯爵紅茶茶葉啦!
由於 "糕餅專家" 明仔話俾我聽用分蛋法嚟整海綿蛋糕會比較容易同成功率高,所以今次我就用分蛋法整.
材料:
低筋麵粉 80克
蛋黃 3個
蛋白 3個
糖 80克
牛油 10克
豆漿 20毫升
伯爵紅茶茶包 2個
將茶包放入煲滾嘅豆漿裡面,跟住即刻熄火,冚蓋,等啲茶味焗出嚟;用170℃預熱焗爐,我自己就喺預熱焗爐嘅同時放入牛油,順便將佢熱用,當然,要小心留意住,一見到差唔多溶哂就即刻拎番出嚟.麵粉要先過篩 3 次.
先將蛋黃打散,加入1/3 份量嘅糖後繼續打至變白,當用打蛋器舀起蛋糊時,流番落嚟時會殘留痕跡,即代表已經打到適當嘅稠度;之後到打蛋白,當打至起泡時,就可以將剩低嘅糖分 3次加入,直至蛋白打起到乾性打發為至 ( 即將蛋白倒轉都唔會跌落嚟囉 );跟住就將溶牛油同 "伯爵豆漿" ( 連小部份茶葉 ) 一齊加入蛋白度,盡量輕手咁將所有材料拌勻,然後舀起小部份打發蛋白落去蛋糊度拌勻,完全混合後就倒番落去啲蛋白度,並分次加入麵粉,用切拌法 ( folding ) 將麵粉拌勻,記得要盡量輕手,唔好將裡面嘅空氣攪番哂出嚟,咁個蛋糕先至會鬆軟.跟住就可以倒入模度,然後放入焗爐用170℃ 焗 25-30分鐘,當插入牙簽再拎番出嚟時無任何麵糊黐喺上面就表示已經全熟喇!記得拎咗個蛋糕出嚟之後要即刻倒轉放上放涼架度,咁個表面就唔會因熱脹冷縮嘅關係而塌下.
之於味道如何,就等 Winnie 俾 comment 喇,因為材料份量只夠做一條蛋糕,所以我同我老豆就無份食喇.做白老鼠呢個重任都係交俾 Winnie 佢哋啦!
Note:由於我係唔飲奶嘅關係,所以我先至改用豆漿.


text:
Sunday, February 22, 2015
就快收皮
中華民族只不過係近百年中原知識分子抄西方意識而創造出嘅神話,呢個民族天生就學習竊該嘅歷史,因此無法累積經驗,再而不允許多言發聲,故此就算出事亦缺乏當下反省.上中下階層為咗推卸責任就將一切問題歸咎外部,實行鴕鳥政策.落後嘅思維無法跳出王朝更替,而家個個走佬,以無命運共同而言,神話就Ragnarök.
Saturday, February 21, 2015
先知玩笑
有時煮飯果陣無聊會開啲香港網台嚟聽.過去果年香港嘅政治勢力基於本土派嘅崛起而不斷抽水,好似發現金礦噉闡述佢哋對嚟樣新事物解釋.我不禁諗起香港發生嘅爭論就好似十年前大粵獨立派同自治派嘅爭論,唔怪得我哋粵獨嘅幾位志士不時話佢哋係先知,起碼香港脫離中原統治係跟住我哋粵地獨立屁股走.呢個令我更睇唔起港人嘅能力,佢哋應該比嶺南諸邦更有機會接觸各種先進理念,全民教育質素非常好先啱.但係港人年十年前嘅粵人都不如,想獨立嘅連民族為何物都解釋唔出嚟,而想搞自治嘅又想飲撈頭嘅奶,更因為個人恩怨同蠅頭小利而每日講嘢唔同左腳著右鞋.我今日睇死香港嘅命運只能跟住粵地走,十年後港人會喺某個橫街窄巷遊行捍衛粵語.而當大粵立國中原大亂果陣,港人只會爭論如何恢復中華同回歸英聯邦.邦聯黨係時候修改對香港嘅態度啦.
Monday, February 16, 2015
廣告!黨就係國,國就係民族同文化!唔認同共產撈頭者快啲移民.
此片上架有一年,而家先紅可能撈頭最近幸福指數上升緊.不過我就見到唔少粵人向外逃亡,有錢冇錢中產用盡各種方法噉走.佢哋唔一定認同嶺南諸邦係中原撈頭殖民地呢個論述,但佢哋已經失去國家嘅認同感.唔緊要嘅,共撈始終要返蘇俄,騙子御用文人自然會去歐美,剩低嘅流氓地痞惡霸可以繼續主政中原互相殺戮.到時海外嘅粵人可以回歸大粵邦聯重新搵返國家認同.
Subscribe to: Posts (Atom)


text:
蘇菲的世界
《蘇菲的世界》(挪威話:Sofies verden,英文:Sophie's World)係挪威作家佐士藤·賈多(Jostein Gaarder)寫嘅哲學懸疑小說,喺1991年以挪威話初版.書名嘅「蘇菲」對應英文係Sophie,Sophie係書中女主角嘅名,同時取西方語言中「智慧」嘅雙關義.成本書主要以蘇菲同佢嘅哲學老師亞拔陀(Alberto Knox)嘅對話錄來向讀者介紹西洋哲學.
大要[編輯]
1990年,蘇菲(Sophie Amudsen)呢個14歲挪威女仔一直同佢阿媽同啲寵物住埋一齊,老竇做船長長年在外(佢老竇喺書中只係提到下,并無現身.)
有一日佢收到封發自黎巴嫩,畀一個叫曉朵(Hilde)嘅女仔嘅明信片,重有一封匿名信,信中問佢「你係焉個?世界係怎來嘅?你要去焉?」.蘇菲疑惑呢尐問題,想答又答唔出,無耐,佢就陸續收到呢啲匿名信,呢啲信都係亞拔陀寫畀佢嘅哲學信,佢就從中學西洋哲學.
之後越學越深,隨情節發展,佢同佢老師嘅聯繫方式一變再變,最後係老師面授課程,而蘇菲嘅世界亦不停且越來越頻繁發生奇異事件,而且都同曉朵及佢老竇相關.
講到白利(Berkeley)嘅哲學時,蘇菲終於意識到咩事:原來佢同佢老師,以及佢周遭嘅世界都係虛構出來嘅,都係書中嘅世界,寫書人就係曉朵嘅老竇,佢為咗幫個女慶生,就寫咗本書當曉朵嘅15歲生日禮物,順便教個女哲學,教佢思考人生世界.
當佢學曬成部西洋哲學史時,佢同佢老師就著手運用哲學智慧來擺脫曉朵老竇嘅左右,希望可以擺脫出書中虛構嘅世界,令自己獲得自由獨立真實嘅存在.最後小說結局係開放嘅,蘇菲佢哋莫名其妙噉走出書中世界,來到曉朵佢哋嘅世界,而至於曉朵佢哋又能否走出《蘇菲的世界》,噉就係開放嘅.
呢本書係部哲學書,一方面通過展現幾千年嘅西洋哲學史來畀讀者增長呢方面嘅知識,另一方面亦通過個古仔來讀者傳達嘅哲學嘅精神,就係一種永不放棄追尋真理而唔理真理幾難追得嘅精神.
大陸中文版有刪節[編輯]
《蘇菲的世界》喺中國大陸出版時(蕭寶森譯),馬克思一章嘅結尾處嗰32個段落由於政治原因畀中國政府去咗,不過網上可以搵到失咗嘅段落嘅英文版,中文譯文.


text:
成篇都係粗口 不喜勿睇
話說一開局三個鐘都冇人答果題 aaaa 太鳩難
搞到要admim開題目 我以為變埃屍 冇人玩
點知3p隔一陣間答左第一題 aaaa
之後BL答左 admim 開果題 omg 然後好似都係開左 omg
點知今次俾3p答先 之後又開左乜叉 0xff 唔輪識玩
之後佢老味3p 一路搶住答 開埋晒d aaaa 啊 0xff 啊 仲俾唔俾人玩啊
後來俾雞隊搶答左題 zyxwvuts 冷戰咩依家 結果竟然開 web
web 啊 啊 啊 啊 啊 啊 啊
終於有野玩啦下
D web 好硬膠 admim 又話好真實 真你老母咩 你老母就真
睇死佢又講大話 一陣個 fvck the mother 話唔出又出架啦
第一題 web 好硬膠 唔俾人用 admim 入但係個 username store 嚮個小甜餅入面 仲扮晒野加密左
你老味求其login 個 admim1 之後刪左最後果個1佢
第二題 web 係個 hea 爆結構化查詢語言資料隱碼 (你老味唔好用中文得唔得啫)
見佢咁hea 睇佢都係用 sqlite 架啦 點知真係
之後佢老味又俾 3p 答先開個乜春 aaaa a你老母咩你返去a飽佢 唔那識玩
之後捽個omg1 捽到悶 唔那玩 上網抄下code 算
抄到個最多都係解到十幾局 你老味都唔知要解幾多個 廿個?
之後又玩下omg2
無端端入去咩密室 之後又有個紅樽藍樽有個秤 要放到d水啱啱好係個秤上面個重量先開門
你老味使乜倒黎倒去 慢慢倒倒少少倒到個門開咪算
最搞笑係個門開左之後拿走個樽個門唔會閂 咁你老母搞咁能多野做乜能
上網抄左個算法之後俾佢倒下 倒到第十二間屋天花lum 能左 lum你老味咩又lum
lum之前企響度門中間得唔得啊 唔lun玩啦
web3 又係改小甜餅 不過今次有個 hmac verification
但係個on99 error page 寫埋個secret 係乜 個 hmac 自己任計啦
web4 又有個白痴access code 原來係係咁以 md5 個file名 仲以為佢加好多鹽啊醋啊
係唔係hea成咁 之後讀個passwords.txt 一睇就知流料 都係讀下php
讀個 login.php 你老母係唔係都出access denial 搞笑?
讀個 filereader 原來個 filereader 假既 都預左 之後佢又整古做怪讀個 key 又random又加密
個random又求求其其搵個time 做seed 咁抄返佢粒seed就解到
之後有人俾左個omg1 code run下 run 到咁上下
17..18..19..20 哇20啊.. 21.. 你老味21喎
你想run幾多局啊吊你
後來又有人開左 web5 好似又係雞隊
你老味3p 5分鐘解左 原來是是但但 又係改下小甜餅就得 hea成咁 個verification假既
之後omg1 有個optimize 左既code 又run下啦
27..28..29..30.. 哇 30 喎.. 31.. 你老母.. 32.. 你老味.. 之後又踢我走
你想run 幾耐啫 之後我唔lun想計啦 暴力d窮舉算
讀 table 快過計 舉定晒d組合先
之後又run啦
38..39..40.. 哇40喎.. 41.. 你老味41..42..43..44..45..46.. 唔通要50
之後47踢我走
你老母已經用hashmap 你仲想點啊吊你 使唔使駁條專線去你個server啊
之後我將d command 一次過send晒 今次快好多啦
去到50..51 你老味仲未完
原來要去到55 仆街啦你計咁多計死人咩
原來唔係算法慢係個server讀得慢
之後omg2 我又改到將d command 一次過send 炸鳩佢
咦去到19喎 之後唔知做乜停左
睇返個log原來話 "A key is sitting in the room."
你老味咩 shitting in the room 又要 打多句 look key 麻撚煩
後來改變根目錄隊第一個答到 omg4 開左個 omg5 點知中伏 原來係答 fvck the mother
你老味真係fvck fvck fvck
其他題目唔講啦 太難 等答案算


text:
9月頭收到雪花秀既生日優惠, 有潤燥精華 8ml 及潔顏泡沬 15ml Sample, 另外買滿 $2000 送玉容面膜, 買滿 $4000 送玉容面膜及順行潔顏油, 但我買唔到咁多, 所以淨係換左 Sample 咋, 但 BA 都介紹左套優惠 set 俾我,
包括 :
Full size
潤燥精華 60ml
滋陰水 125ml
滋陰乳液 125ml
Travel size
潔顏油 15ml
潔顏泡沬 15ml
滋陰水 15ml
滋陰乳液 15ml
人蔘面霜 5ml
呢 set 可以 $1650 就咁買, 或買滿 $1000 用優惠價 $1570 買, 平左 $80, 其實都好抵架, 等於買3支貨裝送大 sample, 但屋企果 D 未用完, 等年尾出 X'mas set 先買都未遲.
跟住係西武係 Kanebo 又玩下 Coffret d'or 個粉底, 今次試好似無果次係 sogo 試咁補濕, 我仲了左少少搽係鼻睇下遮唔遮到毛孔, 但真係太少, 睇唔到效果.
再去 Watsons 睇左 Shiseido MJ, 好似唔太吸引, 真係買唔到就好想買, 但到好易買果時又唔覺有咩特別, 只係新出有隻四色 e/s d 色幾特別之外.
跟住玩左 Revlon 新出果隻變色粉底, 都幾得意既, 我覺得係 d 藍色珠珠入面有粉底囉, 因為捽開就變肉色, 都唔覺佢好似 BB Cream 咁會調節顏色, 我試最淺果隻都有 d 深, 明顯隻手深左一撻, 之後再係 SaSa 多手又試多次, 吱左少少黎試, 就無咁深色, 但有深過我手既色囉, 但搽得薄就無乜 coverage 啦.


text:
「你厚多士呀!」
我諗有睇爵爵既朋友都會熟知呢一句xd
除左食開既甜既蜜糖吐司
其實香港仲有鹹既厚吐司盒
是次偕同暑假回港既好友去試下呢個新滋味
(至少對冇食過既我地係新XDD)
Menu好似學生手冊,感覺幾有特色
入面係圖文並茂,有樣睇可以吸引客人,重點係我地點菜時減少中伏機會
羅麥記係我地當日既第一站
上網上IG都不時見到有人食佢既芝士撈丁同埋吐司盒
午餐就要試哂兩樣(Y)
芝士豬頸肉撈丁
嗯……好似唔係好夠芝士汁/____>
豬頸肉有幾片,外層帶點焦香及脆度,食落都爽口既
厚度……係可以接受既範圍內
芝士汁既芝士味頗為濃郁,香口
稠度算似有點黏既白汁,將麵條緊緊附住,乾拌係不錯的
麵條煮得條條分明,有少少咬口唔會太淋爛,感覺正常
金磚鮮茄焗豬扒飯
體積一般,對我呢個大胃仔黎講自己解決都冇難度,結果真係食清碟咁滯
賣相都幾吸引,起碼第一印象唔會覺得佢好凌亂
表面有少少芝士,溶溶地又有少少焦,加添香氣
豬扒調味得宜,夠哂入味,仲要有少少烤過既焦香
肉質稔身易入口,唔會太韌太多筋位,但又帶點嚼勁,唔係鬆肉粉既霉感
醬汁酸甜開胃,帶點濃稠
可惜既係醬汁實在太少,最後食包果陣冇野點淨食:^(
飯係炒底既,粒粒分明幾香口,包係入面都唔會濕爛
吐司已經被起走大部分包心,所之佢都係算足料不吝嗇的
外皮金黃香脆,有少少焦香又唔係過燶既
吐司內層鬆軟可口,咀嚼出麵包微微香甜既麵粉香
整體黎講個味道同質量都ok架,係個醬汁少左d,美中不足囉
另外個人認為個配搭唔會太怪,可能我地都幾勇於嘗試以及接納新意xdddd
熱美碌
既然呢度主打懷舊感……
黎杯美碌扮食學生餐都不足為過姐xd
環境都不錯,起碼係商場入面唔係太焗熱
衛生係ok既,唔會黏笠又冇咩垃圾咁
服務就……態度都可以既
不過午飯時間真係幾旺場,都係要搭哂枱咁,叫人難少少
仲有要預左佢係連鎖店經營既感覺,唔好期望cozy
(我地去之前已經知,但聽講有d人以為係小店果種感覺……


text:
( 5-oct-2010 tue )
今朝早餐食 Special K + 朱古力奶 再加多半杯熱茶 間唔中喺屋企食早餐好似幾他條咁 ~
天氣又係好清涼呀 但耐何秋天時間實在太短呢 ~
番到菇場忙到爆炸 好快好快就到 lunch time 唔知食咩好 周圍行下睇有乜好食 突然諗起 7-11 咖哩烏冬 所以就買番菇場食喇 估唔到今次 d 咖哩勁好味 烏冬又唔太 "林" 上次食嘅咖哩烏冬唔好食架 不過唔知下次又會點呢 ~
放工落毛毛雨 所以都唔去街市 lu 本來諗住整粟米湯 但里奧大人又話個胃有 d 唔舒服 咁就無謂整啦 走去超市買菜 買下買下又用百幾蚊 ( 好在有 Coupon ) 次次都係咁架 有嘢買嘅時候想買夠一百蚊都好難 反而無目的去買嘢呢 就會用成一百蚊 我估係因為實在有時間慢慢行 買 d 買 d 咁囉 ~
依家里奧大人番屋企都好快 所以都唔會刻意打比佢 問佢幾時夜工 唔想催佢咁 我以前唔係架 打電話催佢 如果佢話未放工 我會 "cup" 佢線架 之後我 d 朋友話我衰喎 做嘢咋 又唔係玩 自此之後我都無 "cup" 佢線 但會問佢幾點放工 但依家就等佢打比我 佢未番我就做家務 咁樣唔駛浪費 d 時間嘛 ~
是日懶餐 - 什錦炒飯 + 油麥菜 + 豬腳薑
什錦炒飯 - 用哂冰格嘅食物做材料 有鳴門卷 + 蝦仁 + 腸仔 + 雜豆 再加埋蒜頭同薑粒 再用擔擔醬一齊炒呀炒 炒到一大碟 要出動大焗盤先得呀 勁有 party feel ~
油麥菜 - 超市 $10/2包 咁樣都幾抵喎 因為依家街市買菜都唔平呢 ~
豬腳薑 - 係時候要補補身 同埋快 d 食完可以清下雪柜 d 位呀 ~


text:
食完嘢就去到媽咪屋企 同媽咪 家姐 婆婆打麻將 里奧大人同朱朱就瞓覺 唔知點解朱朱要吊起隻腳黎瞓嘅呢 ~~
打到咁上下就食雪糕月餅 藍梅雪糕就好好味 但塊古古力皮就真係超甜咯 食完之後又再打 ~~
等埋大食表妹黎就開飯 lu 坐到 9 點就番屋企喇 ~~
今朝無番教會 所以同里奧大人去學利食早餐 早餐就麻麻地 但睇人地 d 魚蛋粉就好似好靚好香咁囉 但我唔鍾意早餐食晏晝嘅嘢 所以就算好香我都唔會食 ~~
食完去買生果 再去大眾買 "阿呢" 比錢果時 發覺後面有人好大力抖氣 之後望下佢 以為佢買隻鹹碟 ( 因為有個女人哂身材咁扒喺度 ) 之後到佢比錢 我望下隻碟 原來係 " 七擒七縱七色狼 " 估唔到 d 咁垃圾嘅戲都有人睇 不過應該得麻甩佬先睇 ~~
有 d 人真係奇怪 諗住用萬幾蚊買隻錶比老公 但要比番自己個份錢時 就話無錢 個份錢係自己亞媽做手術 d 錢 每人都係 1 萬蚊 真係唔明點解有錢買錶比老公 無錢比自己亞媽做手術 dd 都無比 真係好意思呢 真係唔知無錢嘅定義係咩呢 我個人好蠢 真係呢一世都唔會明 希望有人可以解答到我啦 ~~
心情唔多好 所以咩都唔想做 ~~
睇睇下電視瞓着咗 所以 3 點幾先食 tea 天氣熱辣辣 所以要食刺激味雷嘅酸辣米線 ~~


text:
2016年10月20日星期四
Kielbasa腸
為方便自己,我已經計過晒啲份量. 以下大約整六塊.
300g豬絞肉,5g 鹽,9g 蒜蓉,3g oregano ,1g 胡椒.(整肉餅就加埋浸過奶嘅舊方包啦,約一塊)
簡單嘅味道.啱食. 我lunch已經係凍食,都有人話好大蒜頭味呢.
22 則留言:
9g蒜茸梗係唔少啦,靠害啦你😖回覆刪除回覆
臨近Halloween有好多吸血鬼,要預先食多啲呀.刪除
冇麵包我唔夠飽架!回覆刪除回覆
咁大食㗎.相中係我個lunch喇.刪除
- 回覆
帶lunch要凍食,唔可以帶飯類.刪除
- 回覆
你唔記得咗嗱,我唔整腸只整肉餅.刪除
要機攪或用手撻?彈唔彈口呀!回覆刪除
不過鬼佬嘢好少彈口嘅……
我諗好似整中式肉餅咁,你加少少水和生粉,橽到起膠相信會正啲?回覆
我冇撻呀.又唔係整中式,唔彈口唔緊要啦.刪除
3g oregano ,1g 胡椒,點量呀!回覆刪除
你鍾意食生青椒㗎?回覆刪除回覆
生同熟我都鍾意食.刪除
做乜用紙巾包住?唔環保喎 :p回覆刪除
btw,如果唔夠飽可以加涼麵,酸辣涼麵好正㗎 :p回覆
多油吸吓囉.刪除
酸辣涼麵? google吓先.
唔錯喎,我個仔一定超鍾意.回覆刪除
都係自己整肉餅肉腸最正.回覆刪除回覆
係呀,一定冇防腐劑添.刪除
腸變餅又得,得咗回覆刪除
食完唔好話vampire,人見到你都唔敢同你傾計XXXXD回覆
咁咪好囉,冇色狼敢埋我身.刪除


text:
2015年8月22日星期六
Gmünd in Kärnten
Stadtturmgalerie Gmünd
Hauptplatz
Rathaus (Town Hall)
有人介紹話呢間cafe正. 咁又幫襯吓.
因為我只飲咗雪糕古力奶,冇評語.
Schloss Lodron. 呢個宮殿活化咗做圖書館同學校.
Alte Burg. 咪睇佢好似一個廢堡咁, 其實呢度係一間提供場地畀Alpe-Adria地區嘅藝術家嘅藝術館,仲要係免費入場.但係見要行上山, 都係唔去lu.
Maltator Parterre
Stadtpfarrkirche Mariä Himmelfahrt.
Gmünd賣點係一個藝術城鎮.週圍都見有畫廊,藝術品.
一間音樂博物館嘅裝飾
一排煎pans做嘅餐廳招牌
以前嘅醫院
古代壁畫隱約見到護理人員.
OK,繼續上路.因為行錯路,經過Scloss Moosham.
入場十歐,但係見佢show出嚟嘅postcards入面好似唔多吸引.兜個圈走人.
經過Ramingstein,見山上又有城堡Burg Finstergrün.
路上又見另一個山頭有城堡. 但係呢個唔知係乜名.
22 則留言:
小城的藝術品很不錯!回覆刪除回覆
呢度唔多景點,但睇吓藝術品都唔錯.刪除
每座建築已係藝術回覆刪除
掛d紅波咩解究?
喂,有免費爬都爬上去啦,懶得你呀!
牛奶桶,舊樂器,煎pan用到盡,正!
你堆柴都堆起佢啦XDD回覆
紅波好似係藝廊嘅標記刪除
我唔係乜免費都啱㗎.
你堆柴唔屬於我啦.
我飲完咖啡係唔會提神,飲完開會都照樣瞓,最衰係利尿,成日去厠所.點解去咖啡廳唔飲咖啡試吓,唔通你又有難言之忍,怕外遊揾唔到洗手間要忍尿?kakaka回覆刪除
藝術城鎮.......頗有特色.回覆刪除回覆
呢度唔多景點,但睇吓藝術品都唔錯.刪除
唔知啲城堡仲有冇人住?回覆刪除回覆
有啲城堡仲有人住架.刪除
好似唔多吸引, 除左壁畫回覆刪除回覆
未去過行吓都OK.刪除
張木床用來晒棉被啱晒XXXD回覆刪除回覆
講開又講,未見過人晒被.刪除
但係見要行上山, 都係唔去lu==>王子乜你而家咁懶架!回覆刪除回覆
地心吸力太強,行唔郁.哈哈哈.刪除
堆木擺完冬天仲可以燒回覆刪除回覆
呢度都唔少錢㗎.唔知有冇人偷呢.刪除
Burg Finstergrün又幾靚呀!回覆刪除回覆
嗰度依家係間酒店.刪除


text:
創意劇場 之 廚師路 最終回
上回講到黑媽媽升咗做初級廚師
今回佢又有變動!!
東洋堂業務順速擴張, 繼鐵板燒, 居酒屋後再下一城
佢地決心係快活谷基立飲食王國
再引入日式食府, 呢間就系佢地最新開o既拉麵店
全店裝修間隔依照總店
食材全都係產地直送
就算燙底都係照足總店秘方烹調
務求客人可以食到原汁原味
未開門已經有客人排隊等入坐
店員: 大廚, 一齊準備好啦, 夠鍾我去開門
(轉眼間黑媽媽平步青雲升為大廚啦)
黑媽媽盡得居酒屋店長珍傳, 佢仲大力推薦黑媽媽升為大廚
一開門已經客滿, 黑媽媽依然有條不紊
手腳利落去煮麵
呢到最受觀迎就係天婦羅和餃子拉麵
黑媽媽雖然貴為大廚, 但咩事佢都依然親力親為
佢一有時間就會留意客人的表情
佢話客人笑容滿面, 先代表滿意佢煮o既麵
今日紅當當又靜雞雞黎撐佢場
客人: 個面鼓燙底好香濃
客人: 真係估唔到, d餃子外皮脆又不失肉汁
客人: 隻炸蝦好好味, 你都試吓
客人: 好呀! 我早就想問你可唔可以比隻蝦我食..呵呵
係黑媽媽帶領吓, 拉麵店業績穏步上升, 公司對佢非常器重
黑媽媽終於成為大廚, 雖然好似無心插柳
但其實佢早與廚房結下不解緣!
後話: 自己都估唔到"廚師路"竟然寫咗9編, 都幾開心可以將舊作用故事型式串連一齊重POSE!
仲有一路寫先發覺, 原來自已對黑媽媽好偏心, 我好多場境佢都有出現.....呵呵!


text:
Sue Cheung @ Hair Corner
服務詳情
評語 提交評語
Sue佢喺超級犀利勁好!佢喺朋友介紹俾我嘅,單係佢一個化妝師已經要$13800,包自己,一個姊妹同埋我媽媽嘅化妝,貴喺貴,不過就俾佢啦!因為我覺得嗰日真喺成世人最靚!佢喺全日跟住我,有三個助手,可能因為我多屋企人同埋姊妹要化妝,價錢方面每位要600蚊.
佢喺我第二個搵佢試妝嘅化妝師.我有大細眼嘅問題,但喺前一個搵嘅化妝師搞極都搞唔掂,不過我同完Sue講之後佢話冇問題,結果真喺冇問題!呢件事對Sue嚟講完全冇難度,仲即時轉咗幾個髮型俾我睇.我喺whatsapp聯絡佢然後去佢剪頭髮嗰度試妝,試之前我哋有傾過行程,佢同我講返Bigday每個環節大概要預幾多時間,睇得出佢好有經驗.雖然當初聽到呢個價錢喺覺得:哇,好貴!不過我就廢事再搵其他人,亦諗佢收得呢個價錢應該唔會好渣,加上佢處理到大細眼問題令我好放心,所以就決定用錢買方便,雖然錢方面真喺貴人哋一半.
Sue好善用時間,早到咗十分鐘.雖然我喺結婚嗰個應該要急啲,但我個mask都未敷完佢就到咗,喺佢想幫我set頭嗰陣我又先發現未戴con,佢就笑笑口叫我拿拿聲戴,又喺咁話冇問題.佢一嚟到睇哂成個環境,知道喺邊化妝之後就開始unpack佢啲嘢,好熟練,亦開始plan緊自己要做咩,結果只喺用咗一個鐘就化好哂我個妝,連髮型都搞掂咗!因為八點鐘已經搞掂哂個妝,所以我都冇咩嘢做,攝影師嚟嗰陣我就自己喺屋周圍行嚟行去同食下嘢.
拍video嗰陣好多感動位,例如斟茶嗰陣,冇幾耐我就開始喊,我每一次喊都要望下阿sue,好驚個妝會甩,因為我真喺喊到氣喘氣嗰種.佢每次都會俾一個好有信心嘅眼神,好似同我講「即管喊啦!」,一望到佢嘅眼神就知道冇問題.
食完飯之後就換婚紗出去影相,到著婚紗嗰陣佢又幫我著,因為我唔喺好識要點處理,好彩有Sue幫我,幫之前仲提醒我準備好因為佢會好大力.佢叫我痴住個牆,又叫姊妹喺隔離傍住我,因為我條裙喺要索緊,Sue整完之後條裙就好fit!
我同老公出室外影相嗰陣Sue派咗助手跟住我隨時準備,影完返室內嗰陣,一入門口見到我媽咪,情不自禁咁「哇」咗一聲,因為Sue幫我媽咪化妝真喺化得好靚!我媽咪同埋我姊妹都喺咁讚.
佢每一個妝佢化得好快,每次我哋都快過schduele,預早搞掂咗個妝然後等出場.而且,佢成日都醒啲貼士俾我幫到我好大忙,例如教我同嗲哋點樣行去註冊個位,又吩咐我姊妹食完第二道菜就入嚟幫手打開所有龍鳳鈪.佢解釋點解每次新娘都要咁遲出場,就喺因為啲龍鳳鈪太難解開,要花好多時間戴上手.
註冊完之後換衫又set頭嗰啲佢都好快手.佢幫我化嘅所有妝我都好鐘意,最鐘意就進場個妝!因為嗰陣我忽發奇想話想戴皇冠,佢即刻同我講「有!」原來佢真喺準備咗好多嘢,唔同造型嘅飾物都有,其中一個拱起頭髮嘅配件我都好喜歡.我直頭覺得我應該喺個場到多謝佢!因為Sue真喺太好,所以我覺得我絕對要sell俾其他人:)
13800


text:
今日我喺天龙八部里面玩嘅时候,都系偶然嘅获得咗个宝宝宠物嘅,呢个系我喺天龙八部里面做紧任务嘅时候,带到嘅,一个宠物呢,天龙八部入面系有住好多嘅任务呢,所以我哋玩家系唔可以够到好多嘅嘢呢,除非系一个game嘅任务里面嘅,所以呢啲喺天龙八部里面我哋嘅玩家都系比较有住好好待遇呢,所以我哋玩家都系可以喺游戏里面获得一啲嘢呢,我哋玩家喺天龙八部入面系可以喺我哋嘅初哥任务入嚟过好多嘢呢,首先,喺每一个game呢度都系有住任务嘅话呢,所以喺天龙八部里面都系唔例外嘅,而且喺天龙八部里面嘅任务都系比较有住剧情呢,呢个剧情都系按照我哋玩家喺天龙八部小说里面嘅剧情一起呢,所以呢个都系我哋玩家可以喺天龙八游戏里面,将我哋自己是游戏里面嘅一个人物角色玩呢,所以我哋系比较嘅钟意呢个天龙八部嘅任务嘅话呢,我哋玩家系唔能够到好多嘢呢,除非我哋系比较有钱嘅玩家嘅呢.
我喺天龙八部里面都系喺度做住初哥任务嗰阵就系到咗个宠物呢,呢个宠物系一个貂,都算系比较嘅可爱嘅嘢嘅啦,所以我喺天龙八部里面都系比较嘅中意呢样嘢呢,所以我都系比较嘅钟意天龙八部里面嘅嘢呢,所以我都系可以喺天龙八部入嚟到啲嘢呢,今日我都系喺天龙八部里面直接嘅畀我宠物畀改咗个好听嘅名嘅呢,呢个名就叫做爱你嘅人.
以上就是乐网科技小编带来的畀我嘅宠物改咗个好听嘅名的全部内容,大家想了解更多关于天龙八部私服的精彩资讯,请大家继续关注乐网科技 > 天龙经验专区!


text:
2013年6月13日
第一次的醫學療程 ♥ LIGHTMAC ♥ Light Me Up專屬亮肌療程
前排join左LIGHTMAC的試做計劃呢個試做可以試做最多2 parts醫學療程
之前有個姐姐打黎同我約時間
聽姐姐講返佢地4間分店 最後我揀左諾士佛臺
♥ 尖沙咀海港城世界商業中心9樓901室
♥ 尖沙咀諾士佛臺10號14樓
♥ 銅鑼灣告士打道280號世貿中心3602-03室
♥ 跑馬地雲地利道22號地下
其實係上網申請之前真係未聽過依間野
所以都仲有D保留嫁~
個日一上到去 出lip 我就見到大大個楊千嬅係我面前
之後我就入左去啦
個感覺同我係網頁見到既感覺完全唔同
我係網頁見到既相好簡約好CYBER
但係依間分店設計較為Classic 以木材同啡色為主調
個感覺好舒服
而且佢地有點香薰 但我分唔出係咩味 味道好清新好舒服
之後就有個哥哥請我坐底填表
填完之後就坐左一陣 就有另一個姐姐比拖鞋同比左杯花茶我
杯花茶有山楂同士多啤梨味 唔知我有冇錯
不過都係一杯烈以放鬆既飲品 加上都好週到地唔會太熱同太凍
個人好鍾意呢D小小的細心 所有小小既野 合起來就會係大大的喜悅♥
等左一陣之後就有位彩光師請我入左房傾計
房入面燈光幾舒服 同埋張櫈好舒服呀!!!!
咁同我傾計既彩光師叫JOE 主要係同我解釋返個過程同風險
咁一開始佢就介紹返佢地間公司
LightMAC 2003成立 初初第一間分店係跑馬地 (應該都係做有錢人生意~)
咁最新有海港成分店
佢話之前公司一直都冇做咩特別宣傳 keep住都係做reference客
最近先至請左千嬅做代言人
咁之後就同我解釋下咩係醫學療程 同埋問返我想改善乜野
咁樣傾下傾下就傾左半個幾鐘 坐到我pat pat都痺埋
不過相對上佢解釋得好詳細
之後就去見醫生啦 我見個位係麥醫生 係女醫生黎既 好nice
咁就幫我睇返皮膚應該做咩療程
醫生話我好乾好乾同好乾 我都知嫁啦=(
之後就話我咁後生 唔使做D咁勁呢療程
所以就只係會幫我做乳酸換膚(lactic acid hydration face medical)
咁見完醫生又同彩光師傾多陣
就講返過程會有D唔舒服同係咩感覺
佢話做既時候會有D"LALA"地同吉吉地 感覺會有D痕
同埋做完會有咩效果同要注意D咩咁啦
之後終於都入左Facial房
房入面以黃燈做主 張床幾舒服
值得一讚既係張被 因為唔同一般美容院咁只係一條毛巾咁薄
反而有D似冷氣被咁 舒服呀HAHA
咁總共有2個人掂過我塊面 一位美容師幫我洗面
洗面過程好細心 我feel到佢直頭一條一條睫毛咁卸...
洗完面之後就有另一位女彩光師YUMI幫我做療程
依次係我第一次做呢類facial 所以做之前都真係怕好痕好吉
咁一路做既時候 彩光師就查D乳酸係我面上一路打圈
而且彩光師都一直有keep住問我有冇唔舒服 以便可以即時停止療程
其實個感覺真係好奇怪 因為我一直接觸既Facial感覺都係好舒服好RELAX
但係估唔到真係幾"LA"同幾痕
咁做完之後就敷返個MASK啦 個MASK好杰好涼hehe
之後彩光師冇啦啦講左句 '拎多左tim 幫你厚敷啦~!'
敷既期間我好快就瞓著左 仲發左夢tim HAHA
做完之後彩光師同我講我都幾多面毛 要唔要做埋脫毛
做之前我都預左佢做sell 都預左會有hardsell+煩sell的準確
點知佢係話比我試一試脫毛個感覺 帶左我去光學室 比我試下脫
佢幫我試脫左眉心既毛毛 我的第一次...
好痛呀!!!! 我估唔到做LASER係咁痛嫁 定係因為眉心關係所以咁痛
之後又去見彩光師(JOE)啦! ( 已經預備好對抗hardsell!!來吧!! )
佢問返我個感覺呀~舒唔舒服咁~
(另外比左杯菊花杯品我~唔甜但甘甘地 幾好飲)
之後就講一講佢地D療程 但係冇講價錢就話去印單比我lu
冇sell野!? 可能因為我係學生加上我都不斷出口術話我好窮=P
返到屋企睇返張單 我個療程原價$1500~~!
整體上其實每一位職員都好有禮貌
而且成個過程都好清楚好舒服
環境都好好
如果有銀兩的話 的確係幾好既選擇
可惜我係另一間美容院仲有好多次facial未做
同埋好窮 所以暫時都係唔好住啦~!
訂閱: 張貼留言 (Atom)


text:
琴日同joejoe傾好去沙灘, 但見今日成三十幾度, 仲有酷熱天氣警告, 想叫joejoe改地點行街, 點知joejoe已經一早拎左冰袋, 咁只好出發吧!!
大家都好早去到約定既地點等, 之後一齊由荔景去到東涌, 再到長沙既某沙灘. 但我哋都未食lunch, 先去麥當當食餐先~
食完之後再答車, 但由於個沙灘太隱蔽, 連我哋答車都過左站, 要熱熱地行返去我哋既沙灘, 行左大約半個鐘到終於到啦
好耐冇去過呢個我同joejoe叫既天上人間沙灘, 到呢個地方心境即刻平靜起黎
各款水上運動既船子~排放得好整齊~
等我即刻化妝之後, 叫joejoe影下我先. 係冇單鏡機, 冇任何汁相技巧, 只有一部傻瓜DC都可以影得我咁靚, 果然係愛情既魔力??
好白痴既我突然諗到呢個pose, 覺得自己好白痴, 好似o靚模既指定動作, 我估只有呢張吧!
拎住個藍懶可愛既一張, 連自己都唔敢睇返張相呢
我構圖都係比較差, 影到joejoe麻麻地, 對唔住啊, joejoe><
我既影相技術...都係算吧!? 影下附近既紅蕃營好過
仲有紅蕃營既野火會, 真係幾原始呢!!
但我影小朋友唔太差吧!? 呢個女仔好可愛, 又好靚女, d o靚模睇清楚咩係真正既可愛, 可愛唔係扮出黎架!!
其實我都好like影小朋友, 佢地比較真及可愛, 個細路女穿三點式, 有點老織, 但都幾得意既. 旁邊既小朋友也好cute!!
本來仲有一個小鬼妹, 她訓係沙上, 比兩名外國人用沙幫佢整條美人魚尾, 再係沙上畫個皇冠比佢. 整完條尾之後, 就比兩名外國人講:[ crop your tail], 就整爛左條尾啦, 早知就問下個外國人, 比唔比我影個小女孩一張相啦
我同joejoe手拖手漫步沙灘, 都幾浪漫呢, 之後突然諗到個idea, 就係海邊拎住拖鞋去影相, 可能冇咁靚, 不過玩下就冇所謂啦!!
好鍾意呢張相既感覺, 唔太做作, 都係自然既好
咁難影既踢水一幕, 都可以比你影到!? 果然利害!!
我好like影既呢張joejoe, 覺得佢既背影好型呢!! 真係唔知點解..
joejoe大膽咁爬上舊大石, 仲擺pose比我影相~
呢張影埋個天空, 覺得joejoe好似高高在上咁
無聊既我影下我哋兩個人對鞋先~
我同joejoe既合照, haha~我都幾like呢張既, 除左身後個袋外
唔經唔覺已經玩到六點幾, 係時候要出返市區, 要同呢個天上人間既地方講再見. 見我同joejoe好耐都冇一齊食晚飯, 今日終於可以啦!! 我哋決定去東會城既food republic度食飯~
好多呢類型既店舖, 而且仲有好多食物比人選擇, 真係唔知簡咩好
地方仲好大, 即使唔霸位, 也一定會搵到位坐, 可以同joejoe慢慢簡食物
仲有個counter比人買飲品, 一睇都知係賣飲品架啦
比我哋搵到個近玻璃窗既位, 邊食飯, 邊望住夜境, 真係賞心悅目^^
我叫既送菜, 多到簡直誇張, 其實砂窩雲吞雞, 菜飯及糖操魚係一個餐, 都係四十五元, 再加多一個紅油抄手, 都只係加十元
仲有joejoe既餐, sorry, 我仲有碗豆漿, 睇下我食量幾驚人
雖然話係糖操魚, 但比較似咕嚕肉多, 只不過呢次唔係豬肉, 而係魚
仲有呢個紅油抄手, 味道都麻麻, so fair so good啦
仲有呢個担担麵, joejoe話有少少spicy, 應該唔太難食吧!?
最好味相信就係呢個砂窩雲吞雞, 個湯充滿雞油, 個湯好甜; 雞又滑; 雲吞夠料, 全個簡直係一流, 真係點都要試下
同joejoe食完飯之後就一齊等巴士返屋企, 可惜我今日返深井, 唔係可以和你一齊答車. 不過唔緊要啦, 中秋後假期又可以見面, 第時一齊食月餅啦!


text:
2006年5月16日 星期二
買到一本好書
我成日都想搵本影相既書可以由淺入深咁介紹除咗光圈快門既栛調之外,仲可以介紹點先為一張靚相,點樣改善一啲相既構圖,光既運用同突出相既故事性.咁啱嗰人行過中環既三聯叫到呢本書,攞係手睇又好易明,所以就買咗啦.如果你好似我咁係影相新手,又無上過亦暫時無興趣上攝影既課程,咁呢本書都應該幫到你.就算你係攞住普通既digial自動相機,我都覺得睇完之係會有幫助.雖然書名係digial掛帥,但係我反而覺得個書名都係為迎合時下流行digital影相,書中所講既技巧都係無論digital定菲林相機都啱既.
書名: 寫我心情Digital images
作者: 翟錦文
書價: 定價港幣148元
銷售點: 我係喺中環近蘭貴芳既三聯書局買 或 CP1897.com
2006年5月10日 星期三
番來啦!
係佛誕既時候去咗越南,主要都係係胡志明市.今次都無好似上次係angkor咁影咗多相,主要都係因為係胡志明係一個城市,對我來講無廟宇咁吸引,而且大部份市間都係搵食,(啲野實再又平又好食)只有係有日去Mekong River影多啲相.
我仲未晒相....無計..忙,不過就有啲數碼相可以分享下,但係都未整理....睇住一張先啦,因為今次個digial有充足既電源,所以亦影咁好多食物既相,等我整理好之係同大家一一介紹.
2006年5月3日 星期三
Bali 巴里酒店介紹
如來對上一次係到寫野都有差唔多成個月啦,唔好意思近來都好忙,又要搞去法國既野,又要搞埋份工handover既野.而且我聽日會去越南,但係今日都未搵到酒店,去到先搵我就無乜所謂,不過Michel會覺得人生路不熟無乜安全感.
係到整理我既e貓既時候發現上年去巴里時book resort - Abian Biu Residence既e貓,嗰間resort離kuta大概5分鐘車程,唔係好grand,不過就非常咁relax,同我之前係cambodia既都係差唔多咁正,而且仲有spa,我都試過佢既foot massage,做完之係就瞓到正隻肥豬咁,行左成日就係要架.而且每晚大概要50蚊美金,係巴里來講都叫平.
訂閱: 文章 (Atom)


text:
平日食飯時, 都已經同多位同事玩三國殺, 我哋瘋狂既程度簡直連online版都唔放過, sunny已經幫我哋開email account去玩, 今日見比較得閒, 終於可以開個account玩~
自己先簡單設定角色, 之後可到任何一個遊戲房同其他玩家對決
旁邊會顯示毎個角色既level及戰勝率, 我係新玩既, win左梗係一百啦~
三國殺戰場既畫面, 大家用牌黎戰勝對方吧! 都係個幾考智力既game, 會抽中唔同身份, 再以身份及手牌, 裝備牌去得到勝利
孫權或其他角色名前有個logo, 代表自己既角色, 我用既名稱係鬆弛兔(多麼白痴既名..), 呢次勝利會加經驗值及文功(類似積分), 得到越多文功, 就可以玩更高級比賽
呢個係自己角色資料, 會紀錄勝率, 總勝負, 角色勝負次數, 又可以換稱號
kumi's new life
2011年6月13日 星期一
迷上三國殺online
平日食飯時, 都已經同多位同事玩三國殺, 我哋瘋狂既程度簡直連online版都唔放過, sunny已經幫我哋開email account去玩, 今日見比較得閒, 終於可以開個account玩~
張貼者: 幸福之匙 於 下午11:14


text:
本來想早d返學準備, 但tracy又要我做埋果份工作先可以走, 到最後差唔多六點半先走得. 我都幫佢做左好多野, 連natalie都話我做埋佢果份, 只係少少野都唔幫, 唔係我趕住走, 佢都唔幫我; 始終人都係自私, 自己真係無奈..
連準備既時間都冇, 一返到學校要準備present, 緊張個不得了, 最後present得唔太好, 都唔會高分吧? 好在miss都鍾意我作品既其中一塊布, 自己都有d恩惠, 但對我呢次既表現也好失望..
我份功課既封面, 字體麻麻地, 但好like呢個絲巾做既花邊
project既其中一頁, miss話牛油紙唔太好, 但我都覺得算唔錯, 所以話設計真係好主觀
project既另一頁, 覺得都算ok, 但唔算太靚, 只係冇時間做, 好可惜..
最鍾意, 也覺得同相最似既作品, 好想用佢黎做衫
另塊比較溫柔感覺既布料, 第一塊做既, 都算ok吧!?
第三塊既作品, 也係miss話比較鍾意既, 用佢黎做衫, 發揮既空間比較大
普普通通既一塊布, 仲要近睇見到膠水嘖, 真係oh my god>< 再睇下其他同學既作品, 見呢個都幾特別, 同學既同意下都影左張
kate做既作品之一, 好靚啊, 我同佢果d簡直冇得比
好鍾意既gothic style, 真係好靚, 又好型呢!!
呢個都幾鍾意, 用左網條, 再包住豹紋絲巾去織出, 真係好似蛇, 好靚~
呢個紅色蜘蛛都唔錯, 聽朋友講呢隻布好難剪
kumi's new life
2011年3月1日 星期二
終於交功課
本來想早d返學準備, 但tracy又要我做埋果份工作先可以走, 到最後差唔多六點半先走得. 我都幫佢做左好多野, 連natalie都話我做埋佢果份, 只係少少野都唔幫, 唔係我趕住走, 佢都唔幫我; 始終人都係自私, 自己真係無奈..


text:
呢間Tuscany又係响Thailandfans 嘅網頁搵嘅, 諗著咁近翟道翟, 行完嚟食飯咪啱啱好....點知.....
呢間餐廳今日比人包咗埸舉行婚禮呀!....唉! 都係無預備, 應該今早出嚟前叫hotel幫我地打電話book, 咁就唔會白行一趟.
食唔到, 都影幾張相, 呢道地方好大, 但每層都鬆上唔同嘅顏色, 幾靚架. 唯有下次先再嚟啦. 不過唔止我地摸門丁, 有好幾架車(應該係本地人), 佢地嚟到都要走無得食.
間餐廳幫我地截的士, 係呢道好偏僻, 好耐先有一部車, 但係竟然話唔去咁遠, 拒載. (我地今晚book咗Asia Herbs Assocations, 响Thong Lo). 到有第二架的士, 又係咁, 我地即時話去Mo Chit BTS, 佢先載我地咋. 咁我地咪轉BTS 去Thong Lo.
一咁攪法應該唔夠時間去食飯, 型爸話不如我地去食炒蠔蛋啦. 咦! 又好喎.
呢間鋪仔喺Sukhumvit Soi 55, Asia Herb Association 對面, 食完行過去就得. 胡慧沖話呢道可能係最好食嘅煎蠔蛋, 好多本地人都揸車嚟食. 我地嚟到差唔多八點, 又唔係好多人喎. 不過鋪仔有冷氣, 唔使坐街邊, 都幾好吖.
即叫即炒, 我地叫咗一份蠔仔煎蛋, 一份海鮮煎蛋
嚟啦嚟啦, 海鮮煎蛋, 蠔仔煎蛋
可以落呢的調味, 但係我覺得本身都幾好味, 唔需要落呢的. 天氣太熱, 都係要飲凍野, 我要雪碧, 型爸要可樂.
我同型爸share嚟食, 又真係唔錯喎. 不過一陣間要按摩唔好食咁飽啦. 每份好似120baht, 都算抵食.
食完仲有的時間, 行咗去前少少嗰間好出名專賣芒果糯米飯嘅店(又係話可能係最好食嘅芒果糯米飯). 睇吓成個鋪面都係芒果
側面另外仲有賣一的硬殼果(唔知叫咩), 同埋柑. 呢道好似無橙賣, 成日都係賣柑. 柱上面寫哂價錢, 但係全部泰文唔識睇. 當其時好多人幫襯, 全部都係講泰文, 呢檔可能喺本地人心目中都應該係幾好. 但我地要去按摩, 唔買啦, 又唔食得糯米, 買咩野芒果糯米飯吖.
八點半, 我地訂咗九點, 早的去都好, 可以先沖涼休息一吓. 時間啱啱好.
Asia Herb的環境真係唔錯架. 大堂接待處都好靚
呢道係接待處休息室. 佢地有幾國語言嘅價目表, 中英韓日.
但呢道價錢唔算貴, 型爸揀香薰按摩, 兩小時1,100baht, 我都係鍾意泰式按摩, 兩小時650baht
唔知係咪先入為主, 今日幫我按嘅師傅真係麻麻, 好多地方都唔到位, 都係第一晚响Thongnoppakhun响個師傅好的. 不過我相信每處按摩地方都會有好師傅, 亦都會有的差的, 睇吓遇到邊個啫.
平時嘅BTS好多人, 跟本無機會影相, 但而家已經係星期日晚上十一點幾, BTS已經無咩人, 咁先可以影返兩張.
返到Nana, 好似有少少餓喎, 咁我地又喺街邊食少少野先.
就食魚蛋粉啦. 每一張檯都有呢的調味料, 但係呢碗炒就麻麻, 呢道無米粉, 嗰的金邊粉好韌又少, 40baht一碗. 翟道翟嗰檔又平又好味.
不過食少的都好嘅, 一返酒店又喺沖涼瞓覺.
好快就咁過咗3日, 明天要回香港啦.


text:
Disney 全新婚宴主題,為繁忙的妳籌備夢幻婚禮
Disney 啲嘢有幾靚就真係唔駛多講.早前佢哋grand launch 咗兩個全新主題「皇室盛宴」同埋「瑰麗戀曲」.靚就真係好靚,但見慣靚嘢既香港人一定要知道今次唔單止靚,重要係舊theme有reboot而新theme大家又未見過,各位bride想搞一個獨有又“Wao!”到人既婚禮又多個選擇啦~!
「瑰麗戀曲」
「皇室盛宴」
引入多元化播片音樂及燈光元素
立體投影蛋糕都幾特別,遠睇老實講都只係睇得出係一舊蛋糕型既擺設,但啟動咗都幾特別,片段開頭唔單止有Disney既主題人物,原來後接既片段係可以俾新人話事,用佢哋既相片連接起嚟!加埋背後打燈同埋Disney一貫既動人音樂,整體加起嚟都真係幾靚幾難忘既~!
細節體貼全面,為籌備煩惱減減壓
搞婚禮有幾煩真係過來人或者兄弟姊妹一定明白,而Disney今次showcase不單只係靚setting同埋靚食物,佢地處處為新人著想幫新人諗埋細節位先真係最impress到我哋既.經佢地搞可以諗少幾多嘢呢?
[場地佈置]:真係行入嚟就得,宜家仲有兩個新主題,真係乜都幫妳搞掂晒!
[燈光影音]:好多場地AV配套都要check真D,但Disney話晒做開娛樂,呢環又擔心少樣~!
[娛樂元素]:入嚟Disney擺酒有Mickey Minnie都可能預咗,但啲仔細位例如每一味餸都有少少Disney元素就係心思所在喇.小編當日見到個燉湯裡面連個冬瓜都係Mickey嚟既,見佢响度浮吓浮吓都咪話唔得意~! 剩係每一味餸等賓客玩Disney photo-hunt 都夠好玩啦!
[雜項雜項雜項]:所謂“百密一疏”就係邊諗得到咁多吖~! Disney深明呢一點!唔理係利士封到簽名筆,靚靚packing嘅朱古力回禮禮物,定係戒指枕到小小既note card都有,真係煩少一樣得一樣呀!


text:
Gallery C
服務詳情
評語 提交評語
當時揀攝影師都睇咗好幾間,而我好多時都係揀幾位攝影師俾我老公睇而佢好多都話「差唔多啫!」,唯獨係見到Billy啲相佢就話呢個啲相靚!始終影相都係兩個人既事而都要佢配合,所以都想搵一間係我老公都鍾意既.
係Big day 之前兩三個禮拜左右就同Billy同埋攝錄師見面開會,Billy 嗰事真係俾到好多advice, 例如當日既rundown 應該係點, 某啲位點樣安排兄弟姊妹幫手,特別係時間既安排,事關我哋當時係安排戶外行禮,但係當初預既時候我哋都無理會到陽光既影響,即係太曬又唔好,太陽就落山又唔得,所以响時間既調動上Billy真係幫咗我哋好多.
我好記得Big Day當日我俾其中一個姊妹既task就係如果到咗幾點都未見到攝影師的話就要打呢個電話催佢地,但係當日其實都未夠嗰個時間Billy佢地就到咗喇,好準時.Billy同隊crew啲拍攝手法真係好「自然」,點解咁講係因為以前我做過人哋姊妹,而佢地既攝影師會係咁俾好多instruction要啲親戚朋友點擺pose,結果就係大家係度係咁擺pose,又話企邊到,整嚟整去!其實雖然我朋友出嚟啲相係真係靚既,但係過程要做到咁就真係太刻意.Billy佢唔會刻意俾太多instruction又好識得睇場合同埋氣氛,佢見無乜嘢事發生既時候就會俾少少instruction影啲pose相,但係到咗一啲儀式既嘢進行緊既時候就會好安靜咁拍攝同埋紀錄,呢份自然我哋真係好appreciate .
我哋當日天氣真係好差,到咗差唔多證婚既時候就落得好大雨,當時律師都有提及過話如果落雨就要移去場地既一個房仔到進行,因為證書係唔可以淋濕既.我聽到當時都好驚,因為怕無得係戶外證婚,始終準備咗咁耐都好想如我所諗咁樣呈現返出黎.Billy同佢partner阿Jan都知道我當時係咁諗,佢地就私底下同律師安排咗一個方案,就係如果都係微雨的話就都俾我哋响外面行禮,行完禮就搬返去室內簽證書.雖然時間變得好短,流程都無我現象中咁一樣,但係我真係好感激佢地咁幫我,令我可以留住呢一刻俾我好好經歷,將呢個畫面捕捉起來.
Billy 個人真係好nice,同我哋好似朋友咁傾計,感覺好輕鬆.而籌備婚禮我哋真係好多嘢都唔識,但係 Billy 都俾左好多意見我哋, 例如影相安排, 地點,姿勢等等. 特別係我哋揀衫既時候Billy 都有提我哋適合著咩色既衫, 到時擺咩姿勢影相,而佢臨影相嗰幾日都會再提我哋要帶幾多件衫做後備,都見到佢好著緊我哋個shoot.
我哋特別鍾意喺studio影既相,最後都揀左好多.可能係因為studio D 光可以易D控制, 影出黎既效果真係都好sharp好突出 .記得啱啱開始聽 Billy present既時候佢俾左好多相版都係石澳同大帽山影,我哋當時就係覺得佢嗰幾輯sample相都好靚,好有佢既signature, 所以最後我哋都係揀左係呢兩個地方影.影外景既時候,Billy問朋友借左部7人車車我哋去,令我哋可以舒舒服服,佢呢個交通既安排真係好體貼.Billy 好熟悉影相既地方,每個位都唔會話特別影好多張相,但係影出黎既相都好有質素,成個過程好有效率.Billy 好訓身咁幫我哋影相,就算有D地方比較危險例如有啲地方要爬高爬低,我哋自己都擔心但係佢又好似唔會顧忌啲咩總之就係照影唔理!
最後啲相係滿意既,但係可能我哋Pre wedding影相日期 同 big day 日子較近,當中好似好趕咁少咗啲溝通而都未有時間去商量執相既效果應該係點.記得執相淨係執左一次就要落相薄,雖然最尾出黎D相都真係滿意既,但係始終有D細微既位如果可以再執吓就會更好喇.
我同我老公結婚就比較特別,簽紙同擺酒係唔同日子進行,所以簽紙嗰時就請咗部分時間嘅攝影師,大約喺兩三個鐘左右,然後Big Day嗰日就再請一次攝影師.其實我哋計埋prewedding同簽紙都係搵Gallery C幫我哋影,我哋又覺得佢哋影得好,所以後來影Big Day當然係諗都唔駛諗就搵返佢幫手,始終影得好又熟咗.(簽紙喺搵咗Jan,prewedding就搵咗Billy,big day都係Jan,因為Billy喺我老公兄弟團嘅一員黎~)
雖然之前已經簽咗紙,但其實其他嘢我哋婚宴嗰日都做返足,例如接新娘,斟茶嗰啲.嗰朝好早8點鐘左右我老公佢哋就要到我哋新娘呢邊(沙田麗豪酒店),攝影師佢哋一行四人仲比約定時間早到咗!佢哋黎到之前仲打電話黎問吓我哋ready未,真係好貼心.佢哋黎到就教我哋同啲長輩應該點樣攞住啲金器同茶具影相,不過因為我哋有請大妗姐,所以整個流程隊crew就主要專注喺影相嗰邊.
雖然佢哋主要幫手影相,但佢哋同我哋啲親戚長輩都相處得好好,仲同部分親戚做咗朋友,好好傾!然後我哋就再由女家過男家嗰一邊(馬鞍山).除咗斟茶呢啲重要環節,佢哋仲有同我哋喺屋企樓下同屋企裡面再影咗一啲相.斟茶環節完晒之後,我哋仲去烏溪沙影咗一個鐘左右.雖然喺烏溪沙只係一個鐘左右,我哋都影咗好多相,都唔知點解,其實咁早開始到嗰陣應該都好攰,但係影吓影吓大家都好enjoy所以都唔覺攰!
到晚宴嗰時自己就比較忙,又要換衫,march in其他各樣,就少咗同佢哋交流,不過我記得佢哋有喺旁邊不停咁幫我哋影相.到睇成長片段嗰時,我真係覺得好滿意,因為我有一啲特別嘅要求而佢哋都幫我哋做到晒.有啲要求例如我好怕啲成長片段好長,又hard sell浪漫,而特別怕就係聽到播返讀結婚誓詞「我,XXX,…」嗰啲,真係覺得咁做非常過氣!另外就係,我之前又見過有啲片入面影返朝早啲嘢嗰時,啲閃光燈勁多响到閃,而片段後來都播晒啲閃光出黎!呢點我哋都幾驚會係我哋到發生,所以當我見到我哋段片完全無以上呢啲嘢就真係好開心!條片感覺好柔和,節奏應快得快,時間掌握得啱啱好!(播得長嘅話啲賓客都悶啦!)後來我好多朋友喺facebook都話讚條片做得好靚.總括黎講,我哋覺得佢哋好叻掌握唔同嘅場地,喺咁多個唔同嘅地方都完全唔使摸索就已經幫我哋影到好靚嘅角度,成隊crew又好nice,好滿意呀!
我一開始問bigday幫我影video嘅Dino,問佢有冇攝影師介紹,佢介紹咗三個俾我,我就揀咗Billy,因為鐘意佢影相嘅風格.佢真喺同我講好多,仲講埋當日嘅流程細節,就連大妗姐嗰part都做埋,好勁!佢同我講「其實你唔洗擔心架喎,我會全日帶住你架」.bigday前我哋有見多次,再傾埋啲細節同埋流程.
成個流程好順暢,其實都冇乜諗到啲咩,因為通常只有唔好嘅記憶先會深刻~我哋最後傾返,發現原來我哋冇跟張rundown做嘢.因為轉妝要時間,反而化妝師喺咁催我哋點解冇人跟張rundown.朝早嘅攝影同拍片阻咗好多時間,搞到註冊搵婚紗嘅時候化妝師喺咁催我哋快啲食完嘢換衫.好彩化妝師好有經驗,提返我哋跟返rundown!我留意返啲相,發現我著褂嘅時候影得特別多,嗰陣就喺朝早嘅時候,可能佢哋擺咗好多時間喺朝早影,令到有少少delay.
我覺得啲相都ok,因為Billy喺主機,我想睇佢嗰啲多啲,但Jan賓客嗰啲都OK.仲有一點,呢個可能喺我自己問題,我覺得佢哋啲相比較暗,但呢個喺佢哋嘅風格,亦都一早講明.當時我都喺因為佢哋呢點而被吸引,佢哋喺行比較意境藝術嘅路線.其實我都好鐘意,都覺得好靚,但如果某部分相陽光少少就最好喇!
因為嗰日太攰,我問Billy想我當日找數定第二日,佢話可以bigday完咗先俾我,最尾我第二日先俾佢,佢都冇乜所謂.去到夜晚黑我哋又要找數執嘢換衫等等,我先生同我講Dino同Billy要走,想叫我哋走數,我話得得得但一直喺入面做其他嘢,結果佢哋喺出面等咗九個字.其實Billy可以走先,因為講好咗第二日先俾錢佢,但佢都陪Dino等埋我出嚟俾錢然後講byebye,所以覺得Billy真喺好好,亦都好專業.我嗰陣見到Billy真喺好攰,好似企都企唔到,要靠個腳架撐住!!所以好感恩有個咁好嘅攝影師!
之前影pre wedding嗰位攝影師實在令我太失望,而遇到Billy真係好開心,因為佢影得實在太好,感覺好唔一樣!
我覺得清晰嘅指示真係好重要,而呢個就係Billy同我pre wedding嗰個攝影師最唔同既地方,我之前prewedding時時有啲唔知做緊乜嘢嘅感覺.Billy佢好明確,唔會好虛浮咁講話“望12點鐘方向”之類計指示,而係會好清楚咁叫你企邊到,或者舉起手叫你望佢邊到.如果一啲難啲既pose佢直情會行埋嚟指導我哋啲手同腳點擺.佢係清楚到唔單止會俾耐性指導我同我老公,就連我爸爸同啲親戚Billy都會一樣好清楚咁同佢地講解,而我啲親戚朋友都好明要點配合,所以影出嚟個效果真係好好.
雖然咁樣影每一張都會耐啲,但啲相一出嚟就好靚,真係好似MODEL咁!Billy會仔細到連眼神望得夠唔夠左或者右都會同我哋講,要再望向邊到多少少.不過亦都因為佢每幅相都要時間執,所以每張相同場景都會處理得比較耐,所以响同一個哋方唔會影到太多相,而其實當日都真係overrun得都好勁.我都明白Billy係好用心,但係如果可以快返少少影到多啲相就當然更好喇!另外,我覺得佢好識掌握光線,有啲哋方唔使點打燈都影得好靚.因為擺位同望邊度嘅指示好明確,影出嚟就會比較特別同好睇,我覺得可以俾到咁清晰指示既攝影師真係好少有.
到晚宴嗰時,可能係我要求嘅嘢比較多,就覺得有啲重要moment無影到.例如係自己march in上台嗰時後面好多賓客,如果喺嗰度影返轉頭影到大家祝酒之類既shot就好喇.我當時知道唔會有呢個shot因為當時我企定定喺度見到佢影緊咩就知道會miss咗邊啲喇,不過都明白好難所有角度都兼顧到.除此之外,朝拍晚播都非常滿足到我哋嘅要求!我哋一開始都有同佢講唔想要咁多玩遊戲玩到好核突嗰啲鏡頭,想要一條有啲味道嘅片.呢樣嘢佢哋處理得好好,都有放屋企人嘅shot多啲.雖然未收到晒嗰日嘅相,不過有佢咁用心同清晰嘅指示,我都對最後啲相好有信心.


text:
2015年10月27日 星期二
27 OCT 2015 7 個月的 TOTO 成長記
嘻~~
人地話生左 2 個時間過得特別快
呢句說話真係講得無錯
TOTO 好似出左世無幾耐咋嘛
宜家話咁快又 7 個月
係啦~ 我都知我懶..... 7 個月先寫第一篇成長記
哈哈哈
其實除左第一個月日以繼夜, 又夜以繼日咁無間斷餵奶外
其餘時間真係過得好快
有左第一胎既經驗
今次可以全人奶 + 全埋身
VERY HAPPY
原來埋身真係慳時間好多架
唔駛泵完又洗, 洗完又泵
雖然好境不常
你到 4 個半月開始唔鍾意 & 抗拒埋身
但媽咪仍然會泵泵泵泵俾你食
最少食到一歲啦, 好無?
呢個人仔由細到大都好好笑容
食奶/訓覺都好合作
唯獨是一樣唔太好就係食夜奶食到 6 個月
3 個半月反身 , 6 個月已經坐得穩
對我黎講所有野都太快喇
5 個半月食糊仔, 宜家 7 個月已經食粥仔
鍾意食野, 見住我地食野, 佢個咀會跟住郁
舅父們最鍾意整古佢,,,,成日係佢面前食野
為食程度係 5 粒星星
如果餓起上黎天王都無面俾
會盡情地大叫大喊
性格比較急 / 暴燥
俾人 (哥哥) 虐待會反擊 + 大叫
反而哥哥俾佢 "抓" 面, 打頭都唔會出聲
仲會笑笑口對住佢
暫時最鍾意就係姐姐 & 媽媽 (呵呵...沾沾中)
有時行過唔理佢會忟陣 + 叫
去抱下佢就會對住我笑
嘩~~ 真係冧到我暈左咁滯
2015年10月21日 星期三
21 OCT 2015 重陽都要入去迪迪尼
21 OCT 2015
重陽節
中午同家人去左食齋
之後,,,,去左迪士尼
哈哈~~ 點解呢?
本身我地都諗緊有乜地方好去既
但早兩日媽媽谷有人提醒今日可以入園
喂~~ 難得既紅日竟然可以入園
緊係去啦!!
不過,,,,未去到停車場已經開始後悔
因為,,,,,私家車停車場已經爆滿
雖然佢會開放旅遊巴士停車場,,,,
但都意味著園內有好多好多好多人
有問過 JUJU 不如去草地玩好唔好
咁其實問得佢都預左佢會堅持
所以都講定入面會好多人, 要排隊排好耐
唔可以唔耐煩扭計
我地架 P3 又出動喇
睇中佢既原因係哥哥可以企係後面
不過其實個位唔係好大
JUJU 細細粒企上去都有少少窄
TOTO 宜家識坐
可以獨霸架車啦
入到場
剛好巡遊
由於十月有哈囉喂
今日大街既人物都會換左哈囉喂服裝
之前試過睇完巡遊即去排隊都截左龍
所以今次唔理喇, 去排左隊先
都已經排到好後囉
巡遊完左, 大街又開始人來人往
眼見條隊起碼排成個幾鐘以上
我就唔知哪來的勇氣
竟然用 I-ANGEL 抱 TOTO
拖住 JUJU 就走去排其它隊影相
其實都係為左佢地
JUJU 鍾意佢地多過 M&M 架
今日, 唔知點解
D 工作人員影相影得好慢
條隊好長好長, 但又郁得好慢好慢
真係等到燥燥地
JUJU 又開始扭眼訓
咁我唯有俾部機佢影下相啦
HAHAA
後面個日本仔哥哥
佢地都好好人, 有同 JUJU 玩左一陣呀
之不過, 最後....
JUJU 都係俾周公 CALL 左佢去
真係唔好睇少媽媽既小宇宙
我...竟然可以....
手抱 TOTO, JUJU 再坐係 I-ANGEL 上僕住我訓
訓左十分鐘左右
遠處既 JUBA 見到黎救駕
WU~~
眼見仲有十個左右就影到
唔好 "SIDE" 啦
我同 TOTO 影囉
返去回合 JUBA
都入到大直路喇
但都仲要等多半個鐘....
睇下 TOTO 幾嬲豬
排左咁耐, 無理由無 JUJU 份架嘛
咁我地差唔多到就不斷係 JUJU 耳邊講野
"嘩~~ MICKEY 好靚呀"
"嘩~~ HALLOWEEN MICKEY 呀"
"嘩~ 嘩~ 嘩~ 嘩~ 嘩"
JUJU 不敵我地既 "嘩嘩神功"
最後都起左身合照
不過未訓醒既樣
同埋唔肯自己同 MICKEY 影囉
好啦, 淨係排隊影相都排左 2 個鐘
都有少少餓喇
我地去左火箭餐廳食野
JUJU 一個人爭唔多食左半個飯~~ 勁~~
食完飯就等睇 "光影巡遊"
等睇巡遊時影
每次見到 JUJU 好投入咁睇巡遊
我仲開心過佢呀
會同佢一齊跳舞
個感覺真係好正
唔知仲可以陪到你幾多年呢?
睇完巡遊又要扮下野
問左幾次玩唔玩巴斯, 佢都話玩
果然大個仔係唔同 D
今次真係同左爸爸入去玩
我就同 TOTO 係出面等
玩完話要黎多 ROUND
原來 TOTO 都係得架
一家人入去打 "索克天王" 喇
嘻~~ 我坐後一架車
就可以影到 2 父子打怪獸喇
JUJU 都好投入架
係度又要讚下細佬 TO
雖然裡面既 "聲響" 都幾大
一般小朋友應該都會驚
不過佢可能太眼訓喇
我蓋住左佢耳仔, 佢竟然都訓得著
玩完又係度玩下玩具先走啦
好鍾意 JUJU 唔會蝦我地買野
(不過亦可能因為我地唔會輕易買玩具俾佢有關)
每次玩完, 佢雖然會唔捨得
但都會放返原位 SAY GOODBYE
當然~~ 佢都會要求我地買啦
(有一排呢個意慾仲幾強烈)
不過我地解釋過唔係每樣野都可以擁有時
佢又好似明明地咁喎
隔左一排又無再叫我地買野了
玩完玩具, 煙花都放完了
好啦~~ 夜深了
要返屋企 LU
2015年10月17日 星期六
17 OCT 2015 一家 3 口, 撇低細佬澳門之旅 - DAY 2
一覺訓醒
又係喪食既開始
JUJU 一起身就食包包
我地買左排包, 一排有 5 條,,,佢自己食左 2.5 條
梳洗好後就 CHECK-OUT
我地早少少就落去百老滙大街行下啦
其實都係影張相啫~
唔駛咁下嘛~
嗯....呢條大街
無我心目中咁多野睇
而 D 食肆亦未開
大失所望呀
(可能晚上會好 D 吧)
見到車又肯合照喎
其實我地都準備出發去食早餐架喇
不過見到呢間有開
就.....食左囉!
JUMA 本身對牛雜既興趣不大
$55 , 可以用 $5 COUPON
JUJU 攝影大師眼中既我地
食完牛雜早點
出發 LU
小朋友最愛玩意
坐行李!
(呢個遊戲有新叫法, 叫 "響響")
無錯, 我地要帶既野太多
所以都係拖喼最方便
澳門又有一大好處
就係去到有賭場既酒店都會有行李寄存服務
KEEP 幾耐都得
我地又搭 SHUTTLE 去 GALAXY 放低行李先
再搭的士去 "喜蓮"
去到剛好是 12:00
可能是 BRUNCH TIME
好多人等位
我地一行十人就更加要等啦
冰室小小的, 有 2 層
而上層亦有 2 張長檯
我地好彩, 本身分開坐既我地, ORDER 後可以轉去上層一齊坐
去到冰室, 飲紅豆冰是常識吧
牛尾湯通粉
飲得出唔係用罐頭湯開既
JUJU 非常喜愛
食左 2.5 條包既佢
都食左一碗呀
推介炸雲吞
個個食完都話好味
脆卜卜, 熱辣辣
豬扒包
豬扒大過包
略嫌朱扒薄左少少
如果厚切 D 會更好味
平均人頭 $6X , 算不錯吧
食完早餐心情大好
行去官也街路上大跳扭扭舞
由喜蓮行去官也街也不過 10 分鐘
沿途飄來榴槤之香
原來係有途人正在食雪糕
JUBA 當然不放過
$38
仲有一款係頂級 D24 榴槤雪糕
售 $68
太貴了
而且 D24 有試食
我地食左一匙便滿足了
哈哈哈
D24 味道濃郁
食少少 OK, 但如果要一個人食一杯應該會幾 "溜"
其實貓山王也不錯呢
JUJU 都食到停唔到口
我地緊係要極速同佢爭食啦
官也街試食買手信團
BRUNCH 還未消化
我地又要食個葡國 TEA
JUJU 一到就有糖糖食
檸檬蜆
酸酸的, 胃口大開
不過就唔好飲佢個湯, 咸到苦
忌廉馬介休
其實也不錯的, 但因為我地實在吃得太瘋癲
略嫌有少少膩
燒乳豬
乳豬皮超脆口
食完葡 TEA
我地就同大家分道揚鑣
佢地有大人既娛樂
我地就帶小 JU 去見識一番
我地今次去澳門科學館
之前已經聽人講好多野玩好好玩
所以都一直想去
入場費: 成人 @ MOP 25
小童 @ MOP 15 (滿 2 歲就要買飛入場)
入場後 JUJU 就同 JUBA 去玩下先
JUMA 就係一樓泵奶
(有育嬰室架, 雖然唔係太靚, 但都叫設備齊全)
其實呢個科學館分左好多層, 每層都唔大
但就可以分流到 D 人
& 睇見當日 (星期六下午) 都唔多人
可以任睇任玩
真係好過人頭湧湧既香港科學館好多
見到車手係 JUMA 嗎?
水資源互動館仲有得影相
影完可以入返 E-MAIL 俾返幅相你
唉~~ 2 個鐘原來好快過
我地每樣都想玩下
結果未行到一半已經要走
*最後仲發現由低層開始玩先係兒童科學館*
==___==
仲有就係....其實入場前....
會有一個 PLAYHOUSE 俾小朋友玩
FREE 架
如果係果度玩, JUJU 應該都 HEA 到 2 個鐘
呢個科學館太好玩啦
最重要係小朋友可以任玩, 又唔駛排隊排到人都癲
嗯,,,下次再黎我要預係呢度半日先得喇
(JUBA 滴汗中....)
之後又到集合時間
我地竟然成功搭到巴士去目的地
HAHAHAHA
本身話去食翅既我地
因為的士司機同團友講我地揀既呢間唔好味
一度猶豫
最終都係決定博一博
但佢竟然無位喎
HAHAHAHAA
天意~~ 真係天意呀
咁我地就轉食碗仔翅啦 (都係翅啫)
食完翅我地就返香港了
2 天 1 夜澳門之旅咁就完結啦
結論係: 好貴!!!
HAHAHAHAHA
遲多幾年有機會先再來啦
BYE
2015年10月16日 星期五
16 OCT 2015 一家 3 口, 撇低細佬澳門之旅 - DAY 1
期待已久既澳門之旅
我地黎啦
本身都有諗過帶埋細佬仔架
不過我地又諗住去游水又盛
同埋帶埋細佬又確係要帶多好多野
所以最後還是放低佢跟住婆婆了
等你再大 d 先一齊去旅行啦
今日係星期五, JUJU 要返學
我地就等埋佢放學先出發
嘻~~ 爸爸第一次帶 JUJU 返學
好啦~~ 等到 12:00 放學就出發
**中間有段小插曲, 婆婆要我地帶 JUJU 去睇醫生**
完全打亂晒我地既計劃
好彩最後有好舅父出車相助
我地先可以趕得切船咋
由於返學太攰
JUJU 由搭車去信德中心已經訓著
一直訓到去澳門..........
一出閘已經見到酒店既車
今次我地住今年 5 月先開幕既澳門百老匯呀
係澳門黎講唔算係好靚既酒店
不過勝在係銀河 (GALAXY) 旗下
入住可以免費去 "天浪淘園" 玩
我地星期五入住
PACKAGE 係 HK$1,818 (無早餐)
包 2 張成人船飛, JUJU 果張要額外買
如果比起其它GALAXY酒店
呢間算係最實惠呢
5 月先開
新淨係應該既
JUJU 一入房就上床玩下先
(點解係雙床房? 因為呢間房唔係我地既, 係細佬叔叔 & FDS 架)
未去玩水前, 先飲下奶
真係唔抵得佢咁嘆呀!
攪東攪西, 終於可以出發
百老匯本身唔近天浪淘園
我地穿過酒店行 10 分鐘左右先去 "大倉酒店"
其實都有 SHUTTLE BUS 可以去到大倉入"天浪"
不過等得黎我地都行到 LU
主動要求同此 FLOOR PLAN 影相
真係估你唔到 @.@
見到架電單車, 二話不說坐左上去
好啦, 終於行到去 "大倉" 入天浪
首先, 我地要搵返我地既團友
要係咁大個泳池到搵幾個人實在唔係易事
不過 JUBA 憑心靈感應
係 5 分鐘內就搵到佢既朋友
HAHAHAHAA
本身好興奮既 JUJU
見到叔叔們竟然呆左, 繼而攬實 JUBA 唔放手
經過一番擾攘後
佢終於肯落地玩下
不過,,,, D 水好凍 =.=""
咁佢就係度玩下沙啦
叔叔們比我地早到 3 小時有多
佢地玩得既都玩晒
加上當日天氣唔算太熱, 日落後無太陽 d 水仲幾凍添
但佢地都肯陪 JUJU 玩
多謝你地咁錫呢粒 JU 呀~
行到去激流, JU 大少話唔玩
一行八人又走返轉頭陪你玩沙!
玩左一陣沙就準備落水啦
要著救生衣
呢位小朋友相當大膽
唔駛我地扶就走左出去
自己用水泡
好興奮咁四圍游
個個圍住佢黎玩
JUBA JUMA 可以抖抖~ 哈~
大膽仔之後仲話唔用水泡
用救生衣就浮到
勁得戚!
之後仲玩左 2 次人造浪
JUJU 表現相當興奮
之後天開始黑, 而且 D 池水確係好凍
我地上水即買左杯 $50 既熱朱古力俾 JUJU 暖暖身
之後就沖身返酒店
休息一陣又出去覓食啦
以前遊澳門多數都係的士出入
宜家真係連的士錢都慳返
各大酒店都會有唔同專車去到澳門半島 / 官也街
只要你唔嫌麻煩就得喇
我地係百老滙搭專車去到 "GALAXY"
再轉專車去到 "大馬路"
再由 "大馬路" 轉的士去十六蒲附近既六記
嘻~~ 如果我地由百老滙直接搭的士到六記
應該都要大約 80 大元吧
宜家只係 30 左右
到啦~
呢度唔算坐得舒服
我地叫左水蟹粥 / 蝦子面 / 炸雲吞
仲有其它小食
水蟹粥幾好味, 有蟹既鮮甜品
食完都唔算口渴
之前係官也街食過間.... 一邊食一邊覺得好口渴
而蝦子面我覺得都好
由於 JUJU 用得太多精力, 所以食到一半就昏睡了
辛苦 JUBA 要抱住佢黎走行程!
之後我地仲食左明記牛雜~~
個汁真係不得之了
豬皮索晒 D 汁真係無得頂呀
明記之後仲食埋我最愛既三元粥
每次黎澳門必食
不過今次食好似有點失色了
食完粥, 仲要買涼茶飲
再上埋大三巴附近搵不倒雪糕
可惜...已打烊
既然都行到上黎
緊係要係大三巴留影啦
澳門喪食團團友們
第一次黎大三巴既 JUJU
雖然你訓左
但都叫到此一遊吧
其實...行程仲未完
我地 1 家打的返酒店先
其它人就去食糖水
當然佢地唔會瀨低我地啦
仲外賣俾我地食添
哈哈... 半日食左 4 餐
聽日繼續!
訂閱: 文章 (Atom)


text:
地址: 葵涌葵芳新都會廣場1樓133-138號舖
電話: 2410-1109
上星期五係葵芳食飯, 因為想食西餐, 所以諗緊去STAR CAFE定去波濤好, 最後揀佐去波濤. 去到等佐陣就有位, 我地叫佐個二人套餐, 要佐豬肋骨同香芒帶子炒飯, 另外我加多八蚊將餐湯轉做酥皮海皇湯, 同埋加多廿蚊叫佐個薯蓉焗田螺. 個海皇湯都OK多料, 有隻青口, 幾舊蝦, 幾粒魷魚, 幾粒蟹柳. 個薯蓉超抵食, 因為有好多薯蓉, 淨係食晒D薯蓉都覺得飽飽地. 跟住黎佐個飯先, 味道都OK. 等佐好耐先上到個豬肋骨, 一上碟都嚇佐一跳, 因為好大份, 又有薯塊, 結果成餐飯食到好飽. 同埋價錢真係抵, 抵食夾大件~
題外話就係我見隔離枱先過我地入座, 其中一個叫佐個什扒餐, 等佐好耐好耐, 催佐好多次都仲未黎, 佢另外兩個朋友都差唔多食晒咁濟, 而我地就差唔多食晒個飯, 佢個什扒都仲未上. 所以雖然我地個豬肋骨都等佐好耐, 都要催單, 但起碼我地有其他野食緊, 佢就真係坐係度呆等佢個什扒.
同埋呢度D waitress既制服質料都幾薄架喎, 但D waitress裏面無著衫又無打底, 仲要戴個黑色bra, 都睇到晒咁囉...
是次每人消費約$90元


text:
晴晴全職hea玩既階段好快就要轉變...
對晴晴黎講係冇放假/暑假既概念, 因為每天起身就係睇ipad玩玩具睇電視食飯食奶 (即係食玩瞓), 只係夜晚唔肯瞓, 距離K1開學仲有兩個半星期, 但我地都未準備好, 初時有諗過7月開始要train晴晴早睡早起, 但真係好難, 加上搬左屋後晴晴既生活習慣變左好多, 又瞓得唔好, 所以到呢一刻都冇乜點準備
見其他K1已經陸陸續續開學, 晴晴間學校係9月1號開學, 不過1號並唔係正式返學, 只係返去拎書包校服同書本, 冇一個fixed返學放學時間, 之後4日先叫做上下堂, 由1小時加至2小時, 第二個星期先正式返3小時.... 其實我好擔心唔知個女返學時會點, 最怕佢未識得照顧自己, 返到學校有冷氣地方要著外套, 玩到熱就除, 之後平靜左就要著返, 又怕佢好易生病, 又驚佢返學日日都做大喊包, 真係十萬個worries
頭兩個月都要由香港仔返學, 冇辦法, 新屋下星期才開始裝修, 師傅話最快都要8星期, 晴晴每次坐巴士由香港仔去到北角未落車都已經瞓著, 仲要叫極都唔肯起身, 所以返學呢程車都唔知點算, 放學就易辦好多.... 其實到搬返北角後晴晴都係坐校車返學, 但車程短好多.....
好難想像個女開學後會變成點....


text:
Dyson我會諗起無扇頁風扇,個好吸引既垃圾桶,佢d設計係好特別會令人好記得
個風扇令我懷疑中環交易廣場有個中空形石雕可能會出風既,所以假日好多外傭爬上去,哈哈
個吸塵機我反而少留意
之後上網睇,覺得好似一條機械手臂,於是就答應出席呢個event
佢係無線吸塵機,手拎住似一條手臂,操作容易,同埋呢…佢唔太重架
講解中
起初我諗點倒塵呢?如果佢無塵袋會唔會一拆開倒塵d塵就四散呢?
原來佢後面有個洞位,揭開個蓋唔需要拆開都倒得到d塵架
佢條桿可以拆,變成一部細既吸塵機,可以吸車,車有塵我會喪咳的,所以我覺得吸車地毯好重要
佢掛起去叉電,你搵個位比佢,佢勾起就叉電架喇喇喇喇喇
有3個頭,一個吸地,一個可以吸窗簾,一個吸邊邊
跟住我聽到某報記者講:吸落身會唔會似"家有囍事"咁吸左個bra出來?
哈哈~呢套戲令人中毒太深,會令人記起吸塵機吸走個bra
同埋當金魚缸係電視機
因為佢唔太重,可以舉起吸窗簾,牆角都得
亦多謝Dyson送我一部DC35
各位…如有興趣可以去睇睇,睇過試過上手覺得好有興趣先買
但我覺得值得去try try既呢
晌K11有個展館,有個家居環境場地,置身於屋企中,可以試下用同感受下呢!唔收入場費,去睇下都好丫
由3月7號至3月18號,12pm~9pm
K11購物藝術館1樓L107藝術專區


text:
今季剛剛去咗土耳其踢波嘅雲佩斯,最近上咗新聞.可惜唔係因為表現好,而係因為佢呻無正選踢,話坐後備席好唔開心咁話.望住呢條友,睇埋體育新聞報導[1]入面啲片同字,我淨係諗到三個字:「唔專業」.
即係咁,土超聯今季聯賽踢咗七場,七場都有佢份;歐霸四場,佢又踢足四場.對於一個已經卅二歲,過氣,正在走下坡嘅前鋒黎講,待遇算係非常之好.而又話說費倫巴治假假地都係土耳其第二成功球隊(僅次於加拉塔沙雷),又係歐洲賽事常客,唔同中東果啲專 for 人去掘金嘅球隊,根本無需要淪落到犧牲全隊波去就佢一個.而且家陣佢場場都有份踢,只係有時正選有時後備上陣咋喎,仲有乜好怨呢?
以為扭計出口術爭正選已經好衰?實情最令人火滾嘅係佢啲態度,簡直係反面教材之中嘅經典.練波仲 hea 過中學雞[2],隊友認真拍手掌時佢就好似死老豆咁閪口閪面[3],好似全世界所有人都欠咗佢咁.喂,啲態度咁懶散,叫人點畀機會呀?任得佢鳩流流都場場出佢打正選,對其他人公平咩?佢又受得起咩?一個禮拜逗緊百幾萬港紙人工,連做個樣扮下專業都懶,過份啲囉.
球壇老將大致上分兩種:一種係愈老愈可愛,體能雖然無以前咁好但非常珍惜上陣機會,場場搏到盡,又會將經驗帶畀班後生仔;另一種就變成球霸,硬係覺得隊波無咗自己唔得,成日幻想自己仲係廿幾歲當 fit 果陣,又要屎波又要扮大佬最後搞到犯眾憎.呢條友屬於邊種,我諗都唔駛多講.
作為球迷,見到一個球員擺出咁唔專業嘅態度,對球隊,隊友,球迷同埋佢自己都唔尊重,真係想講一句:無心踢不如你早啲退休啦.
--


text:
2014年11月16日星期日
2014 大閘蟹宴
呢兩個月要攪裝修又忙OT
簡直係忙到癲咗
就連食蟹都要押後
月頭終於都入咗伙
安頓好哂後就急不及待蒸蟹
今次都係揀返老字號老三陽
來自陽澄湖的
@ $180 and @ $120 each
先食貴價蟹
SIZE 大 D, 約有五至六兩重
大特寫
打開蟹蓋, 見唔係咁多膏, 有少少失望
但原來好戲在後頭
打開蟹身, 就見到入面好多膏
不過掛住食, 無影相
蟹粉雲吞麵
今年已經食過一次蟹粉小龍包
所以今次買雲吞試下
@ $128 / 打
入面個餡其實同蟹粉小龍包一樣
我覺得幾好食同埋好似無咁漏
薑茶湯丸
買完蟹又專登落返炮台山買湯丸
芝麻& 花生湯丸 @ 福元湯丸
鍾意食佢的湯丸, 唔會太甜, 又唔會太漏
自家薑茶好飲, 可以自己調較甜度, 只係煮得太辣
今餐食得好滿足
第二日仲係不斷回味中
哈哈, 好想再食多次
2014年11月1日星期六
2014.10.25 {觀塘} Lunch @ 上海榮華川菜館
今日又同蝸牛先生出去搵食
因為之後想去 Mega box 睇家品
所以我地去了觀塘區
蝸牛先生帶我去了一間上海老鋪
0係 openrice 有成 186個 like 架, 真係唔簡單
觀塘崇仁街15號地下
地鐵站行過去大約七, 八分鐘
原來佢同大孖醬油同一條街, 入伙後我一定會過來入貨
話明係老鋪, 裝修一定欠奉
可能我地當日坐近下欄位
感覺都幾污糟, 同埋有陣味
老老實實, 我就真係食得唔係幾自在
點了二人餐
有湯, 有小菜, 有甜品, 都幾豐富
酸辣湯
比想像中辣, 味道都唔錯
回鍋肉
呢碟反而普普通通, 不過勝在唔太油
小籠包
呢個係另點的, 三十幾蚊有六隻, 勁抵!!
(上 facebook like 佢地個 pages 仲加送兩隻)
味道 ok 的, 不過嫌佢皮太厚同埋無乜肉汁
八寶茶
呢杯茶好飲, 甜度適中, 而且入面的材料好似好有益咁
豆沙鍋餅
一上枱見到咁黑, 心諗: 一定唔多好食
點之, 有驚喜喎
以為佢炸到咁黑, 一定好油
但食落又唔覺油
而且豆沙又唔會太甜, 好味!!
雖然係老鋪, 不過佢管理都幾現代化
有流程圖比員工, 教佢地點去招呼客人, 教佢地點安排坐位
我地又同疑似老板娘的人傾計
佢話呢d 都係屋企的細路幫手做
希望佢地讀書可以學致用, 幫到手之餘, 仲可以比機會佢地實踐
呢類的家族老鋪0係香港已經買少見少
而加0係新市鎮見到的全部都係連鎖式的食店
想食好0野真係要落返舊區先搵到
食完就同蝸牛先生去 Mega box
等0左好耐都無 shuttle, 唯有撘的士
到走0既時候, 又係一大條龍
呢個商場實在太唔方便
如無必要真係唔會再來
2014年10月4日星期六
2014.10.04 {灣仔} Lunch @ 神虎拉麵
今日要去灣仔睇裝修材料
出發前先醫肚
蝸牛先生就帶0左我去食拉麵
灣仔 廈門街 23 號
店鋪位置就在新樓盤喜匯附近, 唔難搵
鋪位細細, 一貫日式拉麵店的風格
拉麵種類有五款
而除0左拉麵以外, 仲有餃子, 沾麵, 飯
有三種不同的配菜任食
芽菜
辣辣地, 幾好味
神虎拉麵 @ $83
湯底: 好香濃的豬骨湯底, 唔會太油, 我覺得好好飲, 而且飲完唔會好口渴
玉子: 有少少酒香, 蛋是半熟的, 好味!!!
黑虎 @ $73
湯底: 賣點係黑蒜味的豬骨湯底, 我覺得比神虎湯底更香更好飲
基本上麵的材料同神虎一樣, 只係佢無蛋
(我強烈建議要另加一隻半熟蛋, 因為隻蛋實在太好味)
對女仔0黎講, 我覺得 size 岩岩好
食完唔會覺得太漏太滯
我覺得呢間可以再來
*****
今日另一個任務係返新屋收貨
岩岩 order 完個麵就收到運輸的電話
好彩叫0左佢一個鐘頭前打來
如果唔係都唔知點算
今日又再 K.O 多一樣
要揀的已經揀得七七八八
電器都買哂
唔知下個月的今日, 會唔會已經0係新屋呢?
2014年9月15日星期一
2014.09.15 {尖沙咀} Lunch @ Le Soleil
趁住周未, 一於要同蝸牛先生衝出將軍澳搵食
今日揀0左想試好耐的 Le Soleil
尖沙咀麼地道 69 號帝苑酒店 3 樓
下午茶 tea set
$348 + 1 (2 人份)
荔枝蘋果茶
好清新, 唔算太甜...但嫌無乜茶味
越南咖啡
蝸牛先生話好飲喎
魚露
主角出場喇
頂層:前菜 (鵝肝三文治, 軟殼蟹米紙卷)
中層: 甜點 (椰汁糕, 藍莓芝士蛋糕, 拿破倫, 馬卡龍)
底層: 咸點 (庶蝦, 春卷)
由於太肚餓 , 所以我0地先食底層的咸點
庶蝦同春卷都幾好味, 但就好似無乜越南的風味
之後食頂層的前菜 (鵝肝三文治, 軟殼蟹米紙卷)
鵝肝超級 so, 我唔like, 而且塊多士唔脆
軟殼蟹米紙卷反而幾好味
甜點 (椰汁糕, 藍莓芝士蛋糕, 拿破倫, 馬卡龍)
甜品一向係帝苑的強項
藍莓芝士蛋糕同拿破倫都好食, 唔會太甜, 亦唔會好漏
反而馬卡龍就真係太甜
而椰汁糕的質地就太淋, 唔夠煙韌
第一次食呢款 fusion high tea
越南咸點 + 西式甜點
我同蝸牛先生就唔太鍾意
而且在酒店食越南菜, 硬係覺得唔夠風味
不過未食過試一次又無妨
2014年9月11日星期四
2014.09.09 {將軍澳} Lunch @ La Piazza
最近太多人話我發福不少
所以我要下定決心, 食少 d 同做運動
趁住假期, 一早就起身去游水
游完返來超肚餓, 但為兔功虧一簣, 所以只係食0左個生果頂肚
之後等0左大約兩個鐘就出發去食 lunch
今日同蝸牛先生出去"探險"
我地去0左 坑口站的 坑口村 搵食
由地鐵站行過去大約十幾分鐘, 唔算遠, 但就好熱
行到入村我已經超肚餓, 所以都無乜心機慢慢揀
最後揀0左呢間
將軍澳坑口村24號地下
鋪位仔仔, 亦都因為無訂位而要坐室外
omg!!! 已經行到身水身汗, 仲要坐室外?!
如果唔係我實在太肚餓, 我一定會去第二間食
但...鬼叫我呢一刻超肚餓咩....
如我所料, 呢餐係滴住汗咁食
Set lunch: $92 +1
set 的款式好少, 得三款
蝸牛先生揀了前菜, 我就揀了餐湯
前菜: 雞肉沙律
餐湯
南瓜湯味道都唔錯
不過大熱天時飲係一個挑戰
蒜蓉包
無乜特別, 唔夠蒜香, 又唔夠脆
海鮮意大利飯
海鮮只有魷魚同青口
味道都唔錯的
西冷扒
一入口有好大陣濃味, 而且塊扒無乜味, 好麻麻
好彩都唔算太山長水遠過來
如果唔係一定好失望
加上個 set 都 over $100, 所以我覺得佢價錢同質素唔成正比
今次又搵食失敗~
2014年9月10日星期三
2014.09.08 中秋節大餐
2014 中秋節
4:30 放工
一心諗住買銀鱈魚, 所以去0左 cc super 買餸
點知去到樣樣都想食
買下買下, 竟然最後係無買到銀鱈魚的, 哈哈
而且埋單仲好貴添....OMG!!!
前菜一: 焗蠔
買0左四隻, 我食熟的, 蝸牛先生就食生的
其實焗都唔錯丫.....
只係簡單加點乾蔥, 蒜, 黑椒同芝士就可以拎去焗
買0左呢隻 CHEESE
用來焗蠔或加0係意粉度食, 味道又唔錯喎
下次要 ENCORE
前菜二: 刺身
本來想食海膽的
但見到 D 刺身又好似好吸引
最後都係買0左三 PACK 細細地的
帶子超鮮甜, 好正!!!
主菜:香草黑椒大蝦意粉
本來無乜特別, 不過加0左芝士後, 味道即刻 upgrade 哂
本來想買 cake 的, 不過我而加要控制自己食量, 所以都係無買
真係好羨慕 d 人食極都唔肥
我呢 d 一食得多就會發漲, 上天實在太唔公平
夜晚, 同蝸牛先生出0左去附近散步
我0地跟住人潮去0左將軍澳海賓公園
估唔到呢邊都幾有氣氛
好多一家大細出來玩燈籠, 食生果, 月餅賞月, 都幾熱鬧
今年中秋雖然過得好平淡, 但都幾開心丫~
2014年9月9日星期二
2014.09.06 {沙田} Lunch @ La terrazza bar & grill
呢日返大埔{娘家}做節
下晝順便入沙田 HomeSquare 行下
行之前先醫肚
揀0左大會堂旁邊的西餐廳
沙田源禾路1號沙田大會堂天台花園
我同蝸牛先生都係第一次來
SET LUNCH 價錢尚可 (around $78 to $98 + 1)
餐包
印有餐廳名字, 都幾特別
味道都 ok
蘑菇湯
set lunch 唔包餐湯的
好似加 $20
不過呢個湯幾好飲
大蝦長通粉
呢碟我覺得都幾好味
但如果蝦可以再爽d 就更加好
牛肉漢堡
超大個, 塊漢堡味道幾好, 但唔夠 juicy
唔知係咪因為同蝸牛先生 share 來食, 所以唔覺好漏, 幾好
最近搬0左去將軍澳暫住
屋苑附近全部都係連鎖餐廳, 感覺好 dry
難得放假離開呢區, 真係要搵 d 好少少0既0野食下
其實當初都有諗過下買將軍澳 (貪佢新, 居住環境好似好d)
不過怕難"搵食", 所以最後都係無諗
我同蝸牛先生都鍾意食
若果長住呢區, 我相信會有生不如死的感覺, 哈哈
2014年9月6日星期六
2014.08 自家打邊爐
好耐好耐無寫過煮食 BLOG
一來忙於籌備新屋, 一開電腦就掛住搵裝修資料
二來唔係幾習慣暫住屋的廚房
呢度可用的煲唔多, 好唔方便
所以就算煮, 都只可以煮一D 簡單的菜色
好彩0個陣有帶埋光波爐過來
如果唔係都唔知點算
上星期在灣仔睇完裝備材料
同蝸牛先生行0左落鵝頸橋行市
本來係打算煮飯的
買下買下最後都係決定打邊爐
第一次買龍躉, 無想像中咁貴, 一小碟 $80, 用來打邊爐好正 (我覺得我會上癮)
牛頸脊又係打邊爐必備的, 今次買0左 $50
花蛤, 食就唔覺好鮮甜, 不過用來滾就好好飲
水餃, 占仔記出品, 估唔到又幾好食
湯底都係邊爐的靈魂
由於我好鍾意一邊打邊爐一邊飲湯, 所以我習慣自己煲湯底
(感覺無咁邪惡, 仲有一種健康的感覺, 哈哈)
蕃茄薯仔粟米花蛤湯
買0左五, 六個大蕃茄
再加上花蛤的鮮味, 呢個湯真係超好飲
今次仲買到超甜栗, 簡直食到唔停口
最後, 加多個烏冬......食到反肚
2014年8月10日星期日
2014.05 - 北海道遊 {Day 11} - 北海道再見
終於都來到最後一日
(十一日的旅程真係唔簡單, 日玩夜玩其實都幾攰)
在北海道的最後一餐, 我地決定食壽司
(亦為我未食到一餐感動的壽司而報仇)
揀了大丸樓上的壽司善
十一點已經要排隊, 好彩只係排一陣
跟蝸牛先生同樣點了壽司 SET
雖然都好味, 但又未去到"叮"一聲咁好食
貪吃的蝸牛先生再額外加了一客拖羅壽司
之後就抓緊時間血拼 @Stellar place
最後都有少少收獲
蝸牛先生在北果樓 COUNTER 買了一個 泡芙
係時候離開了
預早少少時間去機場買手信
機場有好多鋪頭, 不過我地時間唔多, 所以都行唔哂
期間, 又買得太忘形....忘形到連銀包都跌埋 (雖然入面只得 YEN 無証件)
好彩有個好心的日本人執返比我.....實在太大意
北海道, 再見了~
難吃的 CX 飛機餐
今次的收獲都唔算少
對鞋好靚, 不過我買細0左一個 SIZE
有日用0左來炒飯, 哂0左...因為太碎食唔出
果醬, 無乜特別
廚房用品
北海道比我想像中好玩, 風景好靚
今次旅程最滿意係住到鶴雅 鄙の座
雖然買衫的地方唔太多
不過又比我買到好多廚房用品, 都幾開心
有機會都想同蝸牛先生再來
訂閱: 文章 (Atom)


text:
第三天
北京第一個早晨終於來到,但與其話係早晨,我覺得用凌晨更加貼切,因為半夜四點鐘就已經起身,好快就出門口lu;由於要趕住出門口,頸巾都趕唔切搵出來,諗起琴日都唔係太凍,又唔想阻大家時間,所以就唔搵住啦,只係著左底衫+t-shirt+風褸3件衫;五個人就係一個黑媽媽既晚上開住電筒出發
未天光地鐵已經開始營運,我地就坐地鐵向天安門廣場出發,我諗大家都估到我地幾個去做咩啦?不過呢啲咁辛苦既活動我只會去一次,一定唔會去第二次!出到天安門地鐵站有煎蛋餅早餐賣,買個食下先;大約六點半去到天安門廣場,已經有好多人等緊啦
為左霸頭位所以咁早出門口,一直等一直等,好唔容易咁等到天光,但仍然係等等等等等
好難得可以霸到頭位,但呢個頭位就慘啦,戇居居食足一個鐘西北風,而且面對人生以黎最凍既天氣,凍到震都算啦,凍到手指腳指已經冇咩知覺,我仲諗會唔會凍死係北京呢?!如果可以比我行來行去都唔會咁凍,最衰係要人企定定係道唔走得...真係會變雪條!
挨到七點半終於有人行出來;咁凍既環境我都懶拎相機出來,借用朋友影既相
好快就睇完升旗,襯仲未凍死就即刻走人;沿天安門廣場旁邊行,見到有一間餐廳就衝入去暖一下先再打算,順便食返個暖笠笠既早餐^^總算係挨過最艱難既時間;大家食飽早餐又可以繼續去玩啦,而我地幾個都分返開各自去自己想去既地方
我同朋友兩個再次進入天安門廣場;而家有少少陽光,而且我又不斷行緊郁動緊,已經冇剛才咁凍
好宏偉既正陽門,就算用現代眼光去睇正陽門都依然覺得宏偉,可想而知五百幾年前明成祖時期興建正陽門係幾大工程;正陽門係個時開始就一直屹立係北京城南北中軸線上,守護北京安全
正陽門南面不遠興建有同樣宏偉既箭樓;箭樓聽個名就知係用來射箭,加強北京防禦能力;以前箭樓同正陽門中間有一座大瓮城,由於城市發展瓮城已經係1915年被拆除,而家我地就只可以見到正陽門與箭樓孤單地聳立係中軸線上
天安門廣場真係好大,不過暫時唔行住啦先去其他地方參觀一下,之後再返來都未遲,而家先去人民大會堂參觀;遠睇人民大會堂真係好大
「人民大會堂坐西朝東,東西寬206米,南北長336米,高46.5米,佔地面積15萬平方米,建築面積17.18萬平方米.建築平面呈「山」字形,外部是淺黃色花崗岩牆面,上有黃綠相間的琉璃瓦屋檐,下有5米高的花崗岩基座,四周共有134根圓形廊柱.總建築面積比北京故宮的全部建築面積還大,是全世界最大的會堂式建築.」
買好門票就可以進入啦
首先去到大堂,一望就覺得好有舊式感覺,不竟人民大會堂係上世紀五十年代建築,當然保留住五十年代風格,以當時五十年代建築黎講人民大會堂係好豪華好宏偉
先行去南面;人民大會堂南面係以各省市命名既大廳,以下就係湖南廳
唔同地方既大廳都用當地特色佈置,分唔分得出邊個地方呢?
睇過好多唔同既廳,不過講真我就冇咩興趣啦,睇落又唔係好特別,叫做到此一遊
黎到人民大會堂最有興趣參觀就係呢道啦,位於中間既萬人大禮堂;真係好大好誇張,唔知係唔係真係可以坐到一萬人咁多?
三層高座位坐滿人真係唔講得笑,如果大家一齊拍手現場一定好震撼!雖然睇落好似有少少牙煙,但不得不佩服五十幾年前已經可以整到咁大場面,而且整個人民大會堂只係用左十個幾月時間興建,速度好快好快
不過座位望落就好似有少少硬,唔知坐落去舒唔舒服呢?(最衰個時冇去試下坐,我都唔知答案)
出返外面,前面就係人民大會堂北面一個好大既宴會廳,不過呢啲重要地方唔到我地平凡人入去架啦,有人守係門口,我都有自知之名唔行過去
隱約見到對面建築物應該係廚房,有廚師努力工作,可能呢個就係宴會廳既廚房都唔定?不過只係拎一拎起相機遠處已經有人大叫唔好影外面,幾驚影到國家機密就大獲,都係要快啲離開呢道
睇完人民大會堂,係門口影多張相留念,然後就過馬路去返對面天安門廣場
對面係「中國國家博物館」,呢次北京之旅時間緊迫無緣入去參觀;不過就算有時間都唔會去,因為有其他更有興趣既地方同博物館想參觀,哈哈^^
人民英雄紀念碑
天安門廣場真係好大,話晒都係全世界其中一個最大既城市廣場,呢道並唔係浪得虛名,如果叫我圍住廣場跑一圈,我諗會跑到頭暈
行完廣場,係時候要去一個期待已久既地方 -- 故宮博物院
天安門外既華表;華表多數用係宮殿,陵墓外道路兩旁;相傳係堯舜時期華表已經出現,係中國非常傳統既建築
「北京故宮,舊稱紫禁城,位於北京中軸線的中心,是明清兩個朝代二十四位皇帝的皇宮,佔地面積72萬平方米,建築面積約15萬平方米.明成祖朱棣永樂四年(1406年)開始營建,永樂十八年(1420年)落成.」
進入天安門後,前面就係端門
有皇帝係上面望住我丫!不過係假既
屋頂好有趣,好似有好多小動物企係道,不過我相信唔係小動物咁簡單,應該係代表吉祥既脊獸,最衰有近視睇唔清楚
穿過端門後面就係午門啦!唔會比人斬首掛!
「推出午門斬首」聽就聽得多,不過作為斬首刑場就難少少,事關午門對出一大個廣場係皇宮一個好重要既地方,用來頒發詔書﹑舉行典禮,咁重要既地方唔會拎來做刑場殺人掛?由端門行去午門雖然只係一道門距離,其實係好遠架
經過午門就要正式買門票,進入紫禁城;第一道見到既就係太和門,就好似平時係電影電視劇上見到既一樣咁霸氣;除左中間太和門,左邊有貞度門右邊有昭德門;而太和門對出個條小河係電視劇經常出現,睇起黎特別親切
太和門對出一啲裝飾
太和門之後就係太和殿;太和殿即係平時成日都聽到既金鑾殿,明清時期太和殿係全北京城最高建築,而且亦都係最深最大﹑屋頂最高既大殿;而皇帝遇到重大事件好似登基﹑大婚﹑冊立皇后等等都會係呢道進行儀式,太和殿就好似皇帝權力象徵一樣;不過起得高又唔一定好,太和殿試過比雷打中,咁就玩完lu
離遠睇都覺得好大好壯觀,古代建築真係好靚好有中國味道
太和殿廣場左邊有弘義閣
右邊有體仁閣;所有地方都有好有意思既名字
廣場地磚似乎經歷過好多風雨,凹凸不平,有種滄桑感覺
上去太和殿啦
太和殿裡面
紫禁城入面有好多大水缸,裝水用來救火,冬天時仲會用火煲住啲水防止結冰;紫禁城真係多火災,好多地方都曾經燒過
去左太和殿後面
太和殿之後係中和殿,皇帝舉行大典之前休息既地方
中和殿之後就係保和殿;明朝時,大典前皇帝會係呢就更衣;到清朝乾隆後,中和殿就變成考試場地,舉行殿試;太和殿,中和殿,保和殿合稱「三大殿」
好多大水缸
參觀完三大殿,左右兩邊有好多小宮殿參觀
不過我唔睇其他住,繼續向北行先參觀中軸線上既大宮殿;前面就係乾清宮,皇帝聽政既地方
乾清宮左右有內務府﹑軍機處
呢個地方電視見得多啦,皇帝同一班大臣就係道上朝,相議國家大事
乾清宮後面
呢個應該係交泰殿?已經唔太記得啦
終於去到「後三宮」入面最後既一間坤寧宮;坤寧宮係明清朝雍正帝之前既皇后寢宮
再向前行就會出到御花園
紫禁城真係好大好大,我只係行中軸線都已經行左幾個鐘,仲有左右兩旁無數既宮殿未參觀!天氣實在有點凍,而且睇得多都開始有少少悶,再加上出口出現係眼前,咁冇辦法啦我抵受唔住出口既誘惑就行左出去lu
抵達紫禁城北面神武門,紫禁城之旅係呢道結束啦
佢地玩得好開心bor?
護城河凍到結晒冰
由神武門離開紫禁城,再過條馬路就到景山公園
景山公園上既萬春亭,曾經係全北京城最高點;而家四圍雖然高樓大廈林立,但都不失為睇風景既好地方,由其係睇紫禁城
景山公園除左萬春亭,另外仲有四個亭,以下係其中一個
景山公園唔高,好快就上到萬春亭
「萬春亭位於景山正中最高峰頂,北京古城中軸線上.黃琉璃筒瓦頂,綠琉璃筒瓦剪邊,四角攢尖式,三層檐.一層檐重昂七踩斗栱,二層檐和三層檐重昂五踩斗栱.兩槽柱子,外層每面有六根,共有二十根;內層每面有四根,共有十二根.」
由萬春亭向下望可見紫禁城全景,真係好大好多建築好宏偉;可惜空氣好差睇得唔清楚
好大既一個建築群
向下望景山公園大門同神武門,成一條直線
遠處蛋形既就係國家大劇院,古代與現代建築和平共存
前面既湖應該係中南海
向北面望就係地安門大街,遠處可以見到鼓樓
四圍望下
有人玩扮皇帝影相
睇完風景lu,先坐車返去客棧,景山公園冇地鐵坐就只可以搭巴士;北京巴士真係超平,上車只係收一蚊,如果用一卡通(八達通)比錢更加有四折,只係四毫子一程,真係平到喊
景山公園去客棧路程好近,好快就返到去啦;返到客棧首先要買火車票,咁就唔洗再擔心交通問題;客棧自己就係火車票售賣點,買火車票超方便,係道成功買定西安去成都車票,仲有買左另一班北京去西安既車票,而下面之前買既車票就要拎返去火車站退票...原本一路都係想搭下面個班T27列車,因為佢行車時間最快最好,而且仲係最靚既青藏鐵路列車,設備靚好多,不過買完票先見到兩張車票竟然係唔同車箱,冇辦法啦唔想隔咁遠唯有買另一班車;個時唔知道車票有改簽呢回事,退票要收20%手續費,咁就冇左百幾蚊......
搞掂車票問題就可以繼續去玩啦!係附近買左頂帽同對手套,然後係客棧租左部單車,展開北京踩單車之旅!北京人多車又多,好多時都要踩出馬路同啲車並排行,開始時唔習慣咁樣踩單車都有啲驚,不過踩左唔夠半個鐘就已經融入左呢種環境,點踩都唔怕啦;踩左去前海,前海旁邊好多地方都係酒吧,可能時間尚早好多都未開門又冇咩顧客,好冷清
前海已經結冰變成冰湖,好多人玩冰上活動
冰上活動好得意,有冰單車,溜冰椅...我都係第一次見呢啲咁有趣既玩意
仲有好多人溜冰
我就真係唔敢係呢道溜冰啦,以前試過溜冰溜到要比人call白車送去醫院,如果係北京出事都唔知點算!
天氣雖然凍,我諗佢地一定好溫暖
踩住單車都冇點影相,踩踩下就去到南鑼鼓巷;平時睇人地影既相南鑼鼓巷好多人,而家冬天就冇咩人啦;其實南鑼鼓巷都冇咩特別好行,賣既係普通遊客區買到既野,不過踩住單車係南鑼鼓巷旁邊既小巷穿梭又係幾得意既體驗
踩踩下就踩到天黑,去到鼓樓
仲有鐘樓;今日係景山公園時已經望到好遙遠既鐘樓,而家終於去到佢身邊
踩單車沿途都有經過好多小食店,今日連午餐都未食當然要周圍搵食啦;呢間串燒檔好有趣,第一次見用呢個方法燒串燒
用風筒幫串燒加速,好快就燒好
已經踩到天黑,踩返去客棧附近搵地方食晚餐,由南鑼鼓巷個邊踩去客棧好近;今晚去左麥當勞嘆晚餐,哈哈^^每去到唔同地方都想食麥當勞,不過北京麥當勞比香港貴,都係唔好食太多
食完就返去客棧lu,夜晚冇野做可以睇電視傾計
今朝咁早起身,所以都要早啲訓啦;今日玩足一日行程非常豐富,最喜歡就係故宮,平時係電視上見得多,今日終於親身去到感受到故宮既宏偉,古代建築工藝真係高,每棟建築每部份都可以用巧奪天工去形容,絕對值得花時間參觀,入場門票仲好平tim(北京景點門票比起中國其他地方都平);不過如果皇帝同皇室成員住係皇宮唔出得街又係幾慘,四面城牆圍住同坐監冇咩分別,只係監倉比較大...我都係鐘意自由自在多啲;不過都唔關我事啦,我又唔係皇帝,哈哈^^


text:
第三天(續)
午餐過後繼續睇土樓,去到一個比較冷門既地方「南溪土樓群」,呢邊唔似之前振成樓個邊咁熱鬧,除左我地之外其他遊客一隻手數得晒,環境寧靜舒服
南溪土樓群有好多土樓,方又有圓又有
首先去到「衍香樓」,「繁衍子孫昌盛發達,書香門第世代流傳」,個名又改得幾靚
衍香樓唔似之前去過既土樓統一收費,佢屬於私人性質,由樓主自己收費私人開放參觀,當時樓主收費10蚊一位,平平地就入去睇下
土樓中間都有建築
可以上樓隨意參觀;土樓入面住左好多居民,算係比較原汁原味
再去其他地方參觀;河入面竟然有一家外國人玩水
前面係被戰火損毀既「立本樓」
只係得返外牆,入面咩都冇
繼續四圍行
「環極樓」係一座比較出名既土樓,已經睇到悶冇再入去參觀lu
睇完土樓後上車去到今晚住既地方,我都唔知係邊道,只知佢係永定一條鄉村,亦都係包車師傅屋企,師傅好多屋企人都住呢道
師傅屋企係一座小型方形土樓,好平凡好普通理論上遊客唔會黎呢道,今日可以體驗到真真正正既土樓生活
土樓房間就係咁簡單,唔好諗有咩設施,廁所要係地下先有,當地人就係咁生活
外面環境好舒服
放低行李後出去市區(應該係鎮仔)搵食
先去街市買野,黎街市唔係想買菜,而係想買煙花
成功係士多買到
去左一間小餐廳食晚餐,都係食菜多,鄉村蔬菜就最新鮮
食完飯時間仲好早,有人提意去唱K,咁就去左lu...我一向都對卡拉OK冇興趣,只係陪大家坐下咋...
返到去土樓對出既空地,煙花出場!買左一大堆盡情燒晒佢!好多年冇玩過煙花啦!
今個晚上,係我現時為只見過最靚既星空,比富士山頂既星空更靚;全個天都係星星,就好似全天空都發光一樣,我都唔知可以點形容,對我黎講好震撼!可惜當時唔識點影星,星空只可以留係心中
第四天
一早起身早餐都未有時間食,要出發去火車站搭火車
係永定街頭落一落車買早餐,再繼續去火車站
包車師傅幫我地預先買好火車飛,同佢分別後入去等車啦;今次遇到一個好好既師傅,大家都係後生仔又玩得又傾得,而且一路都按我地要求車我地去玩,令今次旅程玩得特別開心
由永定返深圳行車時間都係日頭,咁坐硬座算啦,一班人一齊玩時間過得好快
大埔
返到深圳,土樓小旅行完滿結束
連續睇左兩日土樓其實都睇到悶,不過冇所謂啦一班人嘻嘻哈哈一樣玩得好開心;土樓係一個好特別既建築,值得大家花小小時間去參觀,由其而家交通比以前方便得多,坐和諧號舒舒服服就去得到,班次又多又唔洗坐舊式火車咁耐咁辛苦;住土樓都係一個好特別既體驗,好多人話土樓冬暖夏涼,不過我覺得夏天去就要考慮清楚,傳統土樓係冇冷氣,天氣熱難啲訓得著架,而且又冇私人廁所,唔知大家可唔可以接受到呢?
PS.呢篇原本爛左尾既遊記終於係今日(二零一六年十月九日)完成,雖然遲左足足一年,不過遲到都好過冇到啦,總算係完成左,Yeah!
PS.馮兄唔好話我爛尾啦


text:
2014年9月26日 星期五
雙丸出前一丁 ( 26-SEP-2014 )
( 26-SEP-2014 FRI )
終於又星期尾喇 呢排成日都好攰咁 所以好期間星期六日可以休息呢 ~
早餐食奄列餐 勁飽 ~
真係好奇怪 依家所有嘢都交比同事做 佢地做完之後我就 check 所以老實講 我真係幾得閒 所以呢排喺菇場都好鬼眼瞓 哈哈 因為本來係我忙家嘛 但依家唔駛我忙囉 ~
Lunch 出去買咖哩魚蛋 + 炒米粉 好耐無食喇 覺得勁好味 食完就同 8 卦去一田買餃子 之後再去 759 買乳酪啫喱 本來仲諗住去零食店買零食 不過頭先買餃子等咗好耐 唔係就可以買埋零食囉 ~
今晚里奧大人唔知同唔同到姑奶食晚飯 所以我唔煮喇 唔係煮咗無人食 ~
放工番屋企 依家真係涼咗 我開咗 1 個鐘頭冷氣就覺得勁凍 之後開窗開風扇就算 ~
差唔多 7 點幾就煮麵食 食完抖陣就沖涼 好感恩里奧大人 8 點放工 咁佢就買 Subway 番屋企食呢 ~
我同里奧大人講 真係好想見佢 同佢傾計啦 佢呢排做好多 Proposal 所以佢一番到屋企就入房做嘢 之後佢話我成日要痴住佢 我話呀 你係我個頭黎家嘛 咁等如青蛙比人切咗個頭 咁青蛙身會點丫 ?! 會越走越遠囉 你係咪想我唔痴你 越走越遠丫 ( 其實我覺得自己講嘢真係 9 唔搭 8 嘩哈哈 ) ~
今晚里奧大人沖咗杯黑芝麻比我飲 佢話飲咗 2 晚 好似好瞓咗 咁我又飲啦 我覺得好怪呀 哈 因為好似飲緊唔溶嘅芝麻糊咁 即係最尾先飲到芝麻粉咁呢 ~
我堅攰嘛 所以 11 點要瞓先喇 希望今晚好瞓啦 ~
標籤: 肥在家煮食篇
訂閱: 張貼留言 (Atom)


text:
2014年9月16日 星期二
蕃茄海鮮扁意粉 ( 16-SEP-2014 )
( 16-SEP-2014 TUE )
尋晚 1 點幾比 d 風聲嘈到醒咗 真係好似殺到埋黎咁 又令我諗起果次去馬來西亞咁 臨出發前一晚先黎 9 號風球 不過好感恩 朝早 3 點幾已經落波 可以預期出發 感恩 ~
里奧大人 7 點話我知 依家仲係 8 號風球呀 不過睇個勢 應該唔會掛全日囉 ~
9 點半都醒咗喇 咁啱媽咪打黎 話 11 點左右可能會落波呢 ~
10 點先同里奧大人去太興食早餐 今次到我食餐蛋麵喇 因為要頂到夜晚 ~
阿 head whatsapp 話 1 點半番到菇場 咁又好喎 我仲諗住 12 點幾番去添 ~
里奧大人 11 點半出門口 我就 12 點半出門口 去 happy lemon 買杯 jumbo 珍珠奶茶當 lunch ~
1 點都番到菇場 估唔到都有同事番咗 但佢地話之前上唔到網架 真係好在唔係咁早番 唔係坐喺度唔知做咩好呢 ~
忙到差唔多放工 終於搞掂 ~
放工番屋企喇 開機洗衫之後就抖陣 之後又要預備晚餐喇 ~
里奧大人 8 點半先放工 所以我煮完就即沖涼 再慢慢嘆喇 ~
是日懶餐 - 蕃茄海鮮扁意粉
蕃茄海鮮扁意粉 - 喺百佳買嘅急凍海鮮包 完全唔掂 又多蟹柳 但 d 蟹柳好麵粉囉 最驚呢 d 口感 ~
等埋里奧大人食完 陪佢傾下計 差唔多 10 點半就一齊睇聖經 之後 meme 摩摩 11 點幾先瞓 ~
標籤: 肥在家煮食篇
訂閱: 張貼留言 (Atom)


text:
尋日同里奧大人食埋 lunch 先去威院覆診 去到時間啱啱好
難得去沙田 幾日前已經諗定行一田 點知睇見報紙 d 人買嘢買到好似唔駛錢咁 都知真係超多人 但我今日成副戰鬥格裝備 所以都去睇睇咩環境 點知真係多人多到顛 supermarket 又係多人到顛 有 d 零食餅乾真係平 但唔係好多款咋 而其他都係 95 折 但點解都咁多人買嘢架 本來我都諗住買 但睇見 cashier 條龍長到丫 仲要個個都係成車嘢咁 我估 at least 要排一個鐘呀 最終都放棄呢
無咩幾何咁早番屋企 所以就買材料煲湯同買餸喇
諗住番到屋企抖下 點知又忍唔住洗衫 熨衫同執屋 簡直係賢妻典範呀
是日晚餐 - a 貨臘腸排骨煲仔飯 + 紅青蘿蔔粟米栗子豬骨響螺湯
a 貨臘腸排骨煲仔飯 - 里奧大人好鍾意食煲仔飯 所以整煲 a 貨佢嘆下 佢話好好味好香 不過唔好話係煲仔飯喎 因為煲仔飯唔係咁喎 記得要加個 " 扮 " 字呀 車 求其啦 有得食仲嘈 真係丫
紅青蘿蔔粟米栗子豬骨響螺湯 - 唔係讚自己 呢煲湯真係極度超甜 可能多料啊 如果次次都係咁好飲就好喇
今朝又同媽咪 朱朱飲茶 但又唔覺得好攰 仲諗埋第時如果老咗咁早起身做晨運都好喎
唔知係咪早得滯 所以朱朱都好似未瞓醒咁 乖乖咁坐定定 又着埋衫仔 真係成個人仔咁架
老細 off 番到菇場都無心機做嘢 但都會做嘅 因為我係一個好員工嘛


text:
2013年9月30日 星期一
板長壽司 @ 九龍灣 ( 30-SEP-2013 )
芝味吉列蠔卷
蝦天婦羅壽司
黃鰭吞拿魚壽司 / 香草煙三文魚壽司
三文魚壽司
牛肉鮮茄烏冬
( 30-SEP-2013 MON )
星期一喇 但諗到聽日國慶假期就好開心呢 ~
早餐食奄列餐 半份奄列做 lunch box 嘅餸 呵呵 ~
菇場忙呀 忙到差唔多 12 點 之後就 hea 到 lunch time 今日有 lunch box 慢慢食到 1 點 洗埋碗又上網睇報紙 lu ~
諗住 hea 等放工 點知又忙 忙完停咗陣又忙 不過一定要做哂啦 聽日放假嘛 ~
放工自己去鰂魚涌睇中醫 無約家姐 因為佢屋企有好多餸 所以要番屋企食飯 點知我一去到鰂魚涌 佢打黎話喺附近買麵包 咁陪我睇中醫喎 佢都唔知係咪覺得我自己睇好慘 因為喺佢眼中 一個人做咩都慘咁 哈 ~
今晚要等 4 個人呀 差唔多 7 點先睇完 算係耐架喇 ~
去到等車 整佢 由 724 等到 754 呀 其實我想搭地鐵 不過陪家姐嘛 所以先坐巴士囉 ~
里奧大人差唔多 7 點半先放工 咁叫佢番屋企等我 我差唔多 8 點 45 分先番到九龍灣呀 所以佢餓到呢 今晚佢話想食壽司 所以去板長喇 ~
食完就即番屋企喇 因為要煲中藥同埋開機洗衫 里奧大人 11 點瞓喇 我就同 frd 用 line 傾計 又叉埋電先想瞓 所以又 12 點先瞓囉 ~
2 則留言:
板長三阿之 午安好呀~ 今日我舊老闆番佐嚟做audit 好開心見番佢呀...佢依然咁nice咁好 如果一直係佢做老闆就好喇回覆刪除
咁你今日b唔b呀 好少聽你咁多嘢做架喎 又旺季喇?
咁有時有人陪冇咁悶既 我淨係覺得一個人喺街食嘢覺得慘架咋 你應該做乜都可以自己一個人架呵
why你地好少去元氣咁既 覺得板長好味嗎
我聽日開始放假喇 要下個禮拜先見喇 搣s u呀回覆
四條木早呀 老闆 nice 真係好難搵架 同埋妳依家個老闆又特別衰呢 所以更加覺得舊老闆勁 nice 哈哈 ~刪除
今日小 B 啦 好快搞掂 ~ 依家旺季嘛 所以有時會多 d 嘢做囉 ~
有人陪真係無咁悶嘅 不過唔想家姐咁夜番屋企食飯嘛 ~
一個人食嘢真係咁慘 ?! 我初初唔覺架 比家姐成日講 講到依家覺得都係慘嘅 嘩哈哈哈 ~
做咩都可以自己一個人呢句真係好難答妳喎 oh ~
我超勁想去元氣啦 不過唔想行去德福咁遠 同埋次次都好多人等 咁板長喺屋企附近夠哂近 所以咪去食囉 明無 ?!
妳放假喇 ?! 羨慕呀 玩得開心 d 喇 miss u 2 ~~~~


text:
今個星期踏入第八週, 最近既嘔吐情況比之前嚴重, 好多時候都係夜晚晚飯後, 一直都胃氣漲, 消化不良, 最後到十一點幾就忍唔到要嘔個痛快!
初初嘔都覺得無乜特別, 認為嘔完個人會比較舒服, 所以都唔太抗拒嘔既動作..... 但當第二日如是者又嘔, 今次係無野嘔都死要嘔, 好似想係櫃筒底反轉個胃搵野黎嘔, 最後連黃膽水都嘔埋, 胃酸都一併嘔出黎, 乸到我個喉嚨好似俾火燒咁酌熱!
自個次一嘔, 我真係怕左嘔啦! 唔敢再亂嘔, 更加唔敢亂食野, 食多少少都怕.....
今日Maggie黎探我, 話左俾佢知我有左bb後, 佢都話佢四月份時都有bb, 可惜最後小產了! 原來就算呢一刻有心跳, 都唔代表bb一定健康生長, 佢既bb係八週時證實無左心跳, 所以要食藥流產! 個刻聽到, 替佢難過之餘, 又開始擔心自己既bb會唔會好似佢咁, 唔識大或者停左心跳?!
雖然一直都覺得陀bb係一件好辛苦既事, 中間亦有好傻咁諗, 如果無左..真係唔敢再有, 咁就唔會咁辛苦.. 但是問有邊個做媽媽唔希望自己既bb能夠健康咁出生, 成長? 就算幾辛苦, 都希望bb無事. 雖然知道有好多野都係預計唔到, 做人亦應該向好既方面去諗... 但係心裡面仍然有小小小小既不安!
最後都係等唔到, 打電話去book另一個醫生, 聽日就去check一check, 除左睇下bb健唔健康外, 都想睇下呢個醫生好d定倪醫生好d.. 希望聽日我唔會太辛苦, 可以應付到!
Maggie話睇報導有講過頭三個月有嘔吐既孕婦, 生出黎既bb比一般無嘔吐孕子所生既bb較聰明, 腦部發展得會較好. 聽到呢個講法都有d開心, 希望將來個bb真係會聰明, 唔好好似我咁蠢, 但話說回來, 最緊要都係身體健康, 唔好有咩缺陷, 一家人快快樂樂最緊要!
希望主會保守我同bb, 保守所有既媽咪都能夠生到一個肥肥白白健康既bb啦!


text:
3/15/2012
家居上網服務
唔知係我磁場問題定點,咩都總有少少阻滯.星期一晚去路邊檔簽單,星期二晚裝,本來一切好順,點知星期二晚九點幾有個師傅打黎話要夜少少,十點半左右,我都 OK 佢話會等,問了大概要裝幾耐,得出答案:半個鐘.
最後,十一點來了兩個小師傅,睇落剛畢業的小朋友,裝到半夜一點仍未成功安裝,由於近日感冒其實一早食左藥,好眼瞓,小師傅唔知出左去邊到裝,忍唔住打比之前聯絡我的師傅,請佢揾番兩個小朋友番黎,如果有問題裝唔倒不如第二日裝過,咁搞唔係辦法.幾分鐘後小師傅回來了,表示部機好似有問題.我問:“咁你整唔整倒?整倒既要整多幾耐?“小師傅答:“可能部機死左,整唔倒”,於是我叫佢地走先,叫香港寛頻整番部機再入屋整啦.
第二日,上午十時多,有位師傅打黎:尋晚唔好意思,搞到咁夜,但希望你唔好投訴,我地外判的,你投訴我地會冇 job 做.其實,我跟本冇諗住投訴,只係之前一晚實在太夜,唔想等.如實對答,師傅話:唔該晒,唔好意思.... 公司會再聯絡你下次裝機時間.
幾分鐘後,再有職員打黎約了今晚裝機,7:00﹣9:00.6:50 收倒電話,師傅表示佢已經到左,屋外既線同機確定冇問題了,等我番去入屋試埋就可以.我7:05 番去,電梯門打開,見倒三個師傅,一個入屋幫我試裝,set 埋 router, 另外兩個中途加入話:前晚搞到咁夜唔好意思.... 成功測試安裝完畢,師傅們離開前比張調查 FORM 我,希望我填晒最滿意 4 分,我都同意地照填了,大家揾食啫.
總之,幾日來接觸既香港寛頻職員或者外判員工態度都超好,反而搞到我好似做左衰人星期二晚唔比佢地裝埋咁,相對於吊高黎賣既 netvigator 態度,落差好大~
6 comments:
其實佢d維修哥哥仔幾好架, 有次我條線原來鬆左但又call左人黎, 個哥哥仔都幫我waive左個檢查費ReplyDelete
不過佢d CS我就唔係好滿意囉, 成日答非所問, 搞到我好燥
我都最近裝,態度幾好,可能因為外判ReplyDelete
CS未用過,不作評論
不過P2P真係好慢,有無得快DReplies
P2P講究熱唔熱門,同來源戶有無限制分享連接數同速度,唔係個台限您地.Delete
maryl, 同意~ 星期三第一個打比我個 CS問:你份約未開始架喎,所以我地尋日冇完成安裝.我反問佢係你公司話要試左裝倒先叫我開始份約,咁你都要完成安裝,試左OK先架嘛,之後話要再了解吓.轉頭另一個 CS 打比我直接約時間完成安裝....ReplyDeleteReplies
其實邊個台都有啲咁嘅情況,我舊年都係俾香港寬頻搞到一肚氣先至轉走,所以覺得只係睇閣下時運好唔好啫.Delete
PikachuEXE, 我冇咩用 P2P 服務,對我黎講影响應該唔大:PReplyDelete


text:
其實要做一個靚靚嘅飯盒一d都5難,難嘅係要有o個份日日做嘅 堅持.其實無論你有幾鍾意煮o野食都好,要日日咁煮足幾餐,一個星期7日無假放,就算係廚神都會死.不過我覺得能夠為自己最愛嘅人準備食物,係一件非常幸褔嘅事,就係呢個信念令我可以堅持每日未天光就起身,為小王子同小王子爸爸準備餐點.可能你地覺得我傻傻地,之但係家務呢家o野就算再5想都係要做ga la~點解5樂觀d呢?係gar!我做親咩都同自己講﹣﹣>
"可以為小王子/小王子爸爸做真係好o勒~好幸褔呀~"hahaha.......
所以由今日開始,小王子媽媽會o係"嘩!Box教室"度教你地做"嘩!Box",But你地要有心理準備,做"嘩!Box"真係要有工具gar~初初我會教d比較易做d嘅盒,希望有興趣學做"嘩Box"嘅Blog友可以慢慢咁儲齊d Tools.5洗心急嘅~o親5覺5覺咁打小小斧頭,呢度打小小,o個度又打小小,好快就儲得齊ga na.hahahahaha.......
OK~言歸正傳先下,如果想賣"嘩!Box" Tool嘅話,去10蚊店到o急下,o個度好多做飯盒嘅工具賣gar!手工店就會有好多細交剪,波紋交剪,公仔打洞器賣,有平有貴嘅~5洗一定要買貴野,睇下打落幾多斧頭law!hahahaha.......o拿~重有一樣o野係好緊要,你點都要買嘅,就係鉗o勒~因為做"嘩!Box"好多時都會整d好細微嘅o野,好似紫菜眼呀咁~用手好難攞到gar,所以一定要用鉗嚟handle.我自己就有個專用嚟做飯盒嘅鉗,但係其實係無咩特別,只係一個尖咀鉗嚟gar啫~所以Blog友們5洗周圍去搵邊度有專做飯盒嘅鉗賣,就算係用眉鉗都ok gar,我之前o係5知卓悅定莎莎度見過一個人地用嚟鉗住d假眼捷毛嘅鉗,尖尖咁真係o岩哂用嚟做飯盒gar,有興趣可以去o急下bor~
PS. 我建議你地先去睇下我之前o係"嘩!Box"教室度教整公仔飯糰嘅視像教學先,然後至睇今日我教"鬼眼盒"嘅方法,咁樣會清來好多,因為我o係公仔飯糰嘅視像教學度講左好多做飯糰嘅技術,對o岩o岩開始學整飯糰嘅Blog友係好有幚助嘅.
1. 煎蛋5一定要用腸仔,蔥同紅蘿蔔,只要你覺得d色配會就可以放入去,
有時我會用切細嘅火煺同紅蘿蔔.
切碎嘅材料可以o係打蛋o個時一齊放入去打均.
但係如果放預先cut左形嘅材料,好似今次嘅紅蘿蔔星同腸仔片,就一定要
等蛋煎至半熟至好放上面,5係佢地會沉左落d蛋汁底,煎到出嚟就會見5到d花ga na.
2. 沙律醬同茄汁我建議用日本或者韓國嘅,因為杰身小小.
3. 平時出街食o野,最好留返d 5同size嘅飲管,因為做飯盒好多時都用得到嚟cut食材.
4. 煎蛋5一定要用方形鑊,圓形嘅都得!
5. 飯要用短米﹣﹣即壽司米.
6. 飯糰裡面可以夾o野,腸仔,半生熟蛋,三文魚咩都得!
7. 做飯盒淨左嘅材料留起,儲到禮拜尾一次過用嚟炒飯.


text:
上一回講到,好多呢D細節野,係先基於好感,先會有用,而唔係做得多可以陪養到好感出黎,對方對你無乜好感,而你又去做時,往往惹來反感.
大家唔好睇咁多TVB劇先得架,睇得多壞腦呀,得閑就睇多D香港電視.唔好以為真係比人發現你去做動物義工,扶阿婆過馬路,係非洲助養左幾個小朋友,幫女童軍買獎券,撞底個女主角然後幫佢執返散落一地嘅文件,個女主角就會突然傾慕你.諗住去學整個蛋榚,就會感動到人,上屋企幫人整電腦就有得上床,大家幾廿歲人唔好咁多性幻想啦.如果識整蛋榚就感動到人,D西餅師父係咪可以感動香港,感動全城呀,如果識整電腦就可以同人上床,IT界就唔會有咁多悲劇啦.
近期,大家可能睇過高登有篇文叫《做過婚姻介紹中心,先明白有d女係傻架》,當中呀男神最後點解同到Jolly姐一齊,前因就係當眾扯左Jolly 姐一把.我唔係叫你見到條條女都過去扯人一把,睇下邊個受,而係想講,人與人相處,唔多唔少都講下緣份,當中係有一D基本規矩,但背後無乜成法可言,唔係話你完成ABCD,就一定有E呢個結果.
有時唔得就係唔得,唔係你做野所有野又符合晒對方要求就一定有發展,有時得左當時人亦未必解得到比你聽點解.
即係,行入書局走入一轉,有幾多本書係教人點成功,點樣投資股票,點樣可以發達,如果照做就可以發達同埋成功,咁呢個世界點解仲有窮人?即係十幾年前果本《窮爸爸‧富爸爸》咁,你真係信佢咁做,係08年金融海嘯期間,恐怕跳三次樓都唔夠,最後咪只係發左寫書果個囉!
你又不妨走入教會,係個圖書櫃上面有幾多本書教兩性關係,教人如何談戀愛.呢D書我都睇得唔少,應該話幾乎睇晒教會書櫃呢D書,我唯一讀過一本係有幫助,叫《當教會遇上單身信徒》(英文名超長:A match made in heaven: How singles and the church can live happily ever after),仲要係自己係外面買,教會無入貨,真係有講到教會應該點同呢一班單身信徒相處,理解佢地需要.其他果D,咪又係果D戀愛三部曲,基督徒談戀愛需要知道的十件事,叫人雙手應該放係鍵盤上面.兜兜轉轉又係去返叫人保持貞潔,唔好立亂搞野.咁本書一百幾十頁,頁頁寫晒「保持貞潔,禁止婚前性行為!」比個女仔撕落黎當符咁貼晒係房,咪仲有效,個男仔入到房見到都嚇到縮啦.
(待續)